চ্ছদ £ 
ন বল 
আ্রীধীরে < 
ছবিঃ } 
শ্রীমানস ভট্টাচা ° 
পক £ 
শ্রীহকুমার চৌধুরী 
বাণী-এ্রী প্রেন 
৮৩বি, বিবেকানন্দ রোড 
কলিকাতা-_-৬ 


প্রচ্ছদ মুদ্রণ £ 
মোহন প্রেন ৬০৪৪) Ys 


lL 
২, করিসচার্চলেন 8. TJ 
কলিকাতা! Gum. fo | A 0 Tet 


ব্লক হ 

স্্যাণ্ডার্ড কটো! এনগ্রেভিং 
১, রমানাথ মজুমদার গ্রীট 
কলিকাতা-_৯ 
বাইগাস্ঃ 

ব্যানাী এণ্ড কোং 

১০১, বৈঠকখানা রোড 
কলিকাতা-_৯ 

প্রকাশক £ 

শ্রীপরাণচন্দ্র মণ্ডল 

১৪, রমানাথ মজুমদার ষ্টরাট 
কলিকাতা-_-৯ ' 


ক্যালক্যাটা পাবলিশাস ১০ - 
১৪, রমানাথ মজুমদার ষ্বীট টে 
কলিকাতা_৯ ছ 


প্রথম প্রকাশ--১৯৫৩ 
বাঁধাই_২৷০ 
প্লুটাঃ টি এনা 


পূৰ্বাঞ্চল রেলপথে নদীয়া জেলার অন্তগ্ত রানাঘাট একটি বড় 
স্টেশন। সেখান থেকে সাড়ে তিন ক্রোশ দক্ষিণ-পশ্চিমে গেলে 
ফুলিয়া নামে একটি গ্রাম পাওয়া যায়। এই গাঁয়ে প্রায় ছশো 
বছর আগে কৃত্তিবাদের জন্ম হয়। কৃত্তিবাস লিখেছেন ৪ 
আদিত্যবার শ্রীপঞ্চমী পূর্ণ মাঘ মাস । 
তথিমধ্যে জন্ম লইলাম কৃত্তিবাস॥ 
এখনকার পণ্ডিতেরা অনেক হিসাব করে কৃত্তিবাসের জন্মের সাল- 
তারিখ বাহির করে ফেলেছেন 3 ইংরাজী ১৪৩২ সালের ১১ই ফেব্রুয়ারী।। 
আবার কেউ বলেন-_ওটা| ভুল, ইংরাজী ১৪০০ সালে তার জন্ম । 
কৃন্তিবাসের মায়ের নাম ছিল মালিনী দেবী, বাব| ছিলেন বনমালী 
ওঝা। ঠাকুরদা মুরারি ওঝা! ছিলেন মন্তবড় পণ্ডিত, তিনিই নাতির 
নামকরণ করেছিলেন কৃত্তিবাস। 


২ ছোটদের কৃভিবাস ও কাশীরাম দ'স 


কৃত্তিবাস বলি নাম করিলা প্রকাশ ॥ 

উপাধ্যায় পণ্ডিতের বংশ/-জ্ভলে তো আর মূর্খ হয়ে থাকতে পারে 
না। বারো বছর হতেই একদিন শুক্রবার প্রত্যুষে বাড়ীঘর ছেড়ে 
বাহির হয়ে পড়তে হোল। যশোহরে বুড়িগঙ্গার তীরে এক পণ্ডিতের 
গৃহে তার পড়াশুন! সরু হোল। 

গুরুগৃহে কৃত্তিবাস কতদিন ছিলেন তা জানা যায় না, তবে তখনকার 
রীতি অনুযায়ী সম্ভবতঃ বারো বছরই হবে। পড়াশুনায় তিনি খুব 
ভালো ছেলে ছিলেন, মুখে-মুখে নানা ছন্দের নানা শ্লোক রচনা করতেন 
সেইজন্য গুরু তাকে খুব স্নেহ করতেন। পাঠশেষে যেদিন গুরুগৃহ 
থেকে বিদায় নিলেন, সেদিন গুরু আশীর্বাদ করে বললেন-_তুমি রাজ- 
পণ্ডিত হও! 

রাজ-পণ্ডিত হওয়াটা! অবশ্য কৃত্তিবাসের বংশে নূতন নয়। মুরারি 
ওঝা, ভৈরব ওঝা, সূর্য ওঝা প্রভৃতি এক সময় গোঁড়েশ্বরের সভাপণ্ডিত 
হয়েছিলেন, কৃত্তিবাসই-ব। সে আশা করবেন না কেন তিনি একদিন 
রাজদ্বারে এসে উপস্থিত হলেন। পাঁচটি শ্লোক লিখে দ্বারীর হাতে 
পাঠিয়ে দিলেন রাজার কাছে। রাজ। শ্লোক পড়েই পণ্ডিতকে 
আহ্বান করলেন। সোনার লাঠি হাতে দ্বারী ছুটে এলো, হাকলে 
ফুলিয়ার মুখুটি বংশের পণ্ডিত কৃত্তিবাস ওঝা! কার নাম? মহারাজ 
ডাকছেন। 

কৃত্তিবাস রাজার সভায় এসে দীড়ালেন। মাঘ মাস, আঙিনায় 
মাছুরে বসে রাজ। রোদ পোহাচ্ছেন। পার্ধদ ও বয়স্তেরা হাস্য-পরিহাস 
করছেন। কৃত্তিবাস গোৌড়েশ্বরের প্রশস্তি গাইলেন সাতটি শ্লোকে। 
রাজ| খুসি হলেন। কৃত্তিবাসের নাম-ধাম জিজ্ঞাসা করলেন, পরিচয় 


কৃত্তিবাস ওঝা ৩ 


'হোল। মালা-চন্দন দিয়ে পণ্ডিতের সম্মান করলেন, উপহার দিলেন 
পট্টবন্তর, বললেন__বলুন পণ্ডিত, কি আপনার প্রয়োজন ? 

তখনকার ব্রাহ্মণ পণ্ডিতের! ছিলেন বিদ্যানুরাগী, এর্ষের বিলাস 
তাদের মনকে জয় করতে পারতো না। কৃত্তিবাস হেসে বললেন__ 
মহারাজ, অর্থের কোন প্রয়োজন আমার নেই। আপনি আমাকে 
যে সন্মান দিলেন, অর্থের চেয়ে তার মূল্য আমার কাছে অনেক 
বেশী। 

সভাসদেরা সাড়। তুললেন__সাধু ! সাধু !! 

রাজা বললেন_-সবাই বুঝতে পারে এমন পয়ার-ছন্দে আপনি 
একখানি রামায়ণ রচনা করুন তাতে আপনার গৌরব বৃদ্ধি পাবে! 

রাজাকে আশীর্বাদ করে পণ্ডিত বাহির হয়ে এলেন । 

বালীকির সপ্তকাণ্ড রামায়ণ বাংলা কবিতায় অনুবাদ কর! বড় 
সহজ কথা নয়। এতো বড় কাজে হাত দেবার আগে কৃত্তিবাস ভাবতে 
বসেন__শেষ অবধি সম্পূর্ণ করতে পারবেন তো? তাছাড়া তখনকার 
দিনে ত্রান্মণ-পপ্ডিতেরা৷ কোন ধর্মশান্ত্র চলিত"ভাষায় লেখা হয়, তা 
পছন্দ করতেন না। তীরা ভাবতেন তা'তে নাকি বইয়ের মর্ধাদা ক্ষুণ্ন 
হয়। সমস্ত ত্ৰাহ্মণ-সমাজকে বিক্ষু্ধ করতে কৃত্তিবাস বোধ হয় 
শঙ্কিত হচ্ছিলেন। তবে গোঁড়েশ্বর সহায় ছিলেন, এই যা কথা! 
পিতা বললেন_কিছু ভেবে। না, স্থরু করে দাও, আীরামচন্দ্রে 
'আশীর্বাদে সব ঠিক হয়ে যারে! তীর ইচ্ছায় পঙ্গুও পর্বত লঙ্ঘন করে। 

মা বললেন__কিছু ভাবিস্‌ নে, তাঁকে স্মরণ করে কলম ধরু। 

কৃত্তিবাস সরম্বতীর নাম করে কলম ধরেন 

রঘুবংশের কীতি কেবা বণিবারে পারে। 
কৃত্তিবাস রচে গীত সরম্বতীর বরে ॥ 


৪ ছোটদের কৃত্তিবাঁস ও কাশীরাম দাস 


কিন্তু বাল্মীকির রামায়ণ থেকে কৃত্তিবাসের রামায়ণ অনেক স্থলে 
ভিন্নরূপ গ্রহণ করে | লঙ্কাকাণ্ডে রাবণের পুত্র বীরবাহু ও তরণীসেন 
যখন শররামচন্দ্রের জঙ্গে যুদ্ধ কঞ্ছছেন তখন ভারা প্রীরামচন্দ্রের স্তব 
করছেন। বীরবাহু সম্পর্কে কবি লিখেছেনঃ 
ধরণী লুটায়ে রহে যুড়ি ছুই কর। 
অকিঞ্চনে কর দয়া রাম রঘুবর ॥ 


শুধু রাম-লক্ষণকেই নয়, বীরবাহু-_“প্রণমিল ভক্তবৃন্দ যত, 


কপিগণে ৷? 
আবার তরণীসেন সম্বন্ধেও কৃত্তিবাস লিখেছেন_ 
চিন্তা করি মনে মনে বলিছে তখন। 
শ্রচরণে স্থান দেও কৌশল্যা-নন্দন ॥ 
রাবণ-সন্তান বলি দয়! না করিবে। 
দয়াময় রাম নামে কলঙ্ক রহিবে॥ 


শত্রুর সঙ্গে লড়াই করতে এসে কেউ যে এমন ভাবে মনে মনে, 


শত্রুর পুজা করতে পারে, বালীকি তা জানতেন না, কৃতিবাসও 
বাল্মীকির রামায়ণ অনুবাদ করতে গিয়ে এই কাহিনী কোথায় পেলেন, 
তা জানা নেই। সেইজন্য পণ্ডিতরা বলেন, লঙ্কাকাণ্ডের এইসব অংশ 
কৃত্তিবাসের লেখা নয়। আগেকার দিনে তো আর ছাপাখানা ছিল না, 
পুঁথি হাতে লিখে দেশ-বিদেশে পাঠানো হোত, বংশপরম্পরায় রক্ষিত 
হোত। খারা কৃত্তিবাসের পুঁথির নকল করেছেন তাঁরাই পরে এইসব 
কাহিনী মূল বইয়ের সঙ্গে জুড়ে দিয়েছেন । বৈফ্ণবেরা শ্রীরামচন্দ্রকে 
বিষু-অবতার বলে মনে করেন, তীর! ভক্তি ও ভালবাসার সাধন! করেন 
সম্ভবতঃ সেইজন্য তার! রাবণের পুত্রকে দিয়ে রামের অনুচর বানরদেরও, 
প্রণাম করিয়ে ছেড়েছেন। 


কা 

শাক্তরাও বাদ যান নি। তাদের হাতে যখন রামায়ণ নকল করার 
ভার এলো, তখন তারাও চণ্ডী-পুজন.“এ্রক কাহিনী জুড়ে দিলেন। 
যুদ্ধের সময় দশভুজার পুজ| করতে গিয়ে নীলো২পল হারিয়ে গেল। 
শ্রীরামচন্দ্র কমল অঁখির কমলাক্ষ দিয়ে তা পুরণ করতে গিয়ে দেবীকে 
প্রসন্ন করলেন। বাল্মীকির রামায়ণে এই কাহিনী নেই। 

আবার পূর্ববঙ্গে কৃত্তিবসের যে সব পুথি পাওয়া যায় তা'তে 
বীরবাহু, তরণীসেন, চন্ডীপুজ| কিছুই মেই। তা'তে মনে হয় পণ্ডিতের 
ঠিক কথাই বলেছেন। 

রামায়ণ শেষ করে কুন্তিবাস মহারাজকে শুনিয়েছিলেন কিনা 
আমাদের জান| নেই। তবে ব্রাহ্মণ-পণ্ডিতর! তাকে 'সর্বনেশে' নাম 
দিয়ে কৃতার্থ করেছিলেন। তীর| তখন ভাবেননি যে. এই সর্বনেশে 
কবির নাম শত-গত বছর ধরে বাংলার ঘরে-ঘরে বেঁচে থাকবে । কোন্‌ 
রাজ! কৃত্তিবাসকে রামায়ণ লিখতে অনুরোধ করেছিলেন তা নিয়েও 
আজকাল বিতর্ক আছে-_কেউ বলেন তিনি কংসনারায়ণ, কেউ বলেন 
তিনি রাজ। গণেশ। ত! সে তিনি যিনিই হোন, কৃত্তিবাস সম্পর্কে আর 
কিছুই জানা যায় না। তিনি কোথায় বিবাহ করেছিলেন, তার ছেলে- 
মেয়ে কেউ ছিল কি না, ছ'শে। বছরের মধ্যে মানুষ ত। ভুলে গেছে। 
অতবড় কবি কত বছর বয়সে কোথায় মরেছিলেন, তার খবরও কেউ 
রাখে না। এখন শুধু আছে জঙ্গলাকীর্ণ ফুলিয়! গ্রাম, আর সেই গাঁয়ের 


- মাঝে একটি মাটির টিবি দেখিয়ে লোক বলে_কৃন্তিবাদের দোলমঞ্চ | 


কৃত্তিবাসের জীবন-কথ। বাঙ্গালী ভূলে গেছে, কিন্তু ছ'শে। বছর ধরে 
তার নাম বাংলার ঘরে-ঘরে অমর হয়ে অ'ছে। কবি বেঁচে আছেন তাঁর 
কাব্যের ভিতর দিয়ে_-ঘতদিন বাঙ্গালী জাতি থাকবে ততদিন কবি 
কৃত্তিবাস অমর হয়ে থাকবেন। 


2১৫ 
কৃত্তিবাদী রায়ায়ণ 


আদিকাণ্ড 


অনেক অনেক দিন আগে অযোধ্যায় দশরথ নামে এক রাজা: 


ছিলেন 
রাজ্য করে দশরথ যেন পুরন্দর। 
পুজ্র তুল্য পালে প্রজা মহ! ধনুর্ধর ॥ 
পরম সুন্দর রাজ রাজ চক্রবর্তী । 
দশরথ তুল্য নাহি ভূমিতে ভূপতি ॥ 


কিন্তু রাজার মনে বড় কষ্ট; রাজার কোন পুজ নেই, কে তারা 


পরে রাজা হবে! 
একদিন রাজা গেলেন মৃগয়া করতে ৷ 
হস্তী, ঘোড়া রাজার চুলিল শতে শতে। 
মৃগ অন্বেষিয়া রাজা বেড়ান বনেতে ॥ 


কিন্তু শিকার আর মেলে না, শেষে রাজা ক্লান্ত হয়ে এক সরোবরের' 


তীরে এক গাছের তলায় বিশ্রাম করতে বসলেন। . সন্ধ্যার অন্ধকার 
তখন ঘনিয়ে আসছে, কিছুই ভালো দেখা যায় না, এমন সময় রাজা 
শুনতে পেলেন পুঙ্করিণীতে জল পানের শব্দ। রাজা শব্দভেদী বাণ 


ZT 

জানতেন, শব্দ লক্ষ্য করে বাণ ছুটতো। রাজ। শব্দভেদী বাণ ছাড়লেন 
সেই শব্দ লক্ষ্য করে। রাজ! ভেবেছিলেন হরিণ জল পান করতে 
এসেছে, কিন্ত ৯৯ 

অন্ধক মুনির পুক্র সিন্ধু নাম ধরে। 

কলসীতে জল ভরে সেই সরোবরে ॥ 

কলসীর মুখ করে বুক্‌, বুক ধ্বনি। 

রাছা ভাবে, জলপান করিছে হরিণী ॥ 

মৃগজ্ঞনে বাণ হানে রাজ। দশরথ। 

বাণাঘাতে পড়ে মুনি প্রাণ ওষ্ঠাগত ॥ 

মগের উদ্দেশে রাজা যান দৌড়! দৌড়ি। 

মৃগ নহে মুনিপুত্র যায় গড়াগড়ি ॥ 

দেখেন সিন্ধুর বুকে বিদ্ধ আছে বাণ। 

অতি ভীত দশরথ, উড়িল পরাণ ॥ 

নিপুজর রক্তবমি কয়ে মারা গেলেন, মৃত্যুর আগে তিনি দশরথকে 

বলে গেলেন__ 

অন্ধ পিতা, মাতা মম শ্রীফলের বনে । 

আজি তীর মরিবেন আমার বিহনে ॥ 

এই বড় দুঃখ. মম রহিল যে মনে। 

মৃত্যুকালে দেখ! না হইল দৌহা সনে ॥. 

এই সত্য, দশরথ, করহ আপনে। 

আমা লইয়া! যাও পিতা মাতার সদনে ॥ 

মৃত খধিকুমারকে কোলে নিয়ে রাজা গেলেন অন্ধক মুনির 

আশ্রমে | মুনিতো! অন্ধ, শুকনো পাতায় পায়ের শব্দ শুনে ভাবলেন 
পুল আসছে! 


ছোটদের কৃতিবাঘ ও কাশীরাম দাস 


চক্ষু নাই মুনির দেখিতে না পাঁয়। 
আইসহ, পুত্র, বালি ডাকে উচ্চ রায় ॥ 
কিন্তু দখরথ সহসা কোন সাড়। দিতে পারেন না। 
দেখিতে না পায় মুনি, বপিলেন ধ্যানে । 
সকল বৃত্তান্ত মুনি ক্ষণেকেতে জানে ॥ 
চক্ষু ভাসে নীরে, করে করাঘাত শিরে। 
বলে, রাজ| মারিয়াছে পুজে এক তীরে ॥ 
মুনি বলে, এস, দশরথ নরপতে। 
মৃত পুত্ৰ আনিলে আমাকে দেখাইতে ॥ 
আর কিবা, দশরথ, শাপিব তোমাকে । 
এই মৃত প্রাণ তব যাক পুভ্রণোকে ॥ 
রাজার কোন পুত্র ছিল না, রাজ! বললেন-- 
তব শাপে মুনি মম হরষ অন্তর। 
শাপ নহে, হইল আমার পুল্রবর ॥ 


| ছোটদের কৃত্তিবাসী রামায়ণ ৮০4 
মুনি বললেন : 
| আমার শাপের, রাজ!” পাইবে প্রমাণ। 
\ শাপে বর হইল, হইবে পুত্রবান ॥ 
| - এই সত্য, দশরথ, করিবে পালন। 
খয্যশূন্দে আনি কর যজ্ঞ আরম্তন॥ 

অন্ধক মুনি পুক্রশোকে দেহত্যাগ করলেন। দশরথ ফিরে এলেন 

অযোধ্যায়। 


রাজার মনে ছিল দুঃখ ৷ 
অপুত্ৰক আমি, মনে পাই বড় ছঃখ। 
ধ প্রভাতে না দেখে লোক অপুত্রের মুখ ॥ 
অন্ধক মুনির কথা মত রাজ| গেলেন খ্যশৃঙ্গ মুনির কাছে। মুনিকে 
নিয়ে এলেন অযোধ্যায়। আয়োজন করলেন অখ্মেধ যভ্ডের | 
এক বছর লাগলো অশ্বমেধ যজ্ঞ শেষ করতে । তারপর রাজ। 
সুরু করলেন পুত্রেষ্টি যজ্ঞ ৷ 
আতপ-তণ্ডুল, তিল, যব, রাশি, রাশি। 
একে একে দিল ঘৃত কলসী কলসী ॥ 


চি 


১০ ছোটদের কৃত্তিবাস ও কাশীরাম দাস 


খস্যশৃঙ্গ দিল তবে যজ্ঞেতে আহুৃতি। 
যজ্ঞ হৈতে উঠে চকু বিষ্ণুর আকৃতি ॥ 
আগুনের মধ্যে থেকে পায়স-পুর্ণ থালা মুনি তুলে নিলেন, দশরথের 
হাতে দিয়ে বললেন_এই পায়স রানীদের খেতে দিন, আপনার 
মনস্কাম পূর্ণ হবে! 
রাজা পায়স নিয়ে গেলেন অন্তঃপুরে। রাজার তিন রানী । 
প্রথমে গেলেন বড় রানী কৌশল্যার কাছে, পায়সের অর্ধেক তাকে 
দিয়ে বললেন_-এ থেকে অর্ধেক তুমি স্ুুমিত্রাকে দিও। তারপর 
গেলেন কৈকেয়ীর কাছে, তাকে অর্ধেক দিয়ে বললেন_-এ থেকে 
অর্ধেক তুমি স্ুমিত্রাকে দিও। রানীরা রাজার কথামত ভাগ 
করে খেলেন, তা’তে চারভাগ পায়সের ছু'ভাগ স্থুমিত্রার অংশে 
পড়লো। 


ফলে, চৈত্রমাসের রাম-নবমীর দিন তিন রানীর চার পুর হোল,. 


কৌশল্যার এক পুক্র, কৈকেয়ীর এক পুল্র আর স্থসিত্রার দুই পুজ্র। 
তেরো! দিনের দিন মহধি বশিষ্ঠ এসে কৌশল্যার ছেলের নাম রাখলেন 


রাম, কৈকেয়ীর ছেলের নাম রাখলেন ভরত আর স্থুগিত্রার যমজ- 


ছেলের নাম রাখলেন লক্ষ্মণ ও শক্রত্র | 
দিন যায় রাজকুমারদের বয়স বাড়তে থাকে। 
চন্দ্ৰকল| যেমন বধিত দিনে দিনে । 
সেইরূপ লাবণ্য বাড়িল চারিজনে ॥ 
পঞ্চবর্ধ গত রাম, হাতে দিয়া খড়ী। 
পড়িতে পাঠান রাজা বশিষ্ঠের বাড়ী ॥ 
ক, খ, গ, আঠার কলা বানান প্রভৃতি | 
অফ্ট শব্দ পাঠ করিলেন রঘুপতি ॥ 


“পা 


ছোটদের কৃত্তিবাী রামায়ণ ১৯ 


ব্যাকরণ, কাব্যশীস্্র, পড়িলেন স্মৃতি। 
অবশেষে পড়িলেন রাম চতুঃশ্রুতি ॥ 
কোন শাস্ত্র নাহি তার হয় অগোচর। 
চৌদ্দদিনে চতুঃষ্টি বি্ভাতে তৎপর ॥ 
বিভা পড়ি করিলেন গুরুকে প্রণাম। 
অক্সরবিদ্ভ। অতঃপর শিখিলেন রাম ॥ 
প্রীতঃকালে চারি ভাই যান মাল-ঘরে। 
মল্লবিদ্ভা শিখেন সকলে সমাদরে ॥ 
সূর্যবংশী বালক ধনুক ভাল জানে। 
ধনুর্বান হাতে লয়ে বেড়ান কাননে ॥ 
ধনু হাতে করি রাম যারে এড়ে বাণ। 
ত্ৰিভুবনে তাহার নাহিক পরিত্রান ॥ 


রাজা দশরথের দিন স্থখেই কাটছিল ।-_ 
এইরূপে দশরথ চারি পুত্রে লয়ে। 
করেন সাআাজ্যভোগ আনন্দিত হয়ে ॥ 


এই সময় একদিন সূর্যগ্রহণ উপলক্ষে দশরথ গঙ্গান্নানে গেলেন 
কিন্তু পথে ঘটলো বিপন্তি। যে পথ দিয়ে দশরথ লোকজন সৈন্য- 
সামন্ত নিয়ে যাচ্ছিলেন সেটা চগ্ডালদের দেশ, তাদের রাজা গুহক- 
দশরথের পথ আটকালেন__ 
গুহক চণ্ডালে বলে, শুন, দশরথ। 
ভাঙ্গিয়া আমার দেশ করিলে কি পর্থ ॥ 
বারে বারে যাও তুমি এই পথ দিয়া। 
সৈন্তেতে আমার রাজ্য ফেলিল ভাঙ্গিয়া ॥ 


২ ছোটদের রুত্তিবাস ও কাশীরাম দাস 


গঙ্গান্সান করিতে তোমার থাকে মন। ] 
আর পথ দিয়া "ভুমি করহ গমন ॥ 
দশরথ সে কথা শুনলেন না, গুহকের সঙ্গে বেধে গেল যুদ্ধ 
দুইজনে বাণবৃষ্ঠি করে তবে কোপে। 
দোহাকার বাণেতে দোহার প্রাণ কাপে ॥ 
দশরথ রাজ! এড়ে পাশুপাত শর। 
হাতে গলে গুহকে বান্ধিল নরেশ্বর ॥ 
গুহক তখন ছুই পা দিয়ে তীর ছুড়তে সুরু করলো। আশ্চর্য 
শিক্ষা: i 
পায়েতে ধনুক টানে, পায়ে এড়ে বাণ। 
দেখিতে কৌতুক রাম গেলেন সে স্থান ॥ 


গুহক ভক্ত লোক, রামকে দেখেই প্রণাম করলো। সব বিবাদ 
মিটে গেল, অগ্নি সাক্ষী করে শীরাম গুহকের সঙ্গে করলেন বন্ধুত্ব । 

এমন সময় একদিন বিশ্বামিত্ৰ মুনি এলেন রাজার সভায়।__ 

বিশ্বামিত্ৰ বলেন, শুন, হে দশরথ। 

শ্রীরামেরে দেহ, বদি হয় অভিমত ॥ 

মুনিগণ যজ্ঞ করে করির! প্রয়াস। 

রাক্ষস আসিয়া সদা করে যচ্ছনাশ ॥ 

এই ভার মহারাজ দিলাম তোমারে | 

শ্রীরাম লক্ষণে দেহ যজ্ঞ রাখিবারে ॥ 


1 


দশরথের মাথায় যেন বজাঘাত হোল ।__ ॥ 
রাজ| বলিলেন, মুনি করি নিবেদন । 
ধন্গর্বাণ নাহি জানে কি করিবে রণ ॥ 

অত্যল্প বয়স মম পুজ চারিগুটি। 
শিরে চুল নাহি ঘুচে, আছে পঞ্চবুণটি ॥ 
যত সৈন্য চাহ, তাঁহা লহ, তপোধন ৷ 
তাহারা করিবে নিশাচর নিবারণ ॥ 


অতএব, তপোধন, শুন, মম নিবেদন, 
আমি যাব সহিত তোমার । 
বিনা শ্রীরাম লক্ষাণ, আর কিছু প্রয়োজন, 


থাকে, চাহ দিব শতবার ॥ 
বিশ্বামিত্ৰ বড় রাগী মুনি, রাজার কথা শুনে রেগে উঠলেন ।__ 


রাজার বচন শুনি কহে কোপে মহামুনি 
ঝাট দেহ তোমার কুমার। 
আপন মঙ্গল চাহ, ভীরাম ল্গমণে দেহ 


নহে বংশ নাশিব তোমার ॥ 
তব বংশে ছিলেন যে হরিশ্চন্দ্র রাজা। 
পৃথিবী আমাকে দিহ়| রুরিলেন পুজা ॥ 
তথাপি না পাইলেন মনের সাম্মবনা। 
স্রীপুত্র বেচিয়া শেষে দিলেন দক্ষিণা ॥ 
একা রাম দিতে তুমি করিছ হেলন। 
সূর্যবংশ আজি বুঝি হইল নিধন॥ 


রাজা ভয় পেলেন, ইচ্ছা না থাকলেও রাম-লক্ষাণকে সঁপে দিলেন 
মুনির হাতে। 

বিশ্বামিত্রের সঙ্গে রাম-লক্মনণ এলেন সরষূ নদীর তীরে। বিশ্বামিত্ৰ 
বললেন |= 

এই পুণ্যতীর্থে, রাম, স্নান কর তুমি। 
তোমারে স্থমন্ত্র দীক্ষা করাইব আমি ॥ 
শোক, দুঃখ কখন না পাইবা অন্তরে । 
ক্ষুধা তৃষ্ণা না হইবে সহজ বৎসরে ॥ 
করিলেন রামচন্দ্র সে মন্ত্র গ্রহণ। 
রামেরে কহিতে তাহ শিখিলা লক্ষ্মণ ॥ 
মন্ত্র শিখে দু ভাইয়ের দেহের বল অনেক বেড়ে গেল। 
পথ চলতে চলতে তার! এসে পড়লেন এক বনে। লেই বনে 
তাঁড়কা নামে এক বাক্ষপী বাদ করতো। কত নিরীহ লোককে 
সে প্রাণে মেরেছে । বনের মধ্যে ঢুকেই রাম ধনুকে টঙ্কার দিলেন। 

শুয়েছিল রাক্ষসী সে সুবর্ণের খাটে। 
ধনুক-টঙ্কার শুনি চমকিয়া উঠে॥ 
উঠিয়া চলিল সেই রাম বিদ্ধমান। 
ডাকিয়া বলিল, আজি লব তোর প্রাণ ॥ 
তাভ্রবর্ণ দেখি তার গায় লোমাবলী। 
দন্ত গোটা দেখি যেন লোহার শিকলি ॥ 
রামকে খাইতে যায়, ভরে নাহি পারে। 
শালগাছ উপাড়িয়৷ আনিল হুঙ্কারে'॥ 
শাল গাছ উপড়িয়া ঘন দিয়া পাক। 
দূর দুর করিয়া তাড়কা দিল ডাক ॥ 
তাহা দেখি রঘুনাথ এড়িলেন বাণ । 
বাণাঘাতে করিলেন গাছ খান খান ॥ 
গাছ কাট! দেখিয়া কীপিয়া গেল মনে। 
শিংশপার গাছ ধরি ঘন-ঘন টানে ॥ 
শিংশপার গাছ তোলে রামে মারিবারে। 
তার মুখ ভেদিলেন রাম এক শরে ॥ 
তথাপি তাড়ক। যায় রামে গিলিবারে | 
মহাবীর তবু নাহি ভয় করে তারে ॥ 
বাণের উপরে বাণ শব্দ ঠন্ঠনি। 
বর্ষাকালে বিদ্যুতের যেন ইনছনি ॥ 
বজবাণ এড়ে রাম বভ্রের হুড়ুকে। 
নির্ঘাত বাজিল বাণ তাড়কার বুকে ॥ 
বিপরীত ডাক ছাড়ি ত্যজিলেন প্রাণ । 
শব্দ শুনি বনবাসী হৈল হতজ্ঞান ॥ 


১৫ 


5৬ ছোটদের কুতিবাদ ও কাশীরাম দাস 


তারপর রামচন্দ্র গেলেন অহল্যার আশ্রমে । গৌতম মুনির স্তর 
অহল্যা অভিশাপে পাষাণ হয়েছিলেন, শ্রীরামের স্পর্শে তিনি আবার 
প্রাণ ফিরে পেলেন ।__ 


ইন্দ্রের কুহকে তীর হৈল পাপ-মতি। 
অভিশাপে হৈল তাই পাষাণমূরতি ॥ 
তোমার পরশে মুক্তি হইবে তাহার। 
শাপ-বিমোচন আজ কর অহল্যার ॥ 
শুনিয়া মুনির কথা কমললোচন। 
করিলেন পাষানেতে চরণ অর্পণ ॥ 
উঠিলা অহল্যা, হৈল শাপ-বিমোচন । 
আহলাদিত, দেখিয়া, গৌতম তপোধন ॥ 

এবার বিশ্বামিত্র রাম-লক্ষণ্‌কে নিয়ে আপনার আশ্রমে পৌঁছলেন। 
মুনির! যজ্ঞ করতে বসলেন। রাম-ুঙ্ষণ ধনুর্বাণ হাতে নিয়ে যজ্ঞভূমি 
পাহারা দিতে লাগলেন।= টু 


যজ্ঞের যতেক ধুম উড়য়ে আকাশে। 
দেখিয়া রাক্ষগণ মনে মনে হাসে॥ 
আমরা জীবন্ত থাকি, মুনি যজ্ঞ করে। 
যত আছ নিশাচর, সাজিয়া চলরে ॥ 
এত বলি সসৈন্যে মারীচ নিশাচর । 
সাজিয়া আইল শীঘ্র বনের ভিতর ॥ 
দেখিলেন রঘুবীর নিশাচর গণ। 
ব্যাপিয়াছে বস্থমতী, না যায় গণন ॥ 
শ্রীরাম-লম্মাণ তবে ধরি ধনুর্বাণ। 
আকর্ণ পুরিয়া৷ বাণ করেন সন্ধান ॥ 
দুর্জয় রাক্ষম-সেনা রণের ভিতর । 
রামের উপরে মারে চোখ-চোখ শর ॥ 
হইলেন জর্জর বাণেতে রঘুবীর। 
শোণিত শোভিত হইল শ্যামল শরীর ॥ 
মহাবীর রামচন্দ্র না হন কাতর। 
শরবৃষ্ঠি করেন, যেমন জলধর ॥ 
শ্রীরামের বজবাণ বজ্র যে হুড়ুকে। 
নির্ঘা পড়িল দুষ্ট মারীচের বুকে ॥ 
বুকে বাণ বঝাজিয়া নাটাই হেন ঘুরে। 
ডানাভাঙ্গ। পাখী যেন ধীরে ধীরে উড়ে ॥ 


১৮ ছোটদের কৃত্তিবাস ও কাশীরাম দাস 


ভ্রমিতে ভ্রমিতে যায় মারীচ কাতর । 
সাত দিনে উত্তরিল লক্কার ভিতর ॥ 
রাক্ষসের উৎপাত নিবারিত হোল, মুনিদের যজ্ঞ নিবিস্নে সম্পন্ন 
হোল। 
বিশ্বামিত্ৰ বলেন, -শুনহ, রঘুবর। 
মিথিলাতে হইবে সীতার স্বয়ম্বর ৷ 
করেছে প্রতিজ্ঞ! এই জানকীর পিতা। 
হরধনু ভাঙ্গিবে বে, তাকে দিবে সীতা ॥ 
কত শত ভূপতি আইসে, আর যায়। 
দেখিয়! হরের ধনু হারিয়া পলায় ॥ 
দেখিলাম তোমারে যে বীর বলবান। 
মনে বুঝি, ধনুক করিবা ছুইখান ॥ 
বিশ্বামিত্ৰ রাঁমলম্নণকে সঙ্গে করে নিয়ে এলেন মিথিলার রাজ। 
জনকের রাজসভায় । বিশ্বামিত্র রাজার কাছে রামের পরিচয় দিলেন | 
জনক রাজা আনন্দে রামকে নিয়ে গেলেন যেখানে হরধস্স আছে সেই 
স্বযুন্বর স্থানে । জনক বললেন__ 
যে জন শিবের ধনু ভ!ঙ্গিবারে পারে | 
সীতা নামে কন্যা আমি সমপিব তারে ॥ 
সকলে উৎস্থুক হয়ে উঠলো রাম কি করেন দেখবার জন্য | 
যত বত রাজা ছিল ভাবিল অন্তরে | 
দেখিব কেমনে শিশু ধনুর্ভঙ্গ করে ॥ 
বিস্মিত হইয়া সবে করে নিরীক্ষণ। 
ধনুক তোলহ, রাম, বলে সর্বজন ॥ 


ছোটদের কৃতিবাণী রামায়ণ ১৯ 


মুনি বলিলেন, রাম, দেখাও কৌতুক । 
মনোরথ পূর্ণ কর ভ্ভাঙ্গিয়া ধনুক ॥ 
আজ্ঞা পেয়ে শ্রীরাম দিলেন গুণে টান । 
মড় মড় শব্দে ধনু হৈল দুইখান ॥ 
সভাস্থ সকল লোক হারাইল জ্ঞান। 
ত্ৰিভুবন সঘনে হইল কম্পমান ॥ 
হইলেন জনক-ভূপতি হরধিত। 
বাছ বাজে মিথিলা নগরে অগণিত ॥ 
মুনি বলিলেন, রাম, এই আমি চাই। 
বিবাহ করিয়া ঘরে যাহ দুই ভাই ॥ 
শ্রীরাম বললেন__ [ 
চারিভাই জন্ম লইয়াছি একদিনে। 
সে সবারে ছাড়ি করি বিবাহ কেমনে ? 
এ চারি ভ্রাতাকে যেই কন্যা দিবে চারি। 
চারি ভাই বিবাহ করিব ঘরে তারি॥ 


ছোটদের কৃতিবাস ও কাশীরাম দাস 


"রাজার পুরোহিত শতানন্দ তখন রাজাকে বললেন__ 
তোমার কনিষ্ঠ ভাই কুশধ্বজ নাম। 
তার দুই কন্যা আছে বূপগুণ-ধাম ॥ 
তোমার দুহিতা দুই পরম স্ন্দরী। 
) চারি ভায়ে সমর্পণ কর কন্যা! চারি ॥ 
বিশ্বামিত্ৰ তখন আবার অযোধ্যায় গেলেন, রাজ! দশরথকে বললেন__ 
জনক করিয়াছিল ধনুর্ভঙ্গ পণ। 
তাহাতে হাঁরিয়া গেল যত রাজগণ ॥ 
শঙ্করের ধনুক করিয়া দুইখান। 
লক্গনীরূপা কন্যা রাম পাইলেক দান ॥ 
চার কন্যা দিবেন জনক চারি ভায়ে। 
চল, মহারাজ, শীঘ্র দুই পুত্র লয়ে॥ 
অযোধ্যাতে তখন পড়িয়। গেল সাড়া। 
মিথিলা যাইতে সাজে, রথ, হস্তী, ঘোড়া ॥ 
অগ্রে রথে চলিলেন যতেক ত্রাহ্মাণ। 
পশ্চাতে চলেন রাজ! সহ পুত্ৰগণ ॥ 
রাম লক্ষণ ভরত শবক্রদ্ধ চারি ভাইয়ের সঙ্গে সীত| উঠিল 
মাণ্ডৰী শ্রুতকীতি চারি বোনের বিবাহ হয়ে গেল । মিথিলায় বিরাট 
ধুমধাম হোল। 
" বিদায়কালে জনক-রাজা সীতাকে উপদেশ দিলেন__ 
শ্বশুর শ্বাশুড়ী প্রতি রাখিহ স্থমতি। 
বাগ, দ্বেষ, অসুয়া! না করে| কারে! প্রতি ॥ 
সুখ দুঃখ না ভাবিও যে আছে কপালে 
স্বামী সেবা, সতি, না ছাঁড়িও কোন কালে ॥ 

দশরথ চারি পুল্র ও পুন্রবধূ নিয়ে অযোধ্যায় ফিরলেন | কিন্তু, 
ফেরার পথে ঘটলো এক বিপদ। ক্ষত্রিয় রাজাদের পরম শক্র পরগুরায় .. 

রামের পথ আটকালেন, বললেন__ চি 
জীর্ণ ধনু ভাঙ্গিয়া যে দেখাইলা গুণ। 
আমার ধনুকে, রাম, দেহ দেখি গুণ ॥ 

পরগুরামের ধনুক নিয়ে শ্রীরাম তাতে শর যোজন! করলেন, তারপর_ 

প্রীরাম বলেন, শুন,. মুনির নন্দন। 

তোমারে না মারি ব্রহ্মবধের কারণ ॥ 

অব্যর্থ আমার বাণ, হইবে কেমন। 

স্বর্গ রোধ করি কিম্বা পাতালভুবন ॥ 

যে আজ্ঞ। বলিয়া বলে মুনির নন্দন। 

চিনিলাম তোমারে যে তুমি নারায়ণ ॥ 

ধর্ম হতে স্বর্গ পায়, নাহি হয় আন। 

স্বর্গপথ রুদ্ধ কর, দেব ভগবান ॥ 


হত ছোটদের কৃত্ভিবাস ও কাশীরাম দান 


ত্যজিলেন শর রাম না করিয়া! ক্রোধ । 
পরশুরামের করে স্বর্গপথ রোধ ॥ 
পরশুরাম একুশবার পৃথিবী ক্ষত্রিয় শূন্য করেন, সেজন্য, মহাবীর 
বলে তীর অহংকার ছিল, এবার সে দর্প চূর্ণ হলো। 
প্রীরামের স্তুতি করি ভ্রীপরশুরাম। 
তপস্তা করিতে তবে যান নিজধাম ॥ 
তারপর-__ 

চতুর্দোলে শ্রীরাম করিয়া আরোহণ। 
অধোধ্যায় দ্রুততর করেন গমন ॥ 
অযোধ্যার যে শোভা তা বলিতে না পারি। 
আনন্দ-সাগরে মগ্ন বাল, বুদ্ধ, নারী ॥ 
নানা বর্ণ পতাকা উড়িছে নান! স্থলে। 
উপরে টাদোয়া শোভে গগন মণ্ডলে ॥ 
কুলবধু আর যত প্রজার কুমারী। 
ছ্বুতের প্রদীপ দ্বারে ভালে সারি সারি ॥ 
স্বর্ণের পুর্ণকুস্তে দিল আত্রসার। 
গুবাক, কদলী, নারিকেল রাখে আর ॥ 
ভরত, শত্রদ্ধ আর শ্রীরাম, লক্ষাণ। 
বন্দিলেন গিয়। সবে মায়ের চরণ ॥ 
চারিপুভ্র লয়ে রাজা সুখী বহুতর। 
সুখে রাজ্য করে, যেন স্বর্গে পুরন্দর ॥ 
কৃত্তিবাস রচে গীত অমৃত সমান। 
এতদুরে আদিকাণ্ড হইল সমাধান ॥ 


অগোণ্যান্টা। 


রাজা দশরথ বৃদ্ধ হলেন__ 
বৃদ্ধ রাজা দশরথ, শিরে শুভ্র কেশ। 
আসন, ‘বসন শুভ্র, শুভ্র সর্ব বেশ 
আর রাজ-কাজ ভালে! লাগে না, এবার তিনি ধর্মকর্মে মন দেবেন! 
রাজ! দশরথ কহে, শুন, পাত্রগণ। 
রামে রাজা করিব, করহ আয়োজন ॥ 
অযোধ্যায় সাড়া পড়ে গেল।_- 
কেহ নাচে, কেহ গায়, আনন্দ বিশেষ । 
রাম রাজা হইলে না রবে কারো ক্লেশ ॥ 
লক্ষ লক্ষ পতাকা উড়িছে নানা রঙ্গে। 
রাজগণ আইল কটক সব সঙ্গে॥ 
নানা রঙ্গে রথ, রথী, হস্তী, ঘোড়! সাজে । 
নানা জাতি বাগ শুনি, নানাদিকে বাজে ॥ 
আইল দেশের লোক অযোধ্যানগরে । 
কেহ নাচে, কেহ গায়, হরষ অন্তরে ॥ 
জয় জয় হুলাহুলি করে বামাগণ। 
নৃত্যগীতে আনন্দিত অযোধ্যাভূবন ॥ 
আজ রামের অভিষেক হবে। কিন্তু 
দৈবের নির্বন্ধ কভু ন! যায় খণ্ডন | 
কে জানে পড়িবে আসি প্রমাদ কখন ॥ 


২৪ ছোটদের কৃত্তিবাম ও কাশীরাম দাস 


কৈকেয়ীর এক দাসী ছিল, তার নাম মন্থরা। তার পিঠে এক 
কুঁজ ছিল, তাই লোকে তাকে বলতো-কু'জী”। তার মন ছিল বড় 
কুটিল। কুঁজী কৈকেয়ীকে বললো-_ 
রাম রাজ। হইলে কিসের অধিকার । 
ভরত হইলে রাজা সকলি তোমার ॥ 
একেত রাজার তুমি হও মুখ্যরাণী | 
ভরত হইলে রাজ। রাজার জননী ॥ 
মন্তরণা করিয়া রামে পাঠাও কানন । 
ভরতেরে রাজ্য দেহ, যদি লয় মন ॥ 
কু'জীর কু-পরামর্শে কৈকেয়ীর মন বিষিয়ে গেল। কৈকেয়ী 
বললেন__ 
ভরত পাইতে রাজ্য ন! দেখি উপায়। 
যুক্তি বল ভরত কিরূপে রাজ্য পায় ॥ 
কি প্রকারে রামের হইবে বনবাস। 
ভরতেরে রাজ্য দিয়া পুরাইব আশ॥ 
কু'জী বললো-__ 
পূর্ব কথা সকল আমার আছে মনে। 
সে সকল কথ! কহি, শুন সাবধানে ॥ 
পূর্বে যুদ্ধ করিল যে দানব সম্বর | 
সেই যুদ্ধে মহারাজ ক্ষত কলেবর ॥ 
তাহাতে করিলা তুমি তাঁর সেবা, পুজা। 
সুস্থ হইয়া বর দিতে চাহিলেন রাজ! ॥ 
আরবার রাজার যে হইল বিস্ফোট। 
তাপ দিতে মুখের ঠেকিল তাহে ঠোট ॥ 


২৫ 

রক্ত, পুঘ ঘতেক লাগিল তব মুখে। 

তব দুঃখ যত রাজা দেখিল সমুখে ॥ 

তোমার সেবায় রাজ! পাইল নিস্তার । 

বর দিতে চাহিল * তোমায় পুনর্বার ॥ 
সেই বর তো তখন নেওয়া হয়নি, আজ রাজার কাছ € 
বর নেবার দিন।__ 

এক বরে করাইবা রাজ| ভরতেরে। 

আর বরে পাঠাইবা অরণ্যে রামেরে ॥ 


কু'জীর কথা কৈকেয়ীর মনে লাগলো । 
রামের অভিষেকের আয়োজন শেষ করে রাজা গেলেন কৈকেয়ীর 
ঘরে, দেখেন কৈকেয়ী মেঝের উপর শুয়ে আছেন। রাজ| জিজ্ঞাস! 


| } করলেন__রাণীর কি হয়েছে? 


থকে সেই 


| 


২৬ ছোটদের কৃত্তিবাস ও কাশীরাম দান 
কৈকেয়ী বললেন__ 
দুই বারে দুই বর আছে তব ঠাই । 
সেই দুই বর রাঁজা এইক্ষণে চাই ॥ 
এক বরে ভরতেরে দেহ সিংহাসন। . 
আর বরে ভ্রীরামেরে পাঠাও কানন ॥ 
চতুদশ বৎসর রাম থাকুক বনে। 
ততকাল ভরত বস্থক সিংহাসনে ॥ 
কৈকেয়ীর কথা শুনে রাজা মুছিত হয়ে পড়লেন। জ্ঞান হলে 
রাজ] বললেন__ 
রাজ্য ছাড়ি যখন শ্রীরাম যাবে বন। 
সেই দিনে সেই ক্ষণে আমার মরণ ॥ 
পরমায়ু থাকিতে মজিল মম প্রাণ। 
পায়ে পড়ি, কৈকেয়ি, করহ প্রাণদান ॥ 
কৈকেয়ীর পায়ে রাজ! লোটে ভূমিতলে। 
সর্বাঙ্গ তিতিল তীর নয়নের জলে ॥ 
- কৈকেয়ী কোন কথা শুনলেন না, বললেন 
সত্য লঙ্ঘে যে, তাহার হয় সর্বনাশ । 
যে সত্য পালন করে, স্বর্গে তার বাস ॥ 
পূর্বে সত্য করিলা, আমারে দিবা বর। 
এখন কাতর কেন হও, নৃপবর ॥ 
রাজা দশরথ আবার মু্ছিত হয়ে পড়লেন। এদিকে অভিষেকের 
সময় বহে যায়, কৈকেয়ী শ্রীরামকে ডেকে পাঠালেন নিজের ঘরে। 
রাম আসতেই কৈকেয়ী দশরথের সামনে রামকে বললেন-_ রাজার 
কাছে আমার ছুটি বর পাওনা ছিল-_ 


| 

দুইবারে দুই বর আছে মম ধার। 
মম ধার শুধি তারে সত্যে কর পার ॥ 
এক বরে ভরতে করিব দণগুধর। 
আর বরে রাম তুমি হও বনচর ॥ 
শিরে জট! ধরি তুমি পরিবা বাকল। 
বনে চৌদ্দ বর খাইবা ফুল ফল॥ 
শুনিয়া কহেন রাম সহাস্ত ব্দনে। 
তোমার আজ্ঞায়, মাতা, এই যাই বনে॥ 
রাম-লক্ষমণ গাছের বাকল পরলেন, সীতা পরলেন জাঁধারণ বেশ। 
তারপর সকলের কাছ থেকে বিদায় নিয়ে রথে চড়ে তিনজন 
অযোধ্যা নগরী ত্যাগ করলেন। 
দিনের শেষে রথ এসে পৌঁছালে! তমসা নদীর তীরে। সেইখানেই 
রামচন্দ্র রাত কাটালেন।__ 
হেতা অতিক্ৰমি নানা নদ, নদী, বন। 
গেলেন তমসাঁকুলে শ্রীরাম লক্ষ্মণ ॥ 


1 


SRY 
HAS 

অস্তগিরি গত রবি, বেলার বিরাম। 
তমসার জলে, স্নান করেন শ্রীরাম ॥ 
লক্ষণ বৃক্ষের তলে বিছাইলা পাতা। 
করিলেন তাহাতে শয়ন রাম সীতা ॥ 
হাতে ধনু লক্ষণ রহিলা জাগরনে। 
প্রীতি পাইলেন রাম লক্ষণের গুণে ॥ 
পরদিন রাম পৌঁছলেন ভাগীরণীর তীরে। এখানে বন্ধু গুহক 
চণ্ডালের সঙ্গে দেখ! হোল। গুহক রামকে নদী পার করে দিলেন, 
রাম এলেন ভরদাজ মুনির আশ্রমে। তারপর যমুনা পার হয়ে 
পৌঁছলেন চিত্রকুট পর্বতে। সেইখানে পর্ণ কুটার তৈরী করে রামচন্দ্র 
বাস করতে লাগলেন। 
এদিকে পুক্রশোকে রাজা দশরথ আচ্ছন্ন হয়ে পড়লেন__ 
অন্ধমুনি শাপ তবে ফলে অতঃপরে। 
ছট্ফট, করে রাজা, মুখে বাক্য হরে ॥ 
রাম, রাম বলি রাঁজ। ত্যজিল জীবন। 
কৌশল্যা ভাবিলা রাজ| ঘুমে অচেতন ॥ 
ছুই দণ্ড বেলা হয়, সূর্যের উদয়। 
তথাপিও নিদ্রা যান রাজা মহাশয় ॥ 
অনন্তর রাঁজারে করিল মৃতজ্ঞান। 
নাঁড়িয়া চাড়িয়! দেখে, নাহি তার প্রাণ ॥ 
ভরত ও শক্রত্র এতো ব্যাপার কিছুই জানতেন না, তাঁর! ছিলেন 
মামার বাড়ী নন্দীগ্রামে । 
রাজ। স্বর্গগত, রাম গিয়াছেন বনে। 
এত ঘোর প্রমাদ ভরত নাহি জানে ॥ 

দূত গিয়ে ভরতকে অবোধ্যায় নিয়ে এলো। ভরত সব শুনলেস। 
দুঃখে তিনি মুহমান হয়ে পড়লেন। কুলপুরোহিত বশিষ্ট বললেন_ 
শান্ত হও, ধৈর্য, থর, ত্যজহ ক্রন্দন। 
পিতৃঅগলিকার্ধ, শ্রাদ্ধ, করহ- তর্পণ।॥ 
পিতৃকার্ধে, জ্যেষ্ঠ তনয়ের অধিকার । 
রাম দেশে নাহি তুমি করহ সৎকার ॥ 
ভরত পিতার অগ্নিকার্ধ ও শ্রান্ধাদি শেষ করলেন, তারপর পাত্র" 
মিত্রকে বললেন__ 
রাজ্যের উচিত রাজা রামচন্দ্র ভাই । 
রাঁমেরে করিব রাঁজা, চল তথা যাই॥ 
রামে রাজা করিয়া পাঠাব নিজ দেশে । 
রামের লাগিয়া আমি র’ব বনবাসে ॥ 
আজ্ঞা পেয়ে রথ এবে যোগায় সারথি । 
ভরত আনিতে রামে যান শীত্রগতি ॥ 
ভ্রীরামে আনিতে যায় সকল কটক। 
বাল, বুদ্ধ কেহ কাঁর না মানে আটক ॥ 
চিত্রকুট পর্বতে আছেন রঘুবর। 
শুনিয়া ভরত -তথা হল অগ্রনর॥ 
শ্রীরাম, লক্ষ্মণ আর জনকের বালা। 
বসতি করেন নির্মাইয়া পর্ণশালা॥ 
তার দ্বারে. বসিয়া আছেন রঘুবীর। 
জানকী তাহার মধ্যে, লক্ষাণ বাহির ॥ 
হেনকাঁলে ভরত, শক্রদ্প দীনবেশে। 
সতীরামের আশ্রমেতে যাইয়| প্রাবেশে ॥ 

ভরত কহেন, ধরি রামের চরণ। 
কার বাক্যে রাজ্য ছাড়ি বনে আগমন ॥ 
অপরাধ ক্ষমা কর, চল, প্রভু, দেশ। 
সিংহাসনে বসিয়া ঘুচাও মনঃক্লেশ ॥ 
শরামচন্্র দশরথের মৃত্যু সংবাদ শুনে মুছিত হলেন । তারপর 
ফন্তুর সলিলে স্নান করিয়া! তখন। 
করিলেন নাম গোত্র লইয়া তর্পণ ॥ 
পিতৃশ্রাদ্ধ করিলেন ফন্ত নদী তীরে । 
পিণ্ড সমর্পণ করিলেন নদী নীরে ॥ 


তারপর বললেন__ 
ভরতে আমাতে নাহি করি অন্য ভাব । 
ভরতের রাজত্বে আমার রাজ/লাভ ॥ 
যাও, ভাই ভরত, ত্বরিত অযোধ্যায়। 
মন্ত্রগ লয়ে রাজ্য করহ তথায় ॥ 
চতুদশ বৎসর, জানহ গত প্রায়। 
চারি ভাই একত্র হইব অধোধ্যায় ॥ 


রামচন্দ্র কিছুতেই যখন অযোধ্যায় ফিরতে রাজী হলেন না, তখন 
ভরত বললেন-_ 
তোমার পাঁছুকা দেহ করি গিয়া রাজা। 
তবে যে পারিব, রাম, পালিবারে প্রজ ॥ 
শ্ীরামের পাদুকা নিয়ে ভরত দেশে ফিরলেন।__ 
রত্ন সিংহাসনে পট্ের রাম পাঁতি। 
তদুপরি পাদুকা থুইয়া, ধরে ছাতি॥ 

তার নীচে শ্রীভরত কৃষ্ণদার চর্মে। 
পাত্র মিত্র সহিত থাকেন রাজ কর্মে ॥ 
রামসম ভরতের শিরে জটাভার। 
তেমতি বন্ধল বাস, ফল-মুলাহার ॥ 
রাজভোগ স্ুখসাধ ঠেলিয়! চরণে | 
ভরত সন্ন্যামী হল নবীন যৌবনে ॥ 


অ্গ্যনকাণ্ড 


রামচন্দ্র দগ্ডকারণ্যে যাত্রী করলেন ।-- 
বহুপথ, তিনজন করি অতিক্রম । 
সম্মুখে দেখেন অত্রিযুনির আশ্রম ॥ 
অত্রিমুনি বললেন 
সম্মুখে দণ্ডকারণ্য, অতি রম্যস্থান। 
তথা গিয়া, রঘুবীর, কর অবস্থান ॥ 
তিন জনে দণ্ডক কাঁননে প্রবেশ করলেন । 
হেনকাঁলে, বিরাট রাক্ষস আচন্দিত। 
বিকট আকারে আসি হৈল উপস্থিত ॥ | 
সীতারে খাইতে চাঁহে মেলিয়া৷ ব্দন। 
শ্রীরামেরে কটু কহে করিয়া তর্ভন ॥ 
ছাড়েন এধিক বাণ দশরথ স্ৃত। 
পড়িল বিরাট যেন কৃতান্তের দূত ॥ 
তারপর শ্রীরাম গেলেন শরভঙ্গ মুনির আশ্রমে । দেখান থেকে 
গেলেন. অগন্ত্যমুনির আশ্রমে । অগস্ত্য বললেন 
গদাবরী তীরে, রাম, দিব্য আয়তন। 
পঞ্চবটী গিয়া তথ| থাক তিনজন ॥ 
পঞ্চবটী বনে তিনজনের দিন সুখেই কাঁটছিল। সহস| একদিন 
রাবণের ভগ্নী এক, নাম শূর্পনখ|। 
অকস্মাৎ রামের সন্মুখে দিল দেখা] ॥ 

শূৰ্পনখা প্রথমে রামচন্দ্র তারপর লগ্ষমণকে বিবাহ করতে চাইল। 
রাম লক্ষ্মণ তার কথা তো হেসেই উদ্ভিয়ে দিলেন। শুর্পনখা তখন 
সীতাকে গিলে খেতে গেল৷! 
বদন মেলিয়া যায় সীতা গিলিবারে। 
ভ্রাসেতে বিকলা সীতা রাক্ষসীর ডরে ॥ 
হেরিয়া লক্ষণ ক্রোধে মারিলেক বাণ। 
এক বাণে তাহার কাটিল নাক, কান ॥ 
/ নাক, কান গেল কাটা, রক্ত পড়ে জআোতে। 
ওষ্ঠাধর রাক্ষপীর ভিজিল শোণিতে ॥ 
শূর্পনখার ছুই মাসতুতো ভাই, খর ও দূষণ সেই বনে বাস করতো 
শুর্ণনথা যায় খর দুষণের পাশে। 
নাকে হাত দিয়া কান্দে, গাত্র রক্তে ভাষে ॥ 
খর বলে, দেখ তুমি আমার প্রতাপ। 
ঘুচাইব এখনি তোমার মনস্তাপ ॥ 
চৌদ্দ হাঁজার রাক্ষস নিয়ে তারা শরীরামচন্দ্রকে আক্রমণ করলো। 
সীতাকে লক্ষাণের কাছে রেখে রাম একাই লড়লেন ৷ 

রাম আর খর ক্রোধে অগ্নির আকার। 
দশ দিক "করেন বাণেতে অন্ধকার ॥ 
যুদ্ধে এঁটে উঠতে না পেরে খর শেষে__ 
রামেনে কাঁমড় দিতে হয় আগুয়ান । 
শ্রীরাম এঁধিক বাণ করেন সন্ধান ॥ 
বভাঘাতে যেমন পর্বত ছুই চির। 
গায়ে প্রবেশিতে বাণ পড়ে খর বীর॥ 
চতুর্দশ সহস্র রাক্ষস পড়ে রণে। 
ভ্রীরামেরে বাখানে আসিয়া! দেবগণে ॥ 
রামের বিক্রম যত শুর্পনথা দেখে। 
শঙ্কাকুলা লঙ্কায় চলিল মনোছুঃখে ॥ 
লঙ্কার রাজা রাবণ। সেখানে গিয়ে শূর্পনখ| বললো-_ 
রামের মহিষী সীতা সাক্ষাৎ পদ্মিনী। 
ত্ৰৈলোক্য মোহিনী রূপে, অতুল! কামিনী ॥ 
সীতার. রূপের সম! আর নাই নারী। 
উর্বশী, মেনকা, রন্ত। হারে রূপে তারি। 
যেমন মহৎ তুমি পুরুষ সমাজে। 
সীতা নারী, তেমন, তোমাতে মাত্র সাজে ॥ 
চাহিলাম সীতা তোম| দিতে উপহাঁর | 
সেই দোষে নাক, কান কাঁটিল আগার ॥ 
মানুষ হইয়া বেটা এত স্পর্ধা ধরে। 
ত্রিভুবনে আর কেবা গণিবে তোমারে ॥ 
আপনার দোষ কিছু না বলে পাপিনী। 
রাবণ ভাবিল মোর ভগ্নী হিতৈষিনী ॥ 

রাবণ মস্ত বড় রাজা, দেবতার! তার ভয়ে কাপে, বোনের এই 
অপমান সে সইতে পারলো না। পুষ্পক রথে চড়ে রাবণ পঞ্চবটী যাত্রা 
করলে|। পুষ্পক রথ আকাশ-পথে চলে ।__ - 
সেই রথে আরোহণ করে লঙ্কেশ্বর। 
বিদ্যুতের প্রায় রথ চলিল সন্থর ॥ 
রাবণ এলো মারীচের আশ্রমে | মারীচ মায়া-বিছ্বা জানতো = 
রাজা বলে, মারীচ, হরিণ হও তুমি। 
ভাগাইয়া রামেরে হরিব সীতা আমি ॥ 
মারীচ প্রথমে রাজী হোল না। রাবণকে সে অনেক বুঝালো, 
কিন্তু রাবণ কোন কথাই শুনলো! না, বললো__ 
নিষেধ করেন যদি দেব পঞ্চানন | 
তথাপি আনিব সীতা, না বায় খণ্ডন ॥- 
উপদেশ দিতে চাহ, নাহি শুন কথা। 
এই খড়গাঘাতে কাটিব তোর মাথা ॥ 
" অগত্যা প্রাণের দায়ে মারীচ সোনার হরিণের রূপ ধরলো । 
বন মধ্যে লুকাইয়| রহিল রাবণ । 
আলো করি মায়াম্থগ করিল গমন ॥ 
রাম সীতা বসিয়া আছেন যেই স্থানে। 
মৃগ গিয়। দরশন দিল সেইথানে ॥ 
সীতা হরিণ দেখে মুগ্ধ হলেন, রামচন্দ্রকে বললেন হরিণটিকে ধরে দেবার জন্য। 
আরাম করেন সভ্ভা, হাতে ধর্ুঃশর। 
বান মৃগ মারিতে লক্ষ্মণে রাখি ঘর ॥ 
হরিণের পিছনে ছুটতে ছুটতে রামচন্দ্র গভীর বনে প্রবেশ করলেন। 
অনেক ছুটাছুটি করেও হরিণটিকে ধরা! যায় না দেখে, শেষে তাকে 

বাণ বিদ্ধ করলেন। মৃত্যুকালে সহসা মারীচ রামের কণ্ঠস্বর নকল, ' 


করে চীৎকার করে উঠলো- - 
আইস, লক্ষণ, ঝাট, কর পরিত্রাণ । 
রাক্ষস মেলিয়া, ভাই, লয় মোর প্রাণ ॥ 
হেথা শুনিলেন সীতা করুণ বচন। 
বলিলেন, ঝাট যাও, দেবর লক্ষ্মণ ॥ 
আতঙরে শ্রীরাম যে ডাকেন তোমারে । 
দেখ গিয়া, তাহারে কি রাক্ষসেতে মারে ॥ 
লগ্মণ বলেন, নাই আরামের ভয়। 
সথগ মারি আসিবেন, কিসের বিস্ময় ॥ 
এত ব্যস্ত হও, দেবি, কিসের কারণ। 
রামেরে মারিতে পারে আছে কোন্জন ॥ 
সীতা কিন্তু সেকথা শুনলেন না, বললেন__ 
ভ্রাতার বিপদ শুনি স্থির আছ মনে। 
কাঁপুরুষ তব সম নাহি ত্রিভুবনে ॥ 


সপ উঠি 

লক্ষ্মণ তখন আর কি করেন, নানি ঘরে রেখে রামের উদ্দেশে 
বেরিয়ে পড়লেন । 
এতক্ষণে রাবণের দিদ্ধ অভিলাষ । 
তপস্বীর বেশ ধরি যায় সীতা-পাশ ॥ 
রাবণ ভিক্ষা চাইলেন ৷ 
ফল হাতে হইলেন বাহির জানকী। 
লইতে আইল দুষ্ট রাবণ পাতকী ॥ 
ধরিয়া সীতার হাত লইল ত্বরিত। 
জানকী বলেন, হায় ! একি বিপরীত ॥ 
রাবণ সীতাকে জোর করে রথে তুলে নিয়ে আকাশ পথে উড়লো ।__ 
অত্যন্ত কাতর সীতা করেন রোদন। 
এমন সময় রক্ষা করে কোন জন॥ 
জটায়ু নামেতে পক্ষী গরুড় নন্দন। 
দুর হৈতে শুনিল সে সীতার ক্রন্দন ॥ 
আকাশে উঠিয়া পক্ষী চতুর্দিকে চায়। 
দেখিল রাবণ রাজা সীতা লয়ে যায় ॥ 
ছি'ড়িল ঠোটের ঘায় সারথির মুণ্ড। 
রথধবজে ভাঙ্গিয়া করিল খণ্ড, খণ্ড॥ 
রাবণের মুকুট সে রত্রেতে নির্মান। 
ঠোট দিয়া পক্ষী তারে করে খান খান ॥ 
কিন্তু জটায়ু পারলো না, রাবণ তার ডানা ছু'খানি কেটে তাকে 
মাটিতে ফেলে দিল। তারপর আবার রথ চললো বায়ু বেগে | 
রামে জানাইতে সীতা ফেলেন ভুষণ। 
সীতার ভূষণ-পুষ্পে ছাইল গগন ॥ 


তল ছোটদের কৃত্তিবাস ও কাশীরাম দাস 


আভরণ গলার ফেলেন সীত! দেবী । 

সে ভূষণে হুশৌভিতা হইল পৃথিবী ॥ 
রাবণ লঙ্কায় পৌছালো।-__ 

সীত!রে রাখিল লয়ে অশোক-কাঁননে | 

সীতারে বেড়িল গিয়। বত চেড়ীগণে ॥ 
এদিকে রাম লক্ষ্মণ তো ঘরে ফিরলেন । 

উপনীত হইলেন কুটারের দ্বারে ॥ 

সীতা, সীতা! বলিয়া ডাকেন বারে, বারে ॥ 

শুষ্ঠ ঘর দেখেন, না দেখেন জানকী | 

মুছাঁপন, অবসন্ন ,ভ্রীরাম-ধানুকী ॥ 


ছু'ভাই সীতাকে পাতি পাতি করে খুঁজে দেখলেন = 


প্রতি বন, প্রতি স্থান, প্রতি তরুমূল। 


দেখেন সর্বত্র রাম হইয়া ব্যাকুল ॥ 


ছোটদের কৃত্তিবাসী রামায়ণ 


পাতি, পাতি করিয়া চাহেন দুই বীর। 
উলটি, পালটি যত গোঁদাবরী তীর ॥ 
গিরিগুহা দেখেন, মুনির তপোবন। 
নান! স্থানে সীতাঁরে করেন অন্বেষণ ॥ 
একবার যেখানে করেন অন্বেষণ। 
পুবর্বার যান তথা! সীতার কারণ ॥ 
এইরূপে একস্থানে বান শতবার। 
তথাপি ন! পান দেখা শ্রীরাম সীতার ॥ 
বিলাপ করেন রাম লক্ষণের আগে। 
ভুলিতে না পারি সীতা, সদা মনে জাগে ॥ 
কি করিব,কোথা যাব, অনুজ লক্ষ্মণ | 
কোথ| গেলে সীতা পাব, কর নিরূপণ ॥ 


৩৯ 


্রীরাম-লক্ষমণ বনের মধ্যে সীতার: খোজ করতে করতে জটায়ুকে 
দেখতে পেলেন।__ 


৪০ ছোটদের কৃত্তিবাস ও কাশীরাম দাস 


এইরূপে শ্রীরাম ভ্রমেন চারিদিকে । 
রক্তে রাজা] জটায়ুকে দেখেন সম্মুখে ॥ 
কাতর জটায়ু অতি হেরি রঘুবীরে। 
মুখে রক্ত উঠে, বীর বলে ধীরে ধীরে ॥ 
অন্বেষিয়া সীতারে পাইলে বহু ক্রেশ। : 
কিন্তু হেথা সীতার না পাইবে উদ্দেশ ॥ 
ছুই ভাই তোমরা না ছিল! যবে ঘর। 
শুন্য ঘর পাইয়া হরিল লক্ষেশ্বর ॥ 
‘আমি বৃদ্ধ, যুদ্ধ করি, রুদ্ধ করি তায়। 
রাখিয়া ছিলাম, রাম, তোমার আশায় ॥ 
ছুই পাখ| কাটিলেক পাপিষ্ঠ রাবণ । 
মুখে রক্ত উঠে, রাম, যায় এ জীবন ॥ 
এই সংবাদটুকু দেবার জদ্ই বুঝি জটায়ু বেঁচে ছিল, এবার 
দেহত্যাগ করলো!। 
ঘুত্রতে ঘুরতে রাম লক্ষ্মণ এসে পড়লেন কবন্ধ রাঁক্ষসের সামনে। 
কবন্ধের মাথা নেই, লন্ম! লম্বা হাত দিয়ে সে দু’ভাইকে আকড়ে ধরলে|। 
রাম লক্ষ্মণ তার হাত কেটে ফেললেন। আসলে কবন্ধ ছিল এক 
দেবতা, শাপে রাক্ষস হয়েছিল। এতদিনে রামের দেখ! পেয়ে সে 
| শাপমুক্ত হোল। স্বর্গে যাবার সময় কবন্ধ বললো--খষ)মুক পর্বতে 
গিয়ে সবগ্রীবের সঙ্গে দেখা করগে, সীতাকে উদ্ধার করতে পারবে । 
রাম চললেন খধ্যমুক পর্বতের উদ্দেশে । পথে মতঙ্গ মুনির আশ্রম 
পড়লো। সেখানে শবরী শ্রীরামের দেখা পাবার আশায় অপেক্ষা 


করছিলেন। রাঁমচন্দ্রের দেখ] পেয়ে তিনি চিতার আগুনে দেহত্যাগ 
করলেন । 


ক্ষিক্ষিন্ন্যাচ্ষাণ্ড 


রাম লক্ষ্মণ এলেন খধ্যমুক পর্বতে | 
সুগ্ৰীব পাহাড়ের উপর থেকে দেখতে পেয়ে হনুমানকে পাঠালেন__ 
তীরা কে খবর নেবার জন্য। হনুমান এসে রামকে বললেন_ 
সুগ্ৰীব বানর রাজা লোকে খ্যাতিমান। 
তাঁহার সচিব আমি নাম হনুমান॥ 
রামচন্দ্র বললেন__ 
ভ্রমিতেছি মোরা রাজা! সুগ্রীব উদ্দেশে। 
দোহারে লইয়া চল স্থুগ্রীবের পাশে ॥ 
হনুমান দু'জনকে স্থুগ্রীবের কাছে নিয়ে গেলেন। অগ্নিসাক্ষী 
করে রামের সঙ্গে সুগ্রীবের বন্ধুত্ব হোল-__ 
পরস্পর বৈরি মারি উদ্ধারিব নারী। 
অগ্নি সাক্ষী, এই সত্য হইল দৌহারি ॥ 

৪২ ছোটদের কত্তিবাস ও কাশীরাম দাস 


সুগ্ৰীব বললেন-__ 
আমরা বানর পঞ্চ ছিলাম পর্বতে। 
দেখিলাম এক কন্ঠা রাবণের রথে॥ 
হাত, পা আছাড়ে, করে কঙ্কনের ধ্বনি। 
গরুড়ের মুখে যেন বদ্ধ ভুজঙ্গিনী ॥ 
গলার উন্তরী, শরীরের আভরণ। 
রথ হৈতে পড়িল যেমন তারাগণ || 
অনুমানে বুঝি তিনি তোমার সুন্দরী | 
যত্ন করি রাঁখিয়াছি ভূষণ, উত্তরী | 
সীতার বসন ভূষণ স্থ্রীব রামচন্দ্রকে দেখালেন, রামচন্দ্র দেখেই 
চিনলেন। স্ুগ্রীব বললেন__ 
মিথ্যা না বলিব, মিত্র অগ্নি সাক্ষী করি। 
উদ্ধার করিব আমি তোমার স্থন্দরী ॥ 
তারপর সুগ্রীব বললেন নিজের দুঃখের কথা। বালী তার বড় 
ভাই। দুন্দুভি নামে এক দানবের সঙ্গে লড়াই করতে সে একবার 
পাঁতালে যায়। পাতালে যাবার স্ুড়জের মুখে সুগ্রীবকে রেখে যায় 
পাহারায়। এক বছর কেটে গেল তবু বালী ফিরলো ন দেখে সুগ্রীব 
ভাবলো বালী মারা গেছে, সুড়ন্দের মুখে একখানি পাথর চাঁপা দিয়ে 
সে রাজ্যে ফিরে এলো। তখন মন্ত্রীরা স্থগ্রীবকেই রাজা করলো । 
এদিকে পুরো একটি বছর লড়াই করে ছুন্দুভিকে বধ করে বালী যখন 
পাতাল থেকে ফিরলো তখন গুহ! থেকে আর বেরুতে পারে না, গুহার 
মুখে প্রকাণ্ড একখানি পাথর চাপা দেওয়া আছে। কোন রকমে সেই 
পাথর সরিয়ে বালী তে! বাহির হোল, রাজ্যে ফিরে এসে দেখে স্গ্রীৰ 
রাজা হয়ে বসেছে। স্থগ্রীবকে তখনই সে রাজ্য থেকে তাড়িয়ে দিল। 

স্থরীব খ্যমুক পর্বতে আছে সেই থেকে। এখানে বালী আসতে পারে 
না, মাতঙ্গ মুনির শাপ আছে এখানে বালী"এলেই পাষাণ হয়ে যাঁবে। 
হেথায় ন! আসে বালী, আছে শাপ ভয়। 
তাই হেথা, রঘুনাথ, লয়েছি আশ্রয় ॥ 
নতুবা নিশ্চিত মোর বধিত পরান। 
বালী হতে মোরে, মিত্র, কর পরিত্রাণ ॥ 
রাম স্থগ্রীবের সঙ্গে চললেন বালীর কাছে। স্ুগ্রীবকে দেখেই 
বালী তাঁর উপর ঝাপিয়ে পড়লো, ভাইয়ে ভাইয়ে লড়াই স্থরু হোল 
দুই সিংহ যুঝে যেন, ছাড়ে সিংহনাদ। 
দুই ভাই যুদ্ধ করে নাহি অবসাদ | 
দেখেন শ্রীরাম বাণ করিয়া সন্ধান। 
উভয়ের বেশভুষা বয়স সমান || 
চিনিতে না পারেন রাম স্থগ্রীব বালীরে। 
ভাবেন, মারিতে শত্রু পাছে মিত্র মরে || 
বালীকে আর বাণ মারা হোল না! বাণীর হাতে স্থঞ্রীব খুব 
মার খেল।__ 
রক্তে রাঙ্গা, অঙ্গ ভাঙ্গা, পলায় স্গ্রীব | 
আগে যায়, ফিরে চায়, প্রায় সে নিজীব ॥ 
সুগ্ৰীব প্রাণ নিয়ে পালিয়ে এলে|। রামচন্দ্র তাকে তার অন্থবিধার 
কথা বললেন ৷ | 
চিহ্ন বিনা চিনা নাহি যায় সুগ্ৰীবেরে ৷ 
চিহ্ন দিতে শ্রীরাম কহেন লঙ্গমণেরে ॥ 
লক্ষ্মণ স্থগ্রীবের গলায় ফুলের মালা পরিয়ে দিলেন, সুগ্রীব আবার 


চললো বালীর সঙ্গে লড়তে । 


9৪ .. ছোটদের কৃত্তিবাস ও কাশীরাম দাস 


বালীর রাণী তারা খুব বুদ্ধিমতী, সে বাসীকে বললো-__ 


মন্দ হ’ক স্ুগ্রীব, তথাপি সহোদর | 
সহোদর সঙ্গে, প্রভু, অযোগ্য সমর ॥ 
পাত্রগণ রাজ্য দিল করিয়া সন্তোষ । 
সুগ্রীব হইল রাজা, তার নাহি দোষ ॥ 
কিন্তু বালী সে কথ! শুন্লে| না, বাহির হয়ে এলে! 
লড়াই করতে = 
বভসম মুষ্টি বালী মারে তার বুকে । 
অচেতন স্ুগ্রীব, শোণিত উঠে মুখে ॥ 
সুগ্রীবেরে অচেতন দেখিয়! সম্মুখে । 
শ্রীরাম এধিক বাণ যুড়েন ধনুকে ॥ 
দশদিক আলো! করি বাণ গোটা ছুটে | 
বভাঘাত সম দে বালীর বুকে ফুটে ॥ 


সুগ্রীবের লঙ্গে 

রামচন্দ্র গাছের আড়ালে লুকিয়ে ছিলেন, এবার বাহির হয়ে এলেন, 
বালী বললো-__ 2 ৮ 
কোথাও না দেখি “হেন, কখন না শুনি। 
অন্যের সহিত যুদ্ধে অন্যে হয় হানি । 
কেমনে দেখাবে মুখ সাধুর অমাজে। 
বিনা দোষে, কপটে, বধিয়| বালিরাজে ॥ 
যদ্যপি আমারে, রাম, দিতে এই ভার। 
একদিনে করিতাম সীতার উদ্ধার ॥ 
আনিতাম রাবণেরে ধরিয়া গলায়। 
সেবক হইয়া, রাম, সেবিত তোমায় ॥ 


রাম বললেন__ 
করিয়াছি মিবত্রতা পাবক সাক্ষী করি। 
কোথাও না রাখি আমি সুগ্রীবের অরি ॥ 
করিলে স্ুগ্রীব প্রতি বহু অত্যাচার । 
সেই পাপে হৈল, বীর, মরণ তোমার ॥ 
বালী মার! গেল। তারা স্বামীর শোকে কাতর হয়ে রামচন্দ্রকে 


‘ 


অভিশাপ দিল__ 
সীতা উদ্ধারিবে, রাম, আপন বিক্রমে। 
সীতারে আনিবে ঘরে বহু পরিশ্রমে ॥ 
কিন্তু সীতা না রহিবে সদা তব পাশ। 
কিছু দিন থাকিয়া করিবে স্বর্গবাস | 
আমি যদি সতী হই ভারত ভিতরে | 
কান্দিবে সীতার হেতু, কে খণ্ডিতে পারে ॥ 


৪৬ ছোটদের কুত্তিবাস ও কাশীরাম দাস 


তারপর-_ শুভক্ষণে সুগ্রীব বসিল সিংহাসনে । 
চারিভিতে "চার ঢুলায় কপিগণে॥ 
করিল অঙ্গদে যুবরাজ পাত্রগণ। 
রাম জয় বলি ডাকে সব কপিগণ ॥ 
তখন বর্ষাকাল, যুদ্ধের আয়োজন করা চলে না। রামচন্দ্র 
বনবাসেই দিন কাটাতে লাগলেন । 
বধাকাল শেষ হতেই স্থুগ্রীব দিকে দিকে দূত পাঠালেন, কোথায় 
সাতা আছে সন্ধান নেবার জন্য । পূর্বদিকে পাঠালেন বিনোদকে, 
দক্ষিণ দিকে পাঠালেন হনুমানকে, শতবলীকে পাঠালেন উত্তর দেশে, 
অন্য সেনাপতিকে পাঠালেন পশ্চিমদেশে, বলে দিলেন__ 
মাসেকের মধ্যেতে আসিবে, বীরগণ। 
অধিক হইলে তার অবশ্য মরণ। 
দেখতে দেখতে একমাস শেষ হয়ে এলে|। 
পশ্চিম, উত্তর, পুর্ব, তিন দিক হতে। 
আসিয়া বানর কহে সবার সাক্ষাতে ॥ 
নানা গিরি চাহিনু, খুঁজিনু বহু দেশ। 
কোন স্থানে ন! পাইন সীতার উদ্দেশ ॥ 
দক্ষিণ দিকে গিয়েছিল অঙ্গদ, জাম্ববান ও হনুমান, তারা ঘুরতে 
ঘুরতে সমুদ্রতীরে এসে পড়লো এক গহবরে। সেখানে ময়দানবের 
বাড়ী। সে পাতালপুরী থেকে বেরিয়ে আস সহজ নয়। সম্তব| নামে 
এক তাপসীর দয়ায় তাপ সেখান থেকে বেরিয়ে এলে|। সমুদ্র 
দেখিয়ে সম্ভব| বললেন__ 
যদি পার এ সাগর হইবারে পার। 
তবে সে হইবে বটে সীতার উদ্ধার ॥ 


গুগপোপান্ত 


বানরের! সাগর দেখে ভয় পেল ।-- 
সাগর দেখিয়া সবে পাইল তরাস। 
সবারে অঙগদবীর করেন আখাস ॥ 
কিন্তু এই সাগর পার হয়ে লঙ্কায় যাবে কে? 
হনুমান কহিলেন, না করিব ভয়। 
লঙ্ঘিব সাগর আমি কহিনু নিশ্চয় ॥ 
উড়িয়া পড়িব গিয়া স্বর্ণলঙ্কীপুরী। 
শত্রু মারি উদ্ধারিব রামের সুন্দরী ॥ 
এই কথা বলে হনুমান মহেন্দ্র পর্বতে গিয়ে উঠলেন। 
গিরিশিরে উঠি বীর ছাড়েন লম্ষন। 
পদ্রভরে বস্থমতী কাপে ঘন ঘন॥ 
কিন্তু আকাশপথে পথ আটকে দীড়ালো স্থরম| নাগিনী। প্রকাণ্ড 
তার হী। হনুমান তার মুখের মধ্যে ঢুকে কান দিয়ে বাহির হয়ে 

গেলেন। তারপর দেখা দিল সিংহিক রাক্ষসী, হনুমান তাঁর পেটের 
ভিতরে ঢুকে তাঁর নাঁড়ি-ভুঁড়ি ছিড়ে, তাকে মেরে ফেললো। তারপর 
হনুমান এসে পৌছালো লঙ্কাপুরীতে। 

কাঞ্চন, রজত, মণি, স্ফটিকে নির্মাণ । 

পুরী শোভ। দেখিয়| বিস্মিত হনুমান ॥ 

চারিদিকে সীতার খৌজ করতে করতে হনুমান এলো অশোক 

বনে। এক শিশুগাছের উপর থেকে হনুমান দেখতে পেলে এক 
গাছ তলায় সীতা বসে আছেন; আর রাবণের চেড়ীর! তাকে পাহারা 
দিচ্ছে ।__ 


চেড়ী সব দেখে তথা অতি ভয়ঙ্কর। 
পর্বত প্রমাণ হাতে লোহার মুদ্গর ॥ 
কেহ কালী, কেহ গৌরী, কেহ চেড়ী ধল। 
খভুর তালের মত দেখি কেশাবল ॥ 

হাতে মুখে সর্বাঙ্গে রক্তের ছড়াছড়ি । 
ভয়ঙ্কর মুর্তি সব রাবণের চেড়ী॥ 
নানা অস্ত্র ধরিয়াছে, খাণ্ডা ঝিকিমিকি। 
চেড়ী সব ঘেরিয়াছে সুন্দরী জানকী ॥ 
ক্রীরাম বলিয়া সীতা করেন ব্রুন্দন। 
দৃষ্টিমাত্র চিনিলেন পবন নন্দন॥ 


গভীর রাত্রে চেড়ীরা ঘুমিয়ে পড়লে হনুমান গাছ থেকে নেমে 
সীতার কাছে গেলেন, বললেন।-_ 
রাবণের চর বলি না করিহ ভয়। 
স্বরূপে রামের দূত জানিহ নিশ্চয় ॥ ' 
আমার বচনে যদি না হয় প্রত্যয়। 
রামের অঙ্গুরী দেখ, বুঝিবে নিশ্চয় ॥ 


কিকিন্ধ্যা থেকে আদার সময় রামচন্দ্র হনুমানকে নিজের আংটিটি 
দিয়েছিলেন । . দেই আরংট দেখে সীতার আর. কোন সন্দেহ 
রইল না। ) 
জানকী বলেন, শুন পবনকুমার। 
বিনা যুদ্ধে বাছা, মোর নাহিক উদ্ধার ॥ 
সুগ্রীবে জানাইও আমার কাকুতি ৷ 
আর যত আছে তীর দৈন্য সেনাপতি ॥ 
ছুইমাস রাবণ. দিয়াছে প্রাণদান। 
অতঃপর কাটিয়া করিবে খান, খান ॥ 
আমি মৈলে সবাকার বৃথা আয়োজন । 
যদি ঝাট আইস, তবে রহিবে জীবন ॥ 

হনুমান তখন বললেন. 
নিদর্শন দেহ কিছু, যাইব ত্বরিতে । 
মাসেকের মধ্যে ঠাট আনিব লঙ্কাতে ॥ 
সীতা মাথার মণি খুলে হনুমানের হাতে দিলেন। 
মণি লয়ে হনুমান ভাবে মনে মনে। 
আপন বিক্রম কিছু দেখাই রাবণে॥ 
হনুমান অমৃত-বনে প্রবেশ করলো 
ফল, ফুল খায় বীর, ছিড়ে আর পাতা । 
উপাড়িয়া ফেলে গাছ, ভাঙে বৃক্ষ, লতা ॥ 
দশ বিশ চেড়ী ধরি মারয়ে আছাড় । 
ভাঙ্গিয়া মাথার খুলি চূর্ণ করে হাড়॥ 
অক্ষয় নামেতে ছিল রাবণ তনয়। 
হনুমান পাঠাইল তারে যমালয় ॥ 
শুনিয়া দূতের মুখে পুজ্রের মরণ। 
ইন্দ্ৰজিতে পাঠাইল কোপে দশানন ॥ 
মহাবীর ইন্দ্রজিত জানে নানা সন্ধি। 
পাশ অস্ত্রে হনুমানে করিলেক বন্দী ॥ 
হনুমানকে বেঁধে নিয়ে এলে| রাবণ রাজার কাছে। 
অগ্নিতে পোড়ায়ে তারে বধিবার তরে। 
আঁজ্ঞ। দিল দশানন যত অনুচরে ॥ 
রাক্ষসের! মজ| দেখবার জন্য হনুমানের লেজে যত রাজ্যের ন্যাকড়া 
জড়িয়ে তাতে আগুন ধরিয়ে দিল। হনুমান, সেই ভুলন্ত লেজ নিয়ে 
লঙ্কার ঘরে ঘরে লাফিয়ে বেড়াতে লাগলো, বাড়ী-বাড়ী আগুন 
ধরে গেল 

রত্বেতে নিমিত ঘর অতি মনোহর। 
লেখা, জোখা নাই যত পোড়ে রাজঘর ॥ 
পর্বত প্রমাণ অগ্নি চতুদিকে বেড়ে। 
হস্তী, অশ্ব, পোষা পক্ষী তাহে কত পোড়ে ॥ 
স্বৰ্ণময় লক্কাপুরী ভগ্রশেষ হইল। 
রাজঘর, পাত্রঘর কিছু না! রহিল॥ 
সব লঙ্কা হনুমান কৈল ছারখার 
লঙ্কার সকল প্রাণী করে হাহাকার ॥ 
দগ্ধ করি লঙ্কাপুরী বীর হনুমান। 
শ্রীরামের বার্তা দিতে করেন প্রয়াণ॥ 


হনুমান সাগর লঙ্ঘন করে ফিরে এলো । 
এবার হনুমান কিছ্ষিন্বায় ফিরলে] | হনুমানের মুখে স'তার 
খবর শুনে রামচন্দ্র আশ্বস্ত হলেন। - 


শ্রীরাম বলেন, ধন্য ধন্য হনুমান 
₹ ত্ৰিভুবনে বীর নাহি তোমার সমান ॥ 


PSY 
ET 


৫১ 

বানর সেন! নিয়ে শ্রীরামুচন্দ্র বাহির হয়ে পড়লেন সীতা উদ্ধারে। 
পবন পুত্রের কী শুনি হরধিত। 
শুভবাত্রা করিলেন শ্রীরাম ত্বরিত ॥ 
সঙ্গে চলে কপি-ঠাট, নাহি দিশপাশ। 
কটক যুড়িয়া যায় মেদিনী, আকাশ ॥ 
কিলি, কিল! শব্দ করি কপিগণ চলে । 
উত্তরিল গিয়া সবে আসরের কুলে ॥ 
রাবণ চরের মুখে সব খবর পেলেন। 
রাবণ সভায় পরামর্শ করতে বসলেন। রাবণের ছোট ভাই 
বিভীষণ ধা্িক মানুষ, তিনি বললেন__সীতাকে চুরী করে আনা! ভাল 
কাজ হয়নি, সীতাকে ফিরিয়ে দিন।_ 
কোন্‌ কার্ধে মজাইতে চাহ লঙ্কাপুরী। 
পাঠাইয়! দেহ শীঘ্র রামের সুন্দরী ॥ 
এহেন সুন্দর রাজ্য, এ হেন সম্পদ। 
নিজ দোষে কেন, ভাই, ঘটাঁও বিপদ ॥ 
রাবণ বিভীষণের কথ শুনলো! ন! 
ক্রোধ ভরে দশানন মহাবেগে চলে । 
পদাঘাত কৈল বিভীষণ বক্ষস্থলে ॥ 
বিভীষণ অচেতন হইয়া তাহায়। 
পড়িল ধরণীতলে ছিন্ন তরু প্রায় ॥ 
বিভীষণ জ্ঞান ফিরে পেয়ে রাঁবণের সভা থেকে বেরিয়ে গেলেন, 
বরাবর চলে এলেন রামের কাছে, বললেন 
রাঁবণের ভাই আমি, নাম বিভীষণ। 
তোমার চরণে আজি লইন্ু শরণ॥ 

সাগর পার হয়ে শ্রীরাম লঙ্কায় যাবার উদ্যোগ করলেন। সাগর 
পার হবার আয়োজন হোল = 
রামচন্দ্র অগ্নিবাণ মেরে সাগরের লুল শুকিয়ে দেবার জন্য প্রস্তুত 
হলেন। সাগর দেবতা ভয় পেলেন, রামকে দেখা দিয়ে বললেন 
বিশ্বকর্মার ছেলে নল জানে সাগরের জলে পাথর ভাসাতে, সে স্পর্শ 
করিলেই পাথর ভাসবে। জলে পাথর ভাসিয়ে তুমি লঙ্কা অবধি সেতু 
তৈরী করে ফেল। সেই সেতু দিয়ে তুমি সাগর পার হয়ে যাঁও। 
বানরেরা চারিদিক থেকে পাঁথর আর গাছ নিয়ে এলো, নল 
সাগরের উপর সেতু বাধতে সুরু করলো । 
আছিল নলের বন সাগরের তীরে । 
তাহা ভাঙ্গি ফেলে দিল জলের উপরে ॥ 
তাহার উপরে গাছ দিল বিছাইয়া। 
উপরে পাথর সব দিল চাপাইয়া ॥ 
দীর্ঘ এক যোজন বান্ধিল এক দিনে | 
উত্তর আরন্ত করি চলিল দক্ষিণে ॥ 
সমুদ্রের জলে পাথর ভাসিয়ে সেতু তৈরী হোল। 


বান্ধা গেল সাগর, কটক হইল পার। 
দিনে, দিনে রাঁবণের টুটে অহঙ্কার ॥ 
ফীফর হইল রাজা গণি মনে, মনে। 
ছুই চর শুক আর সারনেরে ভণে ॥ 
শুন শুক সারণ, তোমর] বুদ্ধিমান । 
চ্চ গিয়া রামের কটক সপ্রমাণ ॥ 
রামের সহিত থাকে কোন্‌ মহাবীর | 
লঙ্কায় আসিয়া কেবা রথে হবে স্থির ॥ 
শুক সারণ বানর সেজে রামের সৈন্য দলে মিশে গেল। কিন্কু নয 
বিভীষণ তাদের দেখতে পেয়েই চিনে ফেললো । বানরের! তাঁদের ধরে 
নিয়ে গেল রামের কাছে। রাম বললেন__তোঁমরা দূত, তোমাদের 
ছেড়ে দিলাম। রাঁবণকে গিয়ে বলো-_ 
সবংশে বধিব আমি দুষ্ট দশাননে । 
বিভীষণে বসাইব. শুন্য সিংহাসনে ॥ 
শুক ও সারণ ফিরে গিয়ে রাবণকে সব কথাই বললে! । 
এদিকে রামচন্দ্র লঙ্কা ঘিরে ফেললেন__ 
বাছিয়া বানর লয়ে প্রধান, প্রধান। 2 
নীলবীর পূর্বদ্বার রাখিবারে যান॥ 
অজদের ঠাঁট যত সবে বাছে, বাছ। 
এক হাতে পর্বত অপর হাতে গাছ ॥ | 4 

ধূলা উড়াইয়া তারা করে অন্ধকার । 
মার মার শব্দে ধায় দক্ষিণের দ্বার ॥ 
সুগ্রীব বলেন ডা, শুন. হনুমান । 
পশ্চিমের দ্বার রক্ষা কর সাবধান ॥ 
উত্তরে কাহারে দিব না হয় প্রতীত। 
আপনি সুগ্ৰীব রহে বানর সহিত ॥ 


এই ভাবে পাঁচদিন গেল, রাবণের দিক থেকে কোন সাড়া পাওয়া 
গেল না। 
শ্রীরাম বলেন, শুন, হে অঙ্গদ বলী। 
রাবণ রাজারে কিছু দিয়ে এস গালি ॥ 
রাবণ সভা করে বসেছে__পাত্র মিত্র সেনাপতি, যত বড় বড় 
রাক্ষস বসেছে। 
সভামধ্যে বলিছে রাবণ সবাকারে। 
কপি নর আসিয়াছে, আমা মারিবারে ॥ 
শিশু রাম, শিশু কপি, না জানে আমায়। 
তেই সে আমার সনে যুঝিবারে চায় ॥ 
'সেনাপতিরা বললো = 
বানর খাইতে সাধ ছিল বহুকালে। 
হেন ভক্ষ্য মিলিল অনেক পুণ্যফলে ॥ 
মানুষ দুটার মাংস বড়ই স্ুস্বাদ। 
সবাঁকার ঘুচাব মাংসের অবসাদ ॥ 
এই যুক্তি রাবণ সভায় করে বসে। 
সহসা অঙ্গদ বীর উতরিল- এসে ॥ 

প্রকাণ্ড শরীর তার, মন্দ, মন্দ গতি। 
পূর্বাচল হৈতে যেন এল দিনপতি ॥ 
আকশে দেউটি যেন দুই চক্ষু জলে। 
মস্তক ঠেকেছে তার গগন মণ্ডলে॥ 
রাবণের সেনাপতি ছারে ছিল যারা। 
অঙ্গদের অঙ্গ দেখে ভঙ্গ দিল তারা ॥ 
যেখানে রাবণ রাজ! বসেছে দেওয়ানে। 
লক্ষ দিয়া, গিয়া বীর বৈসে সেইখানে ॥ 
সুমেরু পর্বত যেন অঙ্গদের দেহ! 
রাক্ষসের! বলে, বাপ ! এটা এল কেহ ॥ 
অঙ্গদেরে দেখি রাবণ মায়! পাতে। 
শতেক রাবণ হয়ে বসিল সভাতে ॥ 
যেদিকে অঙ্গদ চাহে সেদিকে রাবণ। 
দশ মুণ্ড, কুড়ি বাহু, বিংশতি লোচন ॥ 
সবাই রাবণ ভেদ নাহি এক জনে। 
অঙ্গদ বলেন, কথা কব কার সনে ॥ 


অঙ্গদ ইন্দ্রজিতকে চিনতে পেরে, বললো-_ 


কোন্‌ বাপ তোর চেড়ীর অন্ন খাইল পাঁতালে। 
কোন্‌ বাপ তোর বাঁধা ছিল, বল্‌ অশ্বশালে ॥ 
কোন্‌ বাপ তোর বাঁধা ছিল জামদগ্ল্যের তেজে। 
মোর বাঁপ তোর কোন্‌ বাপকে বেঁধেছিল লেজে ॥ 
একে একে কহিলাম তোর সকল বাপের কথা। 
এ.সবারে কাজ নাই, তোর যোগী বাপটি কোথা ॥ 

শূর্পনার কাছে যেই লয়েছিল দীক্ষা 
দণ্ডক কাননে যে মাগিয়া . খায় ভিক্ষা ॥ 
শঙ্খের কুণ্ডল কর্ণে [ রক্ত বন্ত্র পরে। 
ডমরু বাজায়ে ভিক্ষা করে ঘরে ঘরে॥ 
জন্যাসীর বেশ ধরে মুখে মাথে ছাই। 
এ সবারে কাজ নাই, তোর সেই বাপটি চাই॥ 
রাবণ বলে, শোনরে, বানরা, তোরে বলি। 
কোথা হতে মরিতে এ লঙ্কাপুরে এলি ॥ 
অঙ্গদ বললো__বাঁি আর স্ুগ্রীব ছুই বীর অবতার। 
জিনিবারে কিকিন্ধ্যায় গিয়াছিলি একবার ॥ 
পড়ে কিনা পড়ে মনে, হৈল অনেক দিন। 
হাত বুলায়ে দেখ, গলে আছে লেজের চিন ॥ 
সেই বালির স্থৃত আমি, স্ুগ্রীবের চর। 
4 অঙ্গদ নাম ধরি আমি রামের বিঙ্কর ॥ 
রামকে জানিস নাই, আনলি সীত! ধরে। 
এখন দেখি লঙ্কাপুরী রাখিস্‌ কেমন করে ॥ 
রাবণ বললো-_-এনেছি ত রামের সীতা, বল্গে তুই তারে। 
করুক এসে রামতপন্থী প্রাণে যত পারে ॥ 
ধনুক্‌ বাণ ফেলে রাম খত, দিক নাকে। 
জব দোষ ভুলে, তবে, ক্ষমা করি তাকে ॥ 
অঙ্গদ বললো-_বুদ্ধিমন্ত হয়ে জ্ঞান হারালি অভাগা । 
শরে কৈল সর্পাঘাত, কোথা বাঁধবি তাগা ॥ 
বিভীষণের কথা তুই না শুনিলি কাণে। 
i সুখে শয্যা কর গিয়া শ্রীরামের বাণে॥ 

শুনি অন্গদের বাণী সবে করে কানাকাণি 
এ লঙ্কার নাহিক নিস্তার। 
কোপে উঠে লক্ষেশ্বর ॥ বলে রাজা ধর্‌ ধর্‌ 
দেখি অঙ্গদের অহঙ্কার ॥ 
রাক্ষসেরা অক্ষদকে ধরতে যায়, অঙ্গদ লাফিয়ে পড়ে রাবণ্রে 
খাড়ের উপর |-- 
সিংহাসনে বিয়া রাবণ তারে ধরে। * 
জড়াজড়ি করি পড়ে ভূমির উপরে ॥ 
বালির তনয় সে বালির সম বল। 
রাবণেরে প্রহারিয়া করিল বিকল ॥ 
আছাড়ি রাবণে পরে বালির নন্দন। 
মুকুট লইয়া বেগে উঠিল গগন ॥ 
অঙ্গদের বিক্রমে রাবণ কাঁপে ডরে। 
অধোমুখে উঠিয়| গায়ের ধুলা ঝাড়ে ॥ 
অঙ্গদ ফিরে গিয়ে রামের কাছে রাবণের মুকুট অর্পণ করলো 
সেই দিনই যুদ্ধ সুরু হয়ে গেল। রাবণ ইন্দ্রজিতকে যুদ্ধ করতে 
পাঠালেন। ইন্দ্ৰজিত মেঘের আড়ালে থেকে যুদ্ধ করতে লাগলো 
নানা বর্ণে বাণ এড়ে, জানে নানা ছলা। 
রাম লক্ষণের কাটি পাড়িল মেখলা ॥ 
তিলার্ধ নাহিক স্থান রক্ত পড়ে ল্রোতে। 
ছু'ভায়ের রক্তধারে বন্থুমতী তিতে ॥ 
লাফ দিয়া কপি সব উঠয়ে !আকাশ। 
কোথায় থাকিয়| যুঝে না পায় তল্লাস্‌ ॥ 


ty 

মেঘ আড়ে থাকি করে বাগ বরষণ। 
জর্জর করিয়া বিন্ধে ; শ্রীরাম লক্ষন ॥ 


এত বাণ মারি বেটা ক্ষমা নাহি মানে । 


নাগপাশ-বাণ জুড়ে ধনুকের গুগে॥ 
সাপ হয়ে আইসে বাণ, মুখে ধরে ফণা 
সাপের মুখেতে জুলে আগুনের কণা ॥ 
বায়ু বেগে যায় বাণ মেঘের গর্জনে । 
হাতে, পায়ে বান্ধে গিয়া শ্রীরাম লক্ষ্মণে ॥ 
হাত, পা নাড়িতে নারে, গলে লাগে ফাস। 
যমের দোসর সম হৈল নাগপাশ ॥ 
সাপের বিষের ভালে অধৈর্ধ শরীর। 
উত্তর শিয়রে ঢলি পড়েন দুই বীর ॥ 
রণ জিনি ইন্দ্রজিৎ ছাড়ে সিংহনাদ । 
পিতৃদ্থানে যায় বীর লইতে প্রসাদ ॥ 

খবর শুনে রাবণ তে! ভারী খুসি। 
এদিকে বানরদের মধ্যে হাহাকার পড়ে গেল। 


গরুড়ে স্মরেণ 1ম বিষ্ণু অবতার । 
গরুড়ের ললাটেতে পড়িল টঙ্কার ॥ 
শন্ত ভরে গরুড় আইল উভরড়ে। 
পাকসাটে পর্বত কন্দর যায় উড়ে ॥ 
দুর হইতে গরুড়ের লাগিল নিশ্বাস। 
রাম লক্ষণের খনি পড়ে নাগপাশ ॥ 
নাগপাশ মুক্ত হৈল শ্রীরাম লক্ষমণ। 
রামজয় শব্দ করে যত কপিগণ ॥ 
আনন্দে বানরগণ ছাড়ে সিংহনাদ। 
লঙ্কায় রাবণ রাজ! গণিল প্রমাদ ॥ 
প্রাচীরে উঠিয়। রাবণ চায় চারিভিতে। 
শ্রীরাম, লক্ষণে হেরে ধনুর্বাণ হাতে ॥ 


রাবণ তখনই সেনাপতিদের ডেকে যুদ্ধে পাঠালো। 
প্রথমে গেল ধুআাক্ষ 1 


হনুমান মহাবীর সংগ্রামের শুর। 
লাথি মারি ধুতআরাক্ষের অঙ্গ করে চুর ॥ 
পড়িল ধূম্ৰাক্ষ বীর সমরে ছূর্জয়। 
সকল বানর ডাকে রাম জয়, জয় ॥ 


তারপর এল অকম্পন 1 হনুমানের হাতে সেও মীরা পড়লো ।__ 


চুলেতে ধরিয়া তারে মারিল আছাড় । 
ভাঙ্গিল মাথার খুলি, চর্ণ হৈল হাড় ॥ 


ছোটদের কৃততিবাসী রামায়ণ ৬১ 
৬ অকম্পন পড়ে যদি, সংগ্রামে দুর্জয় । 
সকল বানর বলে, রাঁম জয়, জয় ॥ 

তারপর এল রাবণের মামা প্রহস্ত। নীলের হাতে প্রহস্ত মারা 


পড়লো = 
ভাঙ্গিয়া আনিল বীর পর্বতের চূড়া। 
প্রহস্তের মাথে মেরে মাথা কৈল শুড়া॥ 
এবার রাবণ নিজেই এলো যুদ্ধে ।_ 


তিন শত বাণ রাবণ যুড়িল ধনুকে। 
[ গঞ্জিয়া মারিল বাণ সুগ্রীবের বুকে। 
| বাণ খেয়ে সুগ্রীব সঘনে ঘুরে বুলে । 
| ভাগ্যেতে বাঁচিল প্রাণ পূর্ব পুণ্যফলে ॥ 
টা" হনুমান বুকে মারে বজের চাপড়। 
রথ হৈতে পড়ে হনু করে ধড়ফড় ॥ 
বাণ খেয়ে নীল বীর পড়ে ভূমিতলে। 
ভাগ্যেতে বীঁচিল প্রাণ পুর্ব পুণ্যফলে ॥ 
| নীলবীর হনুমান হইল বিমুখ। 
লক্ষণ আইল রণে .পাতিয়৷ ধনুক ॥ 
লক্ষ্মণ, রাবণ করে বাণ বরষণ। 
দুজনার বাণে ঢাকে রবির কিরণ॥ 
কিন্তু শেষ অবধি লক্ষ্মণ পারলেন না, শেলের আঘাতে জ্ঞান 
হারালেন। রাবণ লক্ষণকে রথে তুলে নিয়ে যেতে চেষ্টা করলো, 
//” কিন্তু পারলো না। রামচন্দ্র এলেন লড়তে ৷ রামের বাণ রাবণ 
সইতে পারলো না, যুক্ষেত্র থেকে পালিয়ে গেল। 

জে হেরে গিয়ে রাবণ হতাশ হয়ে পড়লো ১1 
রাবণ বলে, বড়; ল্ভা পাইলাম রণে। 1 
রাজ! হয়ে হাঁরিলা*, জিনে কোন জনে ॥ | 
মনে পড়লে! মেজো ভাই কুস্তকর্ণের কথা । সে তো রাক্ষস নয়, . 
একটা পাহাড়। সে পাছে পৃথিবীর সব কিছু খেয়ে ফেলে ভ্রহ্ম| তাই ৃ 
বিধান দিয়েছিলেন যে সে ছ'মাঁস ঘুমুবে আর একদিন জাগবে। কিন্তু | 
ছ’মাসের আগে জাগলে যেদিন জাগবে সেইদিনই তার স্বত্যু। তবু, 
রাবণ কুস্তকর্ণকেই জাগাতে আদেশ দিলেন। | 
জায় দামামা, ঢাক চারিদিকে বেড়ে। | 
নিদ্রা যায় কুস্তকর্ণ, কর্ণ নাহি নড়ে॥ 
বাজায় কর্ণের কাছে বড়, বড় শীখ। ্‌ 
দ্বিগুণ বাড়িল আরো নাঁসিকার ডাক ॥ 
রাজার ভাই বলি কেহ নাহি করে ডর - 
বুকের উপর মারে বৃক্ষ আর পাথর ॥ ] 
মুষল, মুদগর কেহ অঙ্গে মারে তেড়ে। 
সড়াসিতে মাংস টানে, শেল শূলে ফৌড়ে ॥ | 

কেহ কামড়ায়, কেহ চুলে ধরি টানে। 
রহ্ষশাপে নিদ্রা যায় 7ছুই না জানে ॥ 
শেষে মদ্য ও মাংসের গন্ধ শেঠীকানো হোল। খাবার লোভে 
কুস্তকর্ণের ঘুম ভেঙে গেল। সবার আগে কুস্তকর্ণ পেট ভরে খেল-_ 
মদ্য পান করিলেক কলসী, কলসী । 
পর্বত প্রমাণ মাংস খায় রাশি, রাশি ॥ 
তারপর রাবণ কুন্তকর্ণকে. সব কথা বললো, কুস্তকর্ণকে পাঠিয়ে 
দিল যুদ্ধ করতে ।__ 
ভঙ্গ দিয়া বানর পলায় সব ডরে। 
কুম্ভকৰ্ণ রণ কেহ সহিতে ন! পারে ॥ 
বানর ধরিয়া বীর চিবাইছে দাতে। 
মুখ সম্মরিতে নারে, রক্ত পড়ে জোতে।॥ 
লাফ দিয়া কুস্তকর্ণ বীর অঙ্গদেরে। 
মুছিত করিল তারে গদার প্রহারে ॥ 
হনুমানের বুকে মারে বজ্রের চাপড়। 
চাপড়ের ঘায়ে হনু করে ধড়ফড় ॥ 
এড়িল পর্বত গোটা বিপরীত কোপে । 
পড়িল স্বৃপ্রীব রাজা পর্বতের চাপে ॥ 
কুস্তকর্ণ স্থগ্রীবকে ধরে নিয়ে চললো লক্কায়। ্গ্রীব কুম্তকর্ণের 
নাক কান কামড়ে নিল। সেই নাক কান এনে উপহার দিল রামের কাছে। 
নাক কান নাহি কুম্ভকৰ্ণ পায় লাজ। 
মনে মনে ভাবে আর জীবনে কি কাজ॥ 
এত বল, বিক্রম সকল হৈল মিছা। 
্থগ্রীব বানর! বেটা করে গেল বৌচা ॥ 


৬৪ 

একে কুম্ভকৰ্ণ, বীর অতি ভয়ঙ্কর । 
কর্ণ নাসা গেছেন আরো! হয়েছে দুর ॥ 
কোপদৃষ্টে কুন্তকর্ণ যে দিকেতে চায়। by 
বড় বড় বীর সব ছুটিয়া পলায় ॥ 


“শেষে রামচন্দ্র এলেন ।__ 


ছাড়িলেন ভ্রহ্ম অস্ত্র পুরিয়া সন্ধান! 
কুম্তকর্ণের কাটলেন ডানি হাতখান ॥ 
হাতখান পড়ে যেন পর্বত-শিখর | 
হাতের চাঁপনে পড়ে অনেক বানর ॥ 
বাম হস্তে শালগাছ উপাড়িয়ে আনে। 
হাতে গাছ করি গেল রামের সদনে ॥ 
শ্রীরাম এধিক বাণ পুরিয়া সন্ধান। 
এক বাণে কাটিলেন বাম হাত খান ॥ 
পরে ইন্দ্র অস্ত্র রাম করিয়া সন্ধান । 
কুস্তকর্ণের কাটিলেন পদ ছুইখান ॥ 
হস্ত গেল, পদ গেল, তবু নাহি ডরে। 
গড়াগড়ি দিয়া যায় রামে গিলিবারে ॥ 
ব্ৰহ্ম অস্ত্ৰ বাণে আর নাহিক অন্যথা । 
সেই বাণে কুন্তকর্ণের কাটিলেন মাথা ॥ 
ভগ্নদুত কহে গিয়া, রাজা লঙ্ষেশ্বর | 
কুম্ভকৰ্ণ পড়িয়াছে সংগ্রাম ভিতর ॥ 
সিংহানন হতে পড়ে. শুনে দশানন। 
অশ্রুজলে ভাসে তার অঙ্গের বসন ॥ 


ছোটদের কৃতিবাসী রামায়ণ ৬৫ 


আবার ইন্দ্রজিৎ এলো যুদ্ধ করতে । মেঘের আড়াল থেকে যুদ্ধ করে 
আগের বারের মত সকলকে অজ্ঞান ক'রে সে যুদ্ধ জয় করে ফিরে গেল। 
জান্কুবান হন্ুমানকে পাঠালেন ॥ইমালয় থেকে ওষধ আনবার জন্য। : 
হনুমান পবনের পুত্র, বাতাসের মত বেগে বাতায়াত করতে পারতো । 
এক রাত্রির মধ্যে হিমালয় থেকে সে ওষধ নিয়ে ফিরে এলো। সেই 
ওষধের গন্ধে সকলেই সুস্থ হয়ে উঠলো । 
রামজয় শব্দে কপি ছাড়ে সিংহনাদ | 
লঙ্কাতে রাবণ রাজা গণিল প্রমাদ ॥ 


রাবণ খরের ছেলে মকরাক্ষকে পাঠালো । মকরাক্ষ এক নূতন ফন্দী 
করলো__ 


বড়ই ধায়িক রাম ধর্মেতে তৎপর । 
অস্ত্রাধাত না করিবে গরুর উপর'॥ 
এতেক ভাবিয়া মকরাক্ষ নিশাচর । 
যুক্তি করে ধেনু, বৎস আনয়ে বিস্তর ॥ 
নব নব বৎস সব রথে লয়ে তোলে। 
রথের চৌদিকে ধেনু বান্ধে পালে পালে ॥ 
মকরাক্ষ রামকে বাণ মেরে জর্জরিত করে তুললে|। কিন্তু রামচন্দ্র 
কিছুই করতে পারলেন না1__ 
মনে মনে রঘুনাথের হৈল এই ভয়। 
মকরাক্ষ মারিতে গোহত্যা পাছে হয়॥ 
শেষে রাম পবন বাণে ঝড় তুলে সব গরু উড়িয়ে দিলেন। তারপর-_ 
অগ্নিবাণ জুড়িয়া থন্ুকে দিল টান। 
অগ্নিবাণে মকরাক্ষের বাহিরায় . প্রাণ ॥ 
এবার এলে! বিভীষণের ছেলে তরণীসেন। যুদ্ধে যাবার সময় তরণীসেন 
৫ 

বলে গেল-__পিতা৷ হন, ভ্রাতা হন, হউন জননী । 
দেশের যে শত্রু, তারে শত্রু বলি গণি ॥ 
প্রথম লড়লো নীল,__ [a 
পর্বত হইল গুড়া গদার প্রহীরে। 
তরণী হানিল বাণ নীলের উপরে ॥ 
মুখে রক্ত উঠে, বীর হইল অজ্ঞান । 
নীল বীর ভঙ্গ দেখি. রোষে হনুমান ॥ 
দুই জনে মহাযুদ্ধ রথের উপরে। 
কোপেতে তরণী সেন হনুমানে ধরে॥ 
আছাড়িয় ফেলে দিল ধরণী উপর। 
পাছু হইল হনুমান পাইয়া ত ডর॥ 
রুষিল 'তরণী সেন অঙ্গদ উপর। 
অঙ্গদের বুকে মারে লৌহের মুদ্গর ॥ 
মুদগর আঘাতে পড়ে বালির নন্দন। 
2 হেরি ভয়ে আগু নাহি হয় কোন জন॥ 
হানিল দুর্জয় জাঠা, স্থুগ্রীবের বুকে। 
পড়িল সুগ্ৰীব রাজা রক্ত উঠে মুখে ॥ 
তারপর হোল লঙ্গমণের সঙ্গে লড়াই। তরণীসেনের মার খেয়ে 
লক্ষণ জ্ঞান হারালেন। রাম তখন ব্রহ্ম অস্ত্রে তরণীসেনকে বধ 
করলেন। 
বিভীষণ বলে, প্রভু করি নিবেদন। 
মরিল তরণী সেন, আমার নন্দন ॥ 
শ্রীরাম বলেন, শুন, মিত্র বিভীষণ। 
না জানি হৃদয় তব কঠিন কেমন॥ 


রা পা 


৪ 

ব্রঙ্ম-অস্ত্র মারিতে না দিলে কাণে। 

আপনি করিলে বধ “আপন সন্তানে ॥ 

আগে কেন বিবেচনা না করিলে মনে । 

এক্ষণে কান্দহ মিত্র কিসের কারণে ॥ 
রাবণ এবার পাঠালেন পুত্র বীরবাহুকে। বীরবাহুর সঙ্গে এলো 
ভস্মাক্ষ । ভক্মাক্ষ যার মুখের পানে তাকাবে সেই ভস্ম হয়ে যাবে__ 
বর্গার বরে। সেই জন্য সব সময় সে চোখে ঠুলি দিয়ে রাখতো। 
স্মাক্ষ বরাবর রামের সামনে এসে চোখের ঠুলি খুললো! । রামচন্দ্র 
প্রস্তুত ছিলেন !__ 

রাম দেখিবারে বীর মেলিল লোচন। 

রাক্ষদ সম্মুখে রাম ধরিলা দর্পশ॥ 

দর্পণ ভিতরে দেখি আপনার আন্ত । 

নিজ মুখ দেবিয়া আপনি হৈল ভন্ম॥ 
বীরবাহু একাই লড়তে লাগলো । = 

পাঁচ বাণ হানিলেক অঙ্গদের বুকে। 

পড়িল অঙ্গদ বীর, রক্ত উঠে মুখে ॥ 

ক্রোধ ভরে বীরবাহু এড়ে দশবাণ। 

বাণ ফুটে ভূমিতে - পড়িল হনুমান ॥ 
তারপর যুদ্ধ হোল রাম লক্ষণের সঙ্গে | শেষে লক্মমণ__ 

দুর্জয় বৈষ্ণব অস্ত্র ধনুকেতে যুড়ি। 

আকর্ণ পুরিয়া গুণ দেন বাণ ছাড়ি॥ 

অব্যর্থ বৈষ্ণব বাণ কি কহিব কথা। 

মুকুট সহিত কাটে বীরবাহুর মাথা ॥ 
রাবণ আবার ইন্দ্রজিতকে যুদ্ধে যেতে বললেন। ইন্দরজিৎ যুদ্ধে যাবার 

আগে এক যজ্ঞ করতো-_নিকুক্তিলা যজ্ঞ । যজ্ঞ শেষ করে এলে সে 
যুদ্ধে কেউ তাকে হারাতে পারতো না. পাছে সেই যজ্ঞ করার সময় 
কোন বিদ্র হয়, তাই ইন্দ্রজিৎ এক নায়া-সীতা তৈরী করে তাঁকে রথে 
বসিয়ে যুদ্ধক্ষেত্রে এলো, এবং সকলের সামনে খড়গ দিয়ে সীতার মাথা 
কেটে ফেললো! । রাম লক্ষ্মণ হাহাকার করে উঠলেন। যে সীতাকে 
উদ্ধার করার জন্য এতে লড়াই সেই সীতাঁকেই কেটে ফেললো! 
এদিকে যখন হাহাকার পড়ে গেছে, ইন্দ্রজিৎ তখন অবসর বুঝে 

যজ্ঞ শেষ করার জন্য প্রস্তুত হচ্ছে। বিভীষণ এই কৌশল থরে 
ফেললো রামকে বললো__ওটি মায়া-সীতা | ইন্দ্রজিৎ যজ্ঞ করতে গেছে, 
নিশ্চিন্তে যজ্ঞ করার জন্য সে আমাদের শোকাচ্ছন্ন করে গেল।-__ 

নিকুম্ভিলা যজ্ঞ করে দুষ্ট নিশাচর। 

করিয়াছে বজ্ঞকুণ্ড লঙ্কার ভিতর ॥ 

যজ্ঞে পুর্ণাহুতি দিয়া যদি যায় রণে। 

স্বর্গ, মত্য, পাতালেতে কার সাধ্য জিনে ॥ 

ব্রঙ্গা দিয়াছেন শাপ, শুন নারায়ণ। 

ইন্দ্রজিতের যজ্ঞ ভঙ্গ করিবে যে জন ॥ 

ইন্দ্রজিত! সংগ্রামে মরিবে তার হাতে। 

লক্ষ্মণে পাঠায়ে দেহ আমার অজেতে ॥. 

আহুতি ঢালিয়া যজ্ঞ করিতেছে সাঙ্গ। 

এ সময়ে গিয়। তাঁর যজ্ঞ করি ভঙ্গ ॥ 
বিভীষণ লক্ষমণকে নিয়ে লঙ্কীয় প্রবেশ করলেন। সঙ্গে চললো. 
হনুমান । হনুমান প্রথমেই যজ্ঞকুণ্ডে গিয়ে যজ্ঞ ন্ট করলো__ 

ইন্দ্ৰজিতে দেখিয়া হন্থুর কোপ বাড়ে। 

এক লাফে পড়ে গিয়া ' যজ্ঞকুণ্ড পাড়ে ॥ 

সম্মুখে দাণ্ডায় বার পরম সন্ধানী । 
বৃক্ষ বাড়ি মারি নিয় যজ্ঞের আগুনি॥ 
যজ্ঞদ্রব্য ছড়াইয়া ফেলে চারিভিতে। 
দেখি ক্রোধে সংগ্রামে সাজিল ইন্দ্রজিতে ॥ 
লাফ দিয়া হনুমান পড়ে তার রথে। 
চূর্ণ কৈল রথখান এক . পদাঘাতে॥ 
ভাঙ্গিয়া রথের ধ্বজ ফেলে চারিভিতে। 
অন্তরীক্ষে পলাইতে চাহে ইন্দ্রজিতে ॥ 
অন্তরীক্ষে ছুই জনে লাগে হড়াহুড়ি। 
ভূমিতলে পড়ে দৌহে করি জড়াজড়ি ॥ 
হেঁটে ইন্দ্রজিৎ পড়ে, হনু তর্পরে |" 
বুকে হাটু দিয়া তার গল| চেপে ধরে॥ 
ইন্দ্রজিত পলায়ে লঙ্কায় যেতে চাহে। 
চাঁপিয়া৷ লঙ্কার দ্বার বিভীষণ রহে॥ 

লক্ষাণের সঙ্গে ইন্দ্রজিতের লড়াই বাধলো-_ 
চারিদিকে পড়ে বাঁ! নাহি লেখা জোখা। 
ছুই জনে বাণ এড়ে যার যত শিক্ষা ॥ 
এত বাণ দুই বীরে করে অবতার। 
দশ দিক লঙ্কাপুরী হৈল অন্ধকার ॥ 

শেষে ব্হ্গান্্ দিয়ে লক্ষ্মণ ইন্দ্রজিতের মাথা কেটে ফেললেন । 
দূত মুখে শুনি মেঘনাদের মরণ। 
সিংহাসন হৈতে পড়ে রাজা দশানন ॥ 
উচ্চেঃস্বরে ডাকি বলে, কোথা ইন্দ্রজিৎ। 
আছাড় খাইয়া পড়ে হইয়া মুছিত ॥ 
,স্পান্দহীন মন্দোদরী ধরাতলে পড়ে। 
শিরে জল ঢালে, কেহ দেখে নেড়ে চেড়ে ॥ 
নাসিকাতে হস্ত দিয় দেখিছে সবাই। 
কেহ বলে, বেঁচে আছে, কেহ বলে, নাই ॥ 
চৈতন্য পাইয়া বলে, কোথ| ইন্দ্রজিৎ। 
দেখা দিয়া প্রাণ রাখ মায়ের ত্বরিত। 
পুত্ৰশোকে মন্দোদরী করিছে রোদন 
মন্দোদরীর রোদনেতে রুধিল রাবণ 
পাতা লাগি মজিল কনক লঙ্কাপুরী। 
আজি সীতা কাটিয়া ঘুচাব সব বৈরী 
খড়গ হাতে খায় রাবণ অশোকের বনে। 
কার সাধ্য প্রবোধিয়া ফিরায় রাঁবণে 
আতঙ্কে অস্থিরা সীতা দেখিয়া রাবণে 
কাটিবে রাবণ আজি ভাবিলেন মনে ॥ 

এত ভাবি জীতাদেবী করেন রোদন । 
সীতারে কাটিতে 'ঝড়গ তুলিল রাবণ ॥ 
পিছে আদি সাপটিয়া ধরে মন্দোদরী। 
ছি, ছি! মহারাজ, বধ করো না হে নারী ॥ 
একে দেখ, মজেছে কনক লঙ্কাপুরী। 
পাপেতে মজনা তাহে বধ করে নারী॥ 
মন্দোদরী বাক্যে রাজা ফিরে আইল ঘরে। 
সিংহাসন ত্যজি বৈসে ভূমির উপরে॥ 
লঙ্কায় আর বীর নেই, এবার রাবণ নিজেই যুদ্ধে চল্লেন। প্রথমে 


হোল রামের সঙ্গে যুদ্ধ।__ 
বাণাঘাতে রঘুনাথ হৈল অচেতন। * 


রামে পাছু করি আগে রহিল লক্ষ্মণ ॥ 
লক্ষ্মণ যে বাণ মারে বলে মহাবল। 
সারথির মুণ্ড কাটি পাড়ে ভূমিতল ॥ 
লক্ষাণের বাণে রথ হইল যে মুড়া। 
পদাঘাতে বিভীষণ মারে অষ্ট ঘোড়া ॥ 
কোপে দশানন বিভীষণ পানে চায়। 
তুলিয়া নিলেক শেল, দেখে ভয় পায়॥ 
ংশনাশ করিলি, পাপিষ্ঠ বিভীষণ। 
মারিয়া পাড়িব তোরে রাখে কোন্‌ জন ॥ 
শেলের উদ্দেশেতে লক্ষণ এড়ে বাণ। 
তিন বাণে শেল কাটি কৈল চারিখান ॥ 
রাবণ এবার লক্ষণের উপর শক্তিশেল মারলো = 
পড়িল লক্ষ্মণ বীর রঘুবংশ চূড়া। 
প্রবেশে সকল শেল, বাহিরেতে গোড়া ॥ 

ভূমেতে পতিত বীর, না নাড়েন পাশ। 
শেল বিন্ধি লঙ্গনণেৰ ঘন বহে শ্বাস॥ 


এবার রাম এলেন যুদ্ধো 1 


শ্রীরামের বাণে রাবণ করে ধড়ফড় । 
সহিতে না পারি আর উঠে দিল রড় ॥ 
লঙ্কাতে পলায়ে যায় রাজ! লঙ্কেগর ৷ 
পশ্চাতে বানর ধায় বলে ধর খর॥ 
রণ জিনি রঘুনাথ পায়ে অবসর | 
লন্ষমণেরে কোলে করি কান্দেন বিস্তর ॥ 
কি কুক্ষণে ছাড়লাম অযোধ্যা নগরী । 
মৈল পিতা দশরথ, রাজ্য-অধিকারী ॥ 
জনক-নশ্দিনী সীতা প্রাণের স্বন্দরী। 
দিনে ছুই প্রহরে রাবণ কৈল চুরি॥ 
হারান প্রাণের ভাই অনুজ লক্ষাণে। 
কি করিবে রাজ্য ভোগে, পুনঃ যাই বনে ॥ 

রাজ্য ধনে কার্য নাই, নাহি চাই সীতে। 

সাগরে ত্যজিব প্রাণ তোমার শোকেতে ॥ 
সুষেণ বানরদের চিকিৎসক, সে হনুমানকে ডেকে বললো1-_গন্ধমাদন 
পর্বতে গিয়ে ওধধ নিয়ে এসো।__ 

রাত্রিতে ওষধ আন বাচাব সহজে । 

রজনী প্রভাতে প্রাণ বাবে সূর্য তেজে ॥ 
হনুমান ছুটলো বিশল্যকরণী আনতে। 

দুর্জয় শরীর বীর চলে অন্তরীক্ষে। 

লঙ্কার ভিতরে থাকি দশানন দেখে ॥ 

দশানন বুঝিল করিয়া অনুমান। 

ওষধ আনিতে বায় বীর হনুমান ॥ 
রাবণ তখনই গন্ধমাদন পর্বতে পাঠিয়ে দিলেন কালনেমিকে। সে 
তপন্বী বেশে হনুমাঁনকে অভ্যর্থনা জানালো । সে ছলে হনুমানকে 
মারতে গিয়েছিল, হনুমান তার মায়া ধরে ফেললে 

লেজে জড়াইয়া তারে ঘুরায় আকাশে। 

লঙ্কাতে ফেলিয়া দিল রাবণের পাশে ॥ 
তারপর অনেক খোঁজাখুঁজি করেও হনুমান ওঁষ্ধ চিনতে পারলো না । 
শেষে হনুমান 

দুই হাতে থরিয়া পর্বতে দিল নাড়া। 

চড়. চড়. করি ছিড়ে পর্বতের গোড়া ॥ 

হইয়া সাগর পার চলে বায়ু বেগে। 

রাখিল পর্বত লয়ে সবাকার আগে ॥ 

পর্বত দেখিয়া সবে লাগিল বিল্ময়। 

প্রণাম করিয়া বীর রঘুনাথে কয়॥ 

ওষধ চিনিতে নাহি পারি কোন মতে। 

এ কারণে আনিলাম পর্বত সমেতে ॥ 
সুষেণ বিশল্যকরণী উষধ নিয়ে লক্ষাণকে বাঁচিয়ে তুললেন | আবার রাবণ 
এলো যুদ্ধে প্রচণ্ড লড়াই হোল__ 

আরবার বাজে যুদ্ধ শ্রীরাম রাবণে। 

বাণের আগুন গিয়া উঠিল গগনে ॥ 

বাণে বাণে ক্ষত দেহ হৈল দুজনার । 

দশানন সমর সহিতে নারে আর 

অচৈতন্য হয়ে রাজা ধুলায় ধুসর। 

অন্বিকাকে স্তব করে হইয়া কাতর ॥ 
দশানন ছিলেন দুর্গার ভক্ত, স্তব করতেই দেবী এসে রাবণকে রক্ষা 
করলেন। সহস। শ্রীরাম দেখলেন রাবণের রথে দুর্গ রাবণকে কোলে 
নিয়ে বসেছেন। দেবী যখন রাবণকে রক্ষা করছেন তখন আর যুদ্ধ 
করে কি ফল হবে।__ 


্ 

বিষ হইয়া রাম বপিলা ভূতলে। 
পরম বিমর্ষ হয়ে ভাবেন সকলে॥ 


শ্রীরাম স্বপ্ন দেখলেন, ব্রহ্মা এসে বলছেন ‘দুর্গার পুজা করে তাকে 
প্রসন্ন করলে রাঁবণকে সংহার করা সহজ হবে” রাম একশো আটটি 
নীল পদ্ম দিয়ে দেবীর পুজার আয়োজন করলেন। কিন্তু দেবীর চরণে 
পদ্ম দিতে গিয়ে দেখলেন, একশো! আটটি পদ্ম নেই, একটি কম পড়েছে । 
তখন তো আর পদ্দের জন্য অপেক্ষা করার সময় নেই,_ 


ভাবিতে ভাবিতে রাম বিচারেন মনে। 
নীল কমলাক্ষ মোরে বলে সর্বজনে ॥ 
যুগল নয়ন মোর ফুল নীলোৎপল। 
সঙ্কল্প করিব পুর্ণ বুঝিয়া সকল।॥ 
এক চক্ষু দিব আমি দেবীর চরণে। 
এত বলি কহিলেন অনুজ লন্গনণে ॥ 
এত বলি তুণ হইতে লইলেন বাণ। 
উপাড়িয়া যান চক্ষু করিতে প্রদান ॥ 
চক্ষু উপাড়িতে রাম বিল! সাক্ষাতে। 
হেনকালে কাত্যায়নী ধরিলেন হাতে ॥ 
কি কর, কি কর, প্রভু, জগত গৌসাই। 
পুর্ণ হৈল, চক্ষু উপাড়িয়া কার্য নাই ॥ 


রাবণে ছাড়িন্ব আমি, বিনাশ করহ তুমি, 
এত বলি হইলা অন্তধ্যান। 
নাচে, গায় কপিগণ, প্রেমানন্দে নারায়ণ 


নবমী করিল! সমাধান ॥ 

দশমীতে পুজা করি বিসঞ্ভিয়া মহেশ্বরী 
সংগ্রামে চলিলেন রঘুপতি ! 
আদেশ পাইল রাম সিদ্ধ হৈল মনস্কাম 


কৃত্তিবাস গায় হৃ্টমতি ॥ 

“এই সময় বিভীষণ বললেন__রাবণকে মারা সহজ নয়_ 
বিভীষণ বলে, প্রভু, কর অবধান। 
রাবণের গৃহে আছে তার মৃত্যুবাণ ॥ 
সেই বাণ রাখিয়াছে মন্দোদরী রাণী। 
কোথায় রেখেছে অন্ত্র কিছুই না জানি ॥ 

কিন্তু সেই বাণ কে আনবে? 
হনুমান বলে প্রভু, কর আশীর্বাদ। 
এখনি আনিব বাণ কি হেতু বিষাদ॥ 
হনুমান জ্যোতিষী ব্রাহ্মণের ছদ্মবেশে মন্দোদরীর কাছে গেল। মন্দোদরী 
তাকে আদর করে বসালেন। জ্যোতিষী বললো-__রাশী, তুমি কিছু 
ভেবো না, রাবণ অমর, কেউ তাকে মারতে .পারবে না। তোমার 
কাছে রাবণ্রে যে মৃত্যুবাণ আছে, তা যেন ঠিক থাকে, কোথায় তাকে 
রেখেছ তা কাউকে জানিও না| নইলে ঘর-শক্র বিভীষণ যে আছে 
সে সর্বনাশ করবে? 
মন্দোদরী বললো-_বিভ।ষণের সাধ্য কি যে সে বাণ বের করে, 
তা আমি রেখে দিয়েছি এই স্ফটিকের থামের মধ্যে । 
আর যায় কোথা! তখনই হনুমান নিজের রূপ ধরে লাথি. 
মেরে স্ফটিকের থাম ভেঙে ফেললো ৷-= ও 
ভাঙিতে স্ফটিক স্তম্ভ দৃষ্ট হইল বাণ। 
বাণ লয়ে লাফ দিল বীর হনুমান ॥ 

নিজ মুতি ধরি গিয়া বসিল প্রাচীরে। 
আর এক লাফে গেল রামের গোচরে ॥ 
বাণ দিয়ে রঘুনাথে করিল প্রণাম। 
মহানন্দে হনুমানে কোল দেন রাম॥ 
এইবার রামচন্দ্র সেই বাণ ধুকে যুড়লেন ৷ 
বাণের গর্জনে ত্রিভুবনে লাগে ডর। 
পর্বত উপাড়ি পড়ে, উথলে সাগর ॥ 
বিশ্বামিত্ৰ স্মরি বাণ ছাড়ে রঘুবীর। 
রাবণের বুক বিন্ধি কৈল ছুই চির ॥ 
রাবণের মৃত্যু হোল। বিভীষণ রাবণের সৎকার করলেন = 
তারপর বিভীষণ হলেন লঙ্কার রাজা। 

. বিভীষণের স্ত্রী সরমা সীতাকে সাজিয়ে দিল, বিভীষণ সীতাকে নিয়ে 
এলো রামের কাছে। বাবার পথে মন্দোদরী সীতাকে অভিশাপ দিলেন__ 
মন্দোদরী বলে শুন, জনক-নন্দিনী। 
তোমা লাগি হইলাম আমি অনাথিনী ॥ 
পুরীসহ বিনাশ করিয়া কোপাগুনে। 
আনন্দে চলেছ তুমি রাম সম্ভাষণ ॥ 

এ আনন্দ নিরানন্দ হবে অবস্মাগু। 

বিষ দৃষ্টে তোমাকে দেখিবে রঘুনাথ ॥ 

. যদি সতা হই, থাকে পতি প্রতি মন। 

কখন আমার শাপ না হবে খগুন॥ 
মন্দোঁদরীর শাপ ফলে গেল, লোক নিন্দার ভয়ে রাম সীতাকে গ্রহণ 
করতে রাজী হলেন না। সীতা মনের দুঃখে লঙ্গমণকে বললেন-__ 
চিতা প্ৰস্তুত কর! 

সীতার জীবনে, ভাই, কিছু নাই কাজ। 
অগ্নিতে পুড়ক সীতা, দুর হোক লাজ ॥ 
লক্ষ্মণ চিতা সাজালো, সীতা আগুনের মধ্যে প্রবেশ করলেন। কিন্তু 
কি আশ্চর্য*সীতা আগুনে দগ্ধ হলেন ন|। 
আকাশ, পাতাল যুড়ি অগ্নিশিখা জ্বলে। 
আপনি উঠিলা অগ্নি সীতা লয়ে কোলে ॥ 
অগ্নি হৈতে উঠিলেন সীতা ঠাকুরাণী। 
যেমন, তেমনি আছে গাত্র-বন্ত্র খানি॥ 
অগ্নি বলিলেন, আমি পাপ পুণ্য সাক্ষী। 
লুকাইয়া পাপ করে তাহা আমি দেখি ॥ 
ভাণ্ডাইতে আমারে না পারে কোনজন। 
না দেখি সীতার কোন পাপের লক্ষণ ॥ 
শুন রাম, সীতারে ন! দিও মনস্তাপ। 
রাজ্য দ্ধ হইবে জানকী দিলে শাপ॥ 

ভ্রীরামের হাতে সীতা করি সমর্পণ । 
স্বস্থানে প্রস্থান অগ্নি করেন তখন ॥ 
বাম এবার সীতাকে গ্রহণ করলেন 
বসিল! রামের পাশে সীত! ঠাকুরাণী। 
ভ্রীপতির পাশে লক্ষ্মী শোভিল! যেমনি ॥ 
রামচন্দ্র এবার পুপ্পক রথে চড়ে অযোধ্যায় ফিরে আসার আয়োজন 
করলেন। 
শ্রীরাম বলেন গুন, জানকী এখন | 
শিবপুজা করি দেশে করিব গমন ॥ 
গড়িয়া বালির শিব দিলেন লঙ্গণ। 
হনুমান আনিলেন কুস্ত্রম চন্দন ॥ 
স্নান করি বসিলেন সীতা ঠাকুরাণী। 
জাঙ্গালের উপরে পুজেন শুলপাণি ॥ 
জাঙ্গাল উপরে শিব স্থাপিলেন রাম । 
| সে কাঁরণে_সেতুবন্ধ রামেশ্বর নাম ॥ 
পুষ্পক রথে নানা স্থান দেখতে দেখতে রাম সীতা অযোধ্যায় ফিরলেন__ 
উঠিল পুপ্পক রথ গগন মণ্ডল। 
সীতাকে দেখান রাম সংগ্রামের স্থল ॥ 
রণস্থলী দেখ, সীতা, তুমি ভালমতে। 
রাঙ্গা হৈল বানর ও রাক্ষদ শোণিতে ॥ 
এখানে পড়িল কুন্তকর্ণ দুষ্টজন। 
ইন্্রজিত এখানে পড়িল করি রণ॥ 
হেথা  পড়িলাম নাগপাশের বন্ধনে । 
নাগপাশে মুক্ত হৈনু গরুড় দর্শনে ॥ 

"পড়িল লক্ষ্মণ হেথা রাবণের শেলে। 
ওষধি আনিল হনু স্ুষেণের বোলে ॥ 
পড়িল রাবণ হেতা জগতের বৈরী । 
এই স্থানে কান্দিল সে রাণী মন্দোদরী ॥ 
তোমার লাগিয়া, সীতা, বান্ধিন্ত জাঙ্গাল। 
উপরে পাথর, হেঁটে তমাল, পিয়াল ॥ 
এই স্থানে বিভীষণ সহিত মিলন। 
এইখানে সাগর দিলেন দরশন॥ 
কিক্িদ্ধ্যায় দেখ এই গাছের ময়ালি। 
সুগ্রাব হইল মিত্র, হেথা মারি ঝালি ॥ 
পম্পা-সরোবর সীতা, কর নিরীক্ষণ। 
ছিলেন ইহার কুলে মতঙ্গ ব্রাহ্মণ ॥ 
জটায়ু পক্ষীর স্থান দেখহ, জানকী। 
তোমা লাগি যুদ্ধ করি প্রাণ দিল পাখী ॥ 
প্রমোদিয়া ঘর দেখ করিল লক্ষ্মণ। 
এই ঘর হৈতে তোম| হরিল রাবণ ॥ 
হেথা সেই রণস্থলী দেখহ স্ুন্দরী। 
সহজ রাক্ষসে, খরে দুষেণেরে মারি ॥ 
অগস্ত্য মুনির স্থান দেখ পঞ্চবটি। 
যথা শূর্পনখার নাসিকা, কাণ কাটি ॥ 


. চিত্ৰকূট গিরি সীতা ওই দেখা যায়। 


আইল ভরত হেথা লইতে আমায় ॥ 


৮১ 


রাম লক্ষ্মণ ফিরে এলেন। অবোধ্যায় চারি ভাইয়ের মিলন হোঁল। 
রাম এবার অযোধ্যার রাজ। হলেন। 

ছোটদের কৃত্তিবাস ও কাঁশীরাম দাস 


সীতা সহ শ্রীরাম বৈসেন সিংহাঁসনে। 
অভিষেক করিলেন সুগ্রীব বিভীবণে ॥ 
জলে, স্থলে, অরণ্যেতে দৌহে রাজ্য করে| 
ছুই রাজ! ছত্র ধরে রামের উপরে ॥ 
পৃথিবীতে যত রাজা আছে চতুভিত। 
ভ্রীরামের অভিষেকে দ্বারে উপস্থিত ॥ 
চাঁরিভিতে চাঁমর ঢুলায় রাজগণ। 
রামের সম্মুখে স্থিত ভাই তিন জন॥ 
দেবের ভূষণে রাম হইয়া ভূষিত । 
রাজপাটে বসিলেন জগতে পুজিত ॥ 


উণ্তরাদ্ষাণ্ত 
সীতার অদৃষ্টে স্থখ সইল না। লোকে সীতার অপবাদ দিতে: 
লাগলো। একদিন মহাপাত্ৰ ভদ্র সভার মাঝে বললে| ৷ 
এই অপযশ তব সর্জনে ঘোষে। 
যে নারী হরণ করি লইল রাক্ষসে ॥ 
রাখিয়াছে সেই নারী নিজ গৃহবাসে। 
তোমার সন্মুখে কেহ নাহি কয় ত্রাসে॥ 


রামচন্দ্র লক্মমণকে ডেকে বললেন-__ 
আমার বচন শুন ভাইরে লক্ষণ 
সীতা লয়ে রাখ গিয়া মুনি-তপোধন ॥ 
বালীকির তপোবন খ্যাত চরাঁচরে। 
দেশের বাহিরে সীতা এড় লৈয়া দুরে ॥ 


৮৪ 


ছোটদের কৃর্ভিবাস ও কাশীরাম দাস 


বালীকির আশ্রমে লক্ষ্মণ সীতাকে রেখে এলেন। 


সীতা গর্ভবতী ছিলেন। কালক্রমে বালীকির আশ্রমে তার ছুটি 
ছেলে হোল-__বমজ ছেলে। বাল্মীকি তাদের নাম রাখলেন_- 


লব ও কুশ । 


দেখতে দেখতে বারে| বছর কেটে গেল। রামচন্দ্র অশ্বমেধ যজ্ঞের 


বাল্মীকি পালেন দোহে নিজ শিষ্য সনে। 
ধনুর্বেদ রাজবধর্ম শিখান যতনে ॥ 
প্রীরাম সীতার লীলা করিয়া রচন। 
দোহারে শিখান মুনি করিতে কীর্তন ॥ 


আয়োজন করলেন। 


যন্ডের ঘোড়া ছেড়ে দেওয়া হোল কপালে জয়পত্র লিখে ! সঙ্গে 


বড় বড় যত মুনি আছেন ভূবনে। 
একে একে সর্বজন আইলা সে স্থানে ॥ 
দেশে, দেশে চলিল যজ্ঞের নিমন্ত্রণ। 
নিমন্ত্রণ পাইয়া আইল রাজগণ॥ 
অবধূত, জন্যাপসী আইল দেশান্তণী। 
গন্ধৰ্ব, কিন্নর আইল স্বর্গ বিদ্যাধরী ॥ 
পৃথিবীতে যত ছিল দরিদ্র ব্রাহ্মণ | 
যজ্ঞের দক্ষিণা লৈতে কৈল আগমন ॥ 


চললেন শত্রদ্ন। 


পুর্বদেশে গেল ঘোড়া, বহুদূর পথ। 
নদ নদী এড়াইয়া উঠিল পর্বত॥ 
পূরবদিক জয় করি আইল শক্রঘণ। 
উত্তর দিকেতে ঘোড়া করিল গমন॥ 


ছোটদের কৃতিবাসী রামায়ণ ve” 


দিগ, দিগন্তরে ঘোড়া যায় দেশে দেশে। 
ছ'মাসের পথ যায় চক্ষুর নিমেষে॥ 
একদিকে ঘোটক ন! যায় ছুইবার। 
পশ্চিমদিকেতে যায় সিন্ধু নদী পার॥ 
প্রায় যজ্ঞ সমাপণ হয় এইক্ষণে। 
'দৈবের নির্বন্ধে ঘোড়া গেল সে দক্ষিণে ॥ 
লব কুশ দুই ভাই তপোবনে খেলা করছিলেন এমন সময় 
সেইখানে ঘোড়। এসে পৌছালে!।-_ 
দুই ভাই বৃক্ষতলে নানা খেলা খেলে। 
হেনকালে অশ্ব এল সে গাছের তলে॥ 
ঘোড়া দেখি হরয হইল ছুইজন। 
জয়পত্র তার ভালে দেখিল লিখন ॥ 
জয়পত্র দেখি ছুই ভাই কোপে জুলে। 
জিজ্ঞাসা করিয়া ঘোড়া বান্ধে বৃক্ষতলে ॥ 


৮৬ ছোটদের কৃত্তিবাস ও কাশীরাম দাস 


ঘোড়া উদ্ধার করার জন্য শত্রদ্ধের সঙ্গে লবকুশের যুদ্ধ বেধে গেল। 
কুশের বাণে শত্রত্প মার! পড়লেন। 
গলায় লাগিল পাশ মৃত্যু দরশন। 
মহাপাশ বাণাঘাতে পড়ে শক্রঘণ ॥ 
শক্রন্ের মৃত্যু সংবাদ পৌছালো অযোধ্যায়, ঘোড়া উদ্ধার কর্তে 
এলেন ভরত ও লম্মনণ | 
কুশে আর ভরতে বাজিল মহারণ। 
মহাযুদ্ধ করে লব সহিতে লক্ষণ ॥ 
লব পাশুপাত বাণ মারলেন ।__ 
, বাস্তুকী-গর্জন সম বাণের গর্জন। 
পাশুপাত বাণ বিন্ধে পড়িল লক্ষাণ॥ 
কুশ মারলেন এধিক বাণ = 
ভরত কাতর হয়ে উর্ধ্বপানে চায়। 
বায়ুবেগে, পড়ে বাণ ভরতের গায় ॥ 
সংবাদ পেঁছালে৷ অযোধ্যায় । এবার এলেন শ্ৰীরামচন্দ্র । 
দু’ ভাই পিতাকে কখনও দেখেন নি। দু'জনে এবার একসঙ্গে রামের 
সঙ্গে যুদ্ধ স্থরু করলেন ।__ 
একেবারে দুই ভাই পুরিল সন্ধান। 
মুছিত হইয়া ভূমে পড়িলা শ্রীরাম ॥ 
লবকুশ এবার রামের সমস্ত বেশভুষা কেড়ে নিলেন। ফেরার পথে 
হনুমান ও জানুবানকে বেঁধে নিয়ে চললেন । বাড়ী ফিরে বললেন 
মা, দেখ কি এনেছি! 
রামের সাজ পোষাক দেখেই সীতা হায় হায় করে উঠলেন । 
হনুমান ও জান্ুবানের বাঁধন খুলে দিয়ে ছুটলেন যুদ্ধক্ষেত্রে (= 


ছোটদের কৃত্তিবানী রামায়ণ ৮৭ 
দেখিলেন সংগ্রামে পড়িয়া চারিজন। 
শ্রীরাম, লক্ষণ, শ্রীভরত, শক্রঘণ ॥ 
হস্তী, ঘোড়া, ঠাট কত পড়েছে অপার । 
দেখিয়াত জানকী .করেন হাহাকার ॥ 
লব কুশ এতদিন কে তাদের বাবা জানতো না, এবার সেই পরিচয় 
পেল । বাবা-কাকাকে হত্যা করেছে জেনে তাদের বড় দুঃখ হোল। 
সীত| ও লব-কুশ ঠিক করলেন আগুনে পুড়ে মরবেন। জাহুবীর তীরে 
তিনটি চিতা সাজানে। হোল, চিতায় আগুন দেওয়া হোল। তিনজনে 
অগ্নিতে প্রবেশ করবেন বলে চিত| প্রদক্ষিণ করলেন । 
এদিকে বাল্মাকি গিয়েছিলেন চিত্রকুট পর্বতে । তিনি. সেখান 
থেকে চিতার ধোঁয়। দেখতে পেয়েই ছুটে এলেন। 
বালীকি বলেন, সীতা, প্রাণ ত্যাজ নাই। 
বাঁচিবেন এখনি রাঘব চারি ,ভাই ॥ 
ক্ষমা দেহ জানকি, তোমারে বলি আমি । 
দুই পুল নিয়া আশ্রমে যাও তুমি॥ 
সীতা ও লবকুশকে আশ্রমে পাঠিয়ে দিয়ে বাল্মীকি মন্ত্রপুত জল 
ছিটিয়ে সবাইকে পুর্নজীবন দান করলেন । জীবন পেয়ে রাম জিজ্ঞাসা 
করলেন-_মুনিবর, সেই ছেলে দুটি কে? 
বাল্মীকি বললেন-_এখন সে উভয়ের ন! পাবে দর্শন। 
, দেশে লৈয়া আমি দৌহে করাব মিলন ॥ 
রাম লক্ষ্মণ ভরত শত্র'্র ঘোড়া নিয়ে দেশে ফিরলেন | এবার 
অশ্বমেধ যজ্ঞ সম্পূর্ণ হোল যজ্ঞে নিমন্ত্ৰিত হয়ে বাল্মীকি 
লব কুশকে নিয়ে, রাজসভায় এলেন। লব কুশ দেখানে রামায়ণ গান 


গাইলেন। 


৮৮ ছোটদের কৃত্তিবাস ও কাশীরাম দাস 


দুই ভাই গীত গায় বাজাইয়| বীণা। tl 
অর্বলোকে গীত শুনে অমুতের কণা ॥ | 
বীণা যন্ত্র বাজে, আর গীত গায় স্বরে । 
শুনিয়া সকল লোক, আপনা পাসরে ॥ 
এক মাসে রামায়ণ গান শেষ হোল। শ্রীরাম পরিচয় জিজ্ঞাসা 
করতে লব কুশ বললেন__ 
না জানি পিতার নাম, মাতৃ-নাম সীতা। 
বাল্মাকির শিষ্য মোরা, নাহি চিনি পিতা ॥ 
এই পরিচয় পেয়ে শ্রীরঘুনন্দন | 
দুই পুত্র কোলে করি করেন ক্রন্দন ॥ 
রামচন্দ্র রথ পাঠালেন সীতাকে ফিরে নিয়ে যাবার জন্য । সীতা 
এলেন রাজসভায়। শ্রীরাম বললেন-_ 
প্রথম" পরীক্ষা দিলে সাগরের পার। রর 


দেবগণ জানে তাহা, না জানে সংসার ॥ 


পুনশ্চ পরীক্ষা দিবে সবাকার আগে। 
দেখিয়া লোকের যেন চমৎকার লাগে ॥ 


ছোটদের কৃত্তিবাসী রামায়ণ ৮ 


একথা শুনে সীতা বড়ই কষ্ট পেলেন । বললেন__- 
না দিব পরীক্ষা, প্রভু, ঘুচাব জঞ্জাল। 
সংসারের সাধ নাহি, যাইব পাতাল ॥ 
আজি হৈতে ঘুঢুক, তোমার লাজ, দুখ । 
আর যেন নাহি দেখ জানকীর মুখ ॥ 

মা বন্ুন্ধরা তুমি দ্বিধা হও, তোমার ক্রোড়ে আমাকে আশ্রয় দাও ! 

সহসা মাটি ফেটে গেল ।= 
অকস্মাৎ উঠিল সুবর্ণ সিংহাসন। 
দশদিক আলো করে তাহার কিরণ॥ 
নানাবিধ বসন, ভুষণ  পরিধান। 
মুতিমতী পৃথিবী আইলা বিদ্যমান ॥ 
ঝি বলিয়া পৃথিবী সীতারে ডাকে ঘনে। 
কোলে করি সীতারে তুলিল সিংহাসনে ॥ 
সবে দেখে, কারো নেত্রে না পড়ে নিমেষ। 
সীতাদেবী করিলেন পাতাল প্রবেশ ॥ 


৯০ ছোটদের কুত্তিবাস ও কাশীরামদাস 
লবকুশ কেঁদে উঠলেন। রামচন্দ্র কীদলেন। অযোধ্যা 
রাজপুরীতে ক্রন্দনের রোল উঠলে|। বে সব প্রজা সীতার অপবাদ 
দিয়েছিল লজ্জায় তাঁদের মাথ| হেট হোল। 
অন্বমেধ যজ্ঞ তে| এই ভাবেই শেষ হোল। রামের মনে আর 
শান্তি নেই। 
এই ভাবেই দিন বায়, একদিন তপনস্থার বেশে বমরাজ এলেন, 
বলললেন__মহারাজ, তোমার সঙ্গে গোপনে কথ আছে । তবে__ 
এ সময়ে যে করিবে হেথা আগমন। 
ব্রহ্মার বচনে তারে করিবে বর্জন ॥ 
দ্বারে লক্ষমণকে পাহারা রেখে রাম বমরাজাকে ঘরে নিয়ে গেলেন। 
এমন সময় সহসা দুর্বাস| মুনি এসে উপস্থিত হলেন, বললেন-__ 
রামকে গিয়ে খবর দাও । 
লক্ষণ বললেন_-এখন দেখা হবে না, কি করতে হবে বলুন, 
আমিই করি। 
_. ছুর্বাসা এই কথা শুনে জুদ্ধ হলেন, বললেন__তুমি রামকে আমার 
আগমন সংবাদ দিবে কিনা বল, ন! হলে 
বালক, বণিত|, বৃদ্ধ করি আজি ধ্বংস। 
দশরথ ভুপতিরে করিব নির্বংশ॥ 
বংশনাশ হওয়ার চেয়ে, একজনের মৃত্যুই শ্রেয়, কাজেই লক্ষ্মণ 
দুর্বাসাকে নিয়ে গেলেন রামের কাছে। 
রাম বমরাঁজার কাছে সত্য করেছিলেন, সেই সত্য রাখতে গিয়ে 
লম্সনণকে বর্জন করতে হোঁল। লক্ষ্মণ রামের কাছ থেকে বিদায় নিয়ে 
সরযু নদীর জলে প্রাণ ত্যাগ করলেন। 


ছোটদের কৃত্তবাসী রামায়ণ 2১ 


সরযুর লজ্রোত বহে অতি খরসান। 
লক্ষাণ নামিয়া ক্রোতে ত্যজিলেন প্রাণ ॥ 
হাহাকার রোদন উঠিল: চতুর্দিক। 
বিলাপ করেন রাম, কি কব অধিক॥ 
লক্ষণের মরণে কাতর প্রাণ অতি। 
ছজ্র দণ্ড ধরিতে না চান রঘুপতি॥ 
ভরতে করিতে রাজ। শ্রীরামের মন। 
ভরত বিনয়ে কিছু কহেন বচন॥ 
এতকাল নানা স্থখ ভুঞ্জিলাম রাম। 
তব সঙ্গে যাইতে এখন মনস্কাম ॥ 
ভরত করেন যদি এতেক উত্তর। 
শক্রদ্ধের পানেতে চাহেন রঘুবর। 
শক্রদ্প কহেন, প্রভু, তুমি মাত্র গতি। 
স্বর্ধামে যাব মোরা তোমার সংহতি ॥ 
রামচন্দ্র তখন চারি ভাইয়ের আট ছেলের মধ্যে রাজ্য ভাগ করে 
দিলেন। কোশল রাজ্য ছু'ভাগ করে দক্ষিণ দিকে কুশাবতী দিলেন 
কুশকে, আঁর উত্তরে আবন্তীপুরী দিলেন লবকে | লক্ষণের দুই ছেলে, 
_ চন্দ্রকেতুকে দিলেন অন্ধদেশ আর অঙ্গদকে দিলেন মল্লদেশ। 
শত্রদ্মের দুই ছেলে, শক্রঘাতী ও সুবাহুকে মথুরাপুরী ভাগ করে 
দিলেন। তারপর রামচন্দ্র বিদায় নিলেন অযোধ্যা থেকে । ভরত ও 
শত্ৰু তার অনুগমন করলেন। 
অধোধ্যায় সাড়া পড়ে গেল। প্রজারা ছুটে এলো, কেঁদে 
বললো-_ তোমার মরণে, প্রভু, সবার মরণ। 
তোঁমার জীবনে, রাম, সবার জীবন ॥ 


৯২ ছোটদের কৃতিবাস ও কাশীরাম দাস 
তার! সব শ্রীরামের সঙ্গে সঙ্গে চললো__ 

হাতে লড়ি করিয়া যতেক খোঁড়া, কাণ|। 

জ্রীরামের সঙ্গে যায় নাহি শুনে মানা॥ 

স্থাবর জঙ্গম চলে শ্রীরামের সনে। 

গাছে পক্ষী না রহে, না পশু রহে বনে ॥ 
রাম, ভরত ও শবক্রত্ধ এলেন সরঘুর তীরে ।--শ্রীরাম বিভীষণ ও 
হনুমানকে চিরজীবী হবার আশীর্বাদ করলেন, তারপর তিন ভাই সরবুর 
জলে দেহত্যাগ করলেন।__ 

সরবুর জ্রোত বহে অতি খরসান। 

লোতে নামি তিন ভাই ত্যজিলেন প্রাণ ॥ 


চারিবেদ পঠিতে যতেক ফল হয়। 
রাম নামে তার কোটিগুণ ফলোদয় ॥ 
আরাম সীতার লীলা অম্বতের খণ্ড। 
এত দুরে সমাপ্ত হইল সপ্তকাণ্ড ॥ 


১২ তি ক eee ace রক 


|| 


বশশীরাঝ দস 


মহাভারতের কথা অমৃত সমাঁন। 
কাশীরাম দাস কহে শুনে পুণ্যবান ॥ 
কৃত্তিবাস বাংলাভাষায় রামায়ণ লেখেন, কাশীরাম দাস লেখেন 
মহাভারত কৃত্তিবাসী রামায়ণ যেমন ঠিক বাল্ম'কির আদি রামায়ণের 
অনুবাদ নয়। কাশীরাম দাসের মহাভারতও ঠিক তেমনি ব্যাসদেবের 
আদি মহাভারতের হুবহু অনুবাদ নয় 


৯৪ ছোটদের কৃততিবাস ও কাশীরাম দান 


কাশীরাম দাস কবে জন্মেছিলেন তা ঠিক করে জানা যায় না। 
তখনকার দিনে লোকের] কাব্যের আদর করতো, কবি কেমন মানুষ, 
কোথাকার লোক সে হিসাব কেউ রাখতো না, কবিও নিজেকে আড়ালে 
রাখতেই ভালবাসতেন । তবে এক-আধটু বংশ পরিচয় বাঁ জীবনের কোন 
বিশেষ ঘটনা কবি কখনো -কখনে! উল্লেখ করতেন তার কাব্যের মধ্যে । 
কাঁশীরামদাসও নিজের পরিচয় দিয়ে গেছেন তাঁর লেখার মধ্যে দিয়ে-_ 
ইন্দ্রানী নামেতে দেশ পূর্বাপর স্থিতি । 
দ্বাদশ তীর্থেতে যথা বৈসে ভাগীরঘী ॥ 
কায়স্থ কুলেতে জন্ম বাদ সিঙ্গি গ্রাম। 
প্রিয়ঙ্করদাস-পুত্র সুধাকর  নাম॥ 
ভৎপুত্ৰ কমলাকান্ত, কুষ্ণদাম পিতা । 
কৃষ্ণদাসানুজ গদাধর জ্যেষ্ঠ ভ্রাতা ॥ 
পাঁচালী প্রকাশি কহে কাঁশীরামদাস। 
অলি হব কৃষ্ণপন্দে মনে - অভিলাষ ॥ * 
এই পরিচয় থেকে জান! যাঁয় সেই সময় বর্ধমান জেলার উত্তর 
দিকে ইন্দ্রানী নামে একটি পরগণ| ছিল | সেখানে ত্রাঙ্গণী নদীর তীরে 
সিঙ্গি গ্রামে কবির জন্ম হয়। সিকি একখানি বড় গাম । এখন 
কাটোয়। মহকুমার অন্তর্গত, দাইহাট ফ্টেশনের কাছে; কাশীরাম দাস 
জাতিতে ছিলেন কায়স্থ। পিতার নাম কমলাকান্ত, পিতামহের নাম 
স্থধাকর, প্রপিতামহের নাম প্রিয়ঙ্করদাস। কবিরা তিন ভাই, 
কৃষ্দাস জ্যেষ্ঠ, মধ্যম কাশীরামদাঁস, কনিষ্ঠ গদাধরদাস। 
কাশীরামদাসের দুই ভাইও কবি ছিলেন, তারাও লিখতেন। কিন্ত 
কাঁশীরামদাসের মত প্রতিভা তাঁদের ছিল না, সেই জন্য কাঁশীরামের 
মত তাঁরা জনপ্রিয় হতে পারেন নি। 


ছোটদের কাশীদাসী মহাভারত ৯৫ 


শোনা বায় কাশীরাম দাস মেদিনীপুরে গিয়াছিলেন। সেখানে 
আওসগড়ের রাজার আশ্রয়ে তিনি থাকতেন এবং শিক্ষকতা করতেন । 

মহাভারত ছাড়াও কাশীরাম আরে] তিনখাঁনি কাব্য রচনা করেন 
স্বপরপর্ব, জলপর্ব ও নলোপাখ্যান। এই কাব্যগুলিতে তার প্রতিভা 
পূর্ণরূপে ফুটে ওঠে নি। সম্ভবতঃ সেগুলি তীর প্রথম জীবনের রচনা। 
তাঁর এই কবিত্ব শক্তি দেখেই বোধ হয় আওসগড়ের রাজা তীর প্রতি 
আকৃষ্ট হ’ন এবং তাঁকে অধ্যাপনার কাজে নিযুক্ত করেন। 

আওসগড়ের রাজবাড়ীতে কথকতা হোত, পুরাণ পাঠ হোত। 
কবি কাশীরামদাস বসে বসে নিবিষ্টনে সব শুনতেন । মহাভারতের 
পাঠ শুনতে তীর ভাল লাগতো । একমনে শুনতে শুনতে সহসা 
একদিন তীর মনে হোল,__মহাভারতের পুর্ণ অনুবাদ তো একখানিও 
নেই, কৃত্তিবাস যেমন রামায়ণ করেছেন, তিনিও তেমনি একখানি 
"বাংলা মহাভারত করবেন। সেইদিন থেকেই তিনি লিখতে স্থুরু 
করলেন. ৃ 

কাশীরামদাস ব্যাসদেবের সংস্কৃত বইখানি আগাগোড়া অনুবাদ 
করলেন বটে তবে সেটা গল্পের ভাবানুবাদ। ভাষা, ছন্দ ও বর্ণন| 
কাশীরামদাস নিজের মনের মত করে লিখলেন। তীর আগে যে সব 
কবিরা মহাভারতের কোন. কোন পর্ব বা আখ্যান লিখে খ্যাতি লাভ 
করেছিলেন তাদের সেইসব লেখার যে যে অংশ ভালো লাগে কাশীরাম 
সেই সেই অংশের ভাব গ্রহণ করতেন। পুরাণ থেকেও তিনি কিছু 
কিছু অংশ গ্রহণ করলেন। তার উপর বাংলা দেশে তখন চৈতন্তাদেবের 
যুগ, পদাবলা সাহিত্য ও বৈষ্ণৱ কাব্যগুলি দেশের বুকে কৃষ্ণভক্তির 

> রর 

প্লাবন এনে দিয়েছে। কাশীরামদাসের লেখার মধ্যেও চা 
রীতিমতই প্রকাশ পেয়েছে। Sa 

৯৬ ছোটদের কুত্তিবাস ও কাশীরাম দাস 


মহাভারত বিরাট গ্রন্থ । অনেকে বলেন কাঁশীরামদাস মহাভারতের 
সম্পূর্ণ অনুবাদ করে যেতে পাঁরেন নি। তিনি আদিপর্ব, সভাপর্ব, 
বনপর্ব শেষ করে বিরাটপর্বের কিছুটা লিখে মার! যান। বাকীটুকু তীর 
ভাই ও পুত্র শেষ করেন। কাশীরামের পুত্র নন্দর!মেরও পিতার মত 
কবিত্ব শক্তি ছিল।__ 
আদি সভা বন বিরাটের কতদূর 
ইহা রচি কালীদাস গেলা স্বর্গপুর ॥ 
তবে সম্পূর্ণ মহাঁভারতখানিই যখন কাশীরামের নামেই আমরা! 
পাচ্ছি তখন পুরো বইখানিই কাশীরামের রচনা বলে আমরা মেনে 
নেব। 
পণ্ডিতের! অনেক খোঁজ-খবর নিয়ে বলেন যে কাশীরামদাস ছিলেন 
সাড়ে তিন-শো বছর আগেকার লোক। তিনি জন্মেছিলেন খৃষ্টীয় 
ষোড়শ শতাব্দীর মাঝামাঝি এবং সপ্তদশ শতকের প্রথমে মানবলীলা 
সংবরণ করেন। বাংলা কাব্যের দুটি যুগের মাঝে তার স্থান। তার 
পূর্ববর্তী কবিরা অন্তরের ভাব প্রকাশ করে গেছেন সরল অনাড়ম্বর 
ভাবে এবং তাঁর পরবর্তী কবিরা যা-কিছু লেখেন সবই মাঞ্জিত ভাষায়, 
অলঙ্কার উপমা! প্রভৃতি প্রয়োগ করে। কাশীরামদাঁসের লেখার মধ্যে 
এই ছুটি ধারারই সমন্বয় ঘটেছে__-কখনো উপমা, অলঙ্কার ও ভাষার 
"ঝংকার আবার কখনো-বা সরল অনাড়ম্বর ভাবের মাধুর্য । 
অজুনের লক্ষ্যভেদে কবি ভাষার ঝংকার দেখিয়েছেন ঃ 
দেখ দ্বিজ মনসিজ, জিনিয়া যুরতি। 
পদ্মপত্ৰ যুগ্রানেত্র, পরশয়ে শ্রুতি ॥ 
অনুপম তনুশ্য।ম, নীলাপল আভা । 
মুখ রুচি কত শুচি, করিয়াছে শোভা ॥ 


ছোটদের কাশীদাসী মহাভারত 


সিংহগ্রীব বন্ধুজীব, অধরের তুল। 
খগরাজ পায় লাজ নাসিকা অতুল ॥ 
দেখ চারু যুগভুরু, ললাট প্রসর। 
কি সাণন্দ গতি মন্দ, মত্ত করিবর॥ 
ভুজ যুগে নন্দে নাগে, আজানুলম্বিত। 
করিকর যুগবর, জানু স্থবলিত॥ 


বুকপাটা দন্তছটা, জিনিয়া দামিনী। ' 


দেখি এরে, ধৈর্য ধরে, নহেক কামিনী ॥ 
মহাবীর্য যেন “সূর্য জলদে আবৃত। 
অগ্নি অংশু যেন পাংশ জালে আচ্ছাদিত ॥ 
বিদ্ধিবেক লক্ষ্য এই লয় মোর মনে। 
ইথে কি সংশয় আর কাশীদাস ভণে॥ 


আবার বক রাক্ষস বধের সময় কবি কত সরলভাবে লিখছেন £ 


শিলাবৃট্টি করে দোহে দোহার উপর । 
বাহু বাহু যুদ্ধ হৈল অতি ভয়ঙ্কর ৷ 
মুণ্ডে মুণ্ডে বুকে বুকে ভুজে ভুজে তাড়ি। 
ধরাধরি করে দৌহে যায় গড়াগড়ি ॥ 
যুদ্ধেতে হইল শান্ত বক নিশাচর। 
রাক্ষসে ধরিল বীর কুন্তীর কোডর।॥ 
বাম হস্তে ছুই জানু ডান হস্তে শির। 
বুকে জানু দিয়া টানিলেন ভীম বীর । 
মধ্যে মধ্যে ভাঙ্গিয়া করেন ছুইখান। 
মহাশব্দ করি বীর ত্যজিল পরাণ ॥ 


৪৭ 


a৮ ছোটদের কৃত্তিবাস ও কাশীরাম দাস 


আর যত আছিল বকের অনুচর। 
ভয়ে পলাইয়া সবে গেল বনান্তর ॥ 
বিরাট মহাকাব্যকে এমন সুন্দর ভাবে লেখা মোটেই সহজ-সাধ্য 
নয় । কাশীরাম দাসের এই অসাধ্য সাধন করার শক্তি ছিল, আর তার 
সঙ্গে ছিল অসামান্য প্রতিভা, যার জন্য কাশীরামের মহাভারত বাংলার 
ঘরে ঘরে স্থান পেয়েছে,_সাঁড়ে-তিনশো বছর পরে আজও এই 
মহাকাব্য বাঙ্গালী সাগ্রহে পড়ে ও পাঠ শুনে । সার্থক হয়েছিল কবির 
ভণিতা। লেখা 
মহাভারতের কথা অমৃত সমান। 
কানারাম দাস, কহে শুনে পুণ্যবান ॥ 


নক 


অনেক অনেক দিন আগে দিল্লীর কাছে হস্তিনাপুর নামে এক 


রাজ্য ছিল। 
চন্দ্রের ৫ 

ছেলে পুরু। 

বিয়ে করেন । 


দেখানে রাজা ছিলেন বিচিত্রবীর্য। 


ছলে বুধ, বুধের ছেলে পুরুরবা, তাঁর ছেলে যযাতি, যযাঁতির J 
পুরুর বংশে জন্মগ্রহণ করেন দুত্রন্ত, তিনি শকুন্তলাকে 


তাদের ছেলে ভরত ৷ 

ভরত নামেতে* তার হইল নন্দন। 
যাঁর রাজ্য এ ভারত খ্যাত ত্রিভুবন॥ 
জন্মিলা ভরত কুলে হস্তী নৃপবর। 
স্থাপন করিলা যিনি হস্তিনী নগর॥ 
হস্তীর বংশেতে হইল কুরু মহাশয়। 
ধার নামে কুরুক্ষেত্র ঘোষে বিশ্বময়॥ 
অবশেষে জন্মিলেন শান্তনু নৃপতি। 
তার ইতিহাস কিছু বর্ণিব সম্প্রতি ॥ 


কুরুকুলের রাজা ছিলেন শান্তনু 


রাজার ভারী 


জাহৃবীর তটে কভু ভ্রমে রাজা এক|। 
পাইল দৈবাৎ তথা জাহ্ুবীর দেখা॥ 


পছন্দ হোল, তিনি তাকেই রাণী করলেন। কিন্তু 

রাণীর কাছে রাজাকে প্রতিজ্ঞা করতে হোল-__রাণী যা করবেন রাজা 
কিছু বলতে পাবেন ন|। 
আপন ইচ্ছায় আমি করিব যে কাজ। 
আমারে নিষেধ ন! করিবা মহারাজ ॥ 
যেদিন বলিবে মোরে কোন কুবচন। 
সেদিন হইতে নাহি পাবে দরশন ॥ 
রাজা বললেন__ঘে কিছু তোমার ইচ্ছা কর নিজ সুখে। 
কখন নিষেধ বাক্য না আনিব মুখে ॥ 
এদিকে কিন্তু এই প্রতিজ্ঞ! পালন করা রাজার পক্ষে কঠিন হয়ে: 
উঠলো। বাণীর এক একটি পুত্র জন্মায় আর রাণী তাদের জলে 
ভাসিয়ে দিয়ে আসেন__ 
এক, দুই, তিন, চারি, পাঁচ, ছয়, সাত। 
একে, একে গঙ্গাদেবী* করিল নিপাত ॥ 
অষ্টম পুন্রকেও জন্মাবার পর যখন গল্সাদেবী তাকে জলে ভাসাতে 
যাচ্ছেন, তখন রাজ! আর চুপ করে থাকতে পারলেন না, রাণীর কোল 
থেকে ছেলেকে কেড়ে নিলেন। রাণী বললেন__বেশ,__ 
তোমায় আমায় আর নাহি দরশন। 
এ পুজর পালিহ, রাজ, করিয়া বতন ॥ 
মনে রেখো, এ পুন্র যে-সে লোক নয়, স্বর্গের অধ্ট বন্থুদের একজন। 
বশিষ্টের আশ্রম থেকে বস্তুরা কামধেনু চুরি করেছিল, সেই কারণে: 
বশিষ্ট মুনি তাদের অভিশাপ দেন, দেই অভিশাপেই তারা পৃথিবীতে 
জন্মেছিলেন, সাতজনের মুক্তি হয়ে গেছে, ইনি অষ্টম বস্থ। এই 
বন্থগণের প্রতি দয়া করে আমি এঁদের মা হয়ে এসেছিলাম,- 
আমি গলা ।__ 


ছোটদের কাশীদীসী মহাভারত ১০১ 


আমা হৈতে পাইলে যে অষ্টম কুমার। 
দেবব্রত নাম এই তনয় তোমার ॥ 
ক্রমে পুত্র বড় হোল, বশিষ্টের কাছে বিদ্যা শিক্ষা করলো, তারপর 
শান্তনু একদিন তাকে যুবরাজ করলেন। 
দিন যায়, একদিন শান্তনু যমুনার তীরে নৃগয়া করতে গেছেন, 
সহস| চারিদিক স্থুগন্ধে ভরে গেল। কোথ| থেকে এতো স্থগন্ধ 
আসছে, খু'জতে খুঁজতে রাজ| দেখেন একটি মেয়ে নদীতে নৌকা 
বাইছে, এ সুগন্ধ তারই দেহ থেকে বেরুচ্ছে।__ 
কন্যা বলে, আমি দাস-রাজার দুহিতা। 
ধর্মার্থে বাহি বে নৌকা আজ্ঞা দিল পিতা ॥ 
শান্তনুর ভারী ভালো লাগলো মেয়েটিকে, তার বাপের কাছে গিয়ে 


-বললেন__এই কন্ঠ| আমাকে দান কর, আমি রাণী করবে! | 


দাস রাজা বললেন-_ভালে| কথা, কিন্তু আপনি প্রতিজ্ঞ। করুন-__ 
আমার কন্তার যেই হইবে কুমার। 
সেই জনে দিবে তুমি রাজ্য অধিকার ॥ 
রাজা বলে, হেন কর্ম করিতে কি পারি। 
দেবব্রত পুজ মোর রাজ্য-অধিকারী ॥ 
দাস-রাজ। বললেন-_-তাহলে আমি কন্যা দান করতে পার্বো! না। 
শান্তনু ফিরে এলেন, তার মন খারাপ হয়ে গেল। দেবব্রত মন্ত্রীর মুখে 


এই সংবাদ পেয়ে তখনই ছুটে গেলেন সেই দাস-রাজার কাছে, বললেন__ 


পিতার বিবাহ হেতু করি অঙ্গীকার। 
আজি হৈতে রাজ্যে মম নাহি অধিকার ॥ 
তোমার কন্যার গর্ভে যে হবে কুমার। 
হস্তিনা নগরে তার হবে রাজ্য ভার ॥ 


এত 2৪০ ছোটদের কৃত্তিবাস ও কাশীরাম দাস 


দাস রাজ| বললেন-_তুমি না হয় প্রতিজ্ঞা করলে -কিন্তু তোমার 
পুত্র বদি রাজ্য নিয়ে বিবাদ করে? 
দেবব্রত বললেন-__তোমার অশ্রেতে আমি করি অঙ্গীকার ৷ 
বিবাহ না করিব ঘে প্রতিজ্ঞা আমার ॥ 
এই কঠিন গ্রতিজ্ঞার জন্য সেদিন থেকে দেবত্রতের নাম হোল ভীত্ম |= 
ধন্য ধন্য বলিয়া ভাকয়ে সর্বজনে। 
ভীগ্ন, ভীঘ্ঘ বলি রব হইল ভুবনে ॥ 
কৈবপ্্য-রাজের কন্ঠা-দানে আর কোন বাধা রইল না। ীবর-কন্তা 
সত্যবতীর সঙ্গে ক্ষত্রিয় রাজ| শান্তনুর বিয়ে হয়ে গেল। ॥ 
এই সত্যবতীর দুই পুজ হয়_চিত্রাঙ্গদ ও বিচিত্রবীর্য। 


চিত্রাঙ্গদ রাজা হলেন, কিন্তু এক মায়াবী গন্ধর্বের হাতে তিনি. 


নিহত হলেন। তখন ছোট ভাই বিচিত্রবীর্ধ রাজ] হলেন। 

বিচিত্রবীর্ধ কাশীরাজের ছুই কন্যাকে বিয়ে করেন অম্বিকা ও 
অন্বালিকা। রাণী অশ্থিকার পুত্র ধৃতরাষ্্র আর অস্বালিকার পুজ পাণ । 

বিচিত্রবীর্ধও অকালেই মার! যান। ভীম পুতরা্ট ও পাঙুকে 
মানুষ করে তোলেন । 

বিচিত্রবীর্ষের ছুই ছেলে__ধৃতরা্ট্র ও পাণ্ডু । ধূ্তরাষ্ট্র ছিলেন জন্ম 
থেকেই অন্ধ। অন্ধ রাজ্য পায় না, তাই ছোট ভাই পাণ্ডু হলেন রাজা। 


ধৃতরাষ্ত্রের একশো! ছেলে ও একটি মেয়ে। তাদের মধ্যে বড় ছিল: . 
ছূর্যোধন, তারপর দুঃশাসন ও আরো. আটানববই জন। আর পাণুর' 


ছেলে যুধিষ্ঠির, ভীম, অজুন, নকুল আর সহদেব। এক একজন 
দেবতার আশীর্বাদে পাণ্ডুর এক একটি পুত্র জন্মেছিল, ধর্মের আশীর্বাদে 
যুধিষ্ঠির, পবনের আশীর্বাদে ভীম, ইন্দ্রের আশীর্বাদে অজু, অশ্থিনী- 
কুমার দু'জনের আশীর্বাদে নকুল ও সহদেব | 


ছোটদের কাশীদাসী মহাভারত ১০৩ 


কথা ছিল বংশের বড় ছেলে রাজা হবে, যুধিষ্ঠির ছিলেন বড়, 
তাঁর রাজ্য পাবার কথা, সেইজন্য ছুর্যোধনের1 একশো ভাই পাণুবদের 
পাঁচ ভাইয়ের হিংসা করতো । 


রাজপুরীতে একশো-পীচ ভাই একসঙ্গেই থাকতো । 


কৌরব, পাণ্ডব ভাই পঞ্চোন্তর শত। 
বেদ শাস্ত্র অধ্যয়নে সবে পারগত ॥ 
বালকের ক্রীড়া যত অদেয় সংসারে। 
তাহাতে উত্তম সবে, সদা ক্রীড়া করে॥ 
ক্রীড়ারসে বলে শ্রেষ্ঠ পঞ্চ সহোদর । 
সবার অধিক বলে বীর বুকোদর ॥ 
বালক কালেতে ভীম মহাপরাক্রম | 
ভীমেরে বালকগণ দেখে যেন যম॥ 


সব ভাই একসঙ্গে মিলেও ভীমের সঙ্গে পেরে ওঠে না। 
দুই হস্তে ধরি বীর সবাকার কর। 
চক্রাকার করিয়া ভ্রময়ে বৃকোদর ॥ 
প্রাণ যায়, যায় বলি পরিত্রাহি ডাকে। 
মৃতকল্প দেখি সবে তবে ভীম রাখে ॥ 
জলমধ্যে ক্রীড়া করে সব ভ্রাতৃগণ। 
এক্বারে ধরে ভীম দশ, বিশ জন॥ 
জলের ভিতরে ডুবে চাপি ছুই কীখে। 
মৃতকল্প করি ছাড়ে প্রাণ মাত্র রাখে ॥ 
ফল হেতু উঠে সবে বৃক্ষের উপরে। 
তলে থাকি বৃক্ষে ভীম চরণ প্রহারে ॥ 


১০৪ ছোটদের রুত্তিবান ও কাশীরাম দাস 


চরণের যায় বৃক্ষ করে খর, থর। 

ফল সহ ভুমে পড়ে সব সহোদর ॥ 
দুর্বোধন ভাবলো-_বয়ন বাড়লে ভীম তো আরো শক্তিমান হবে, 
এখনই যদি ওকে মেরে ফেলি তাহলে পরে চার ভাইকে বেঁধে আমি 
রাজা হতে পারবো। দুর্বোধন ভাইদের ডেকে বললেন-_চল গঙ্গা- 
স্নানে যাই। 
* প্রমাণকোটি গঙ্গার ধারে। যেখানকার বাগান বাড়ীতে জলযোগ 
করে গঙ্গাঙ্গানে বাওয়। হবে। 

একত্র হইয়া সবে আহারে বসিল। 

নানা দ্রব্য উপহার খাইতে লাগিল ॥ 

উপহার পুরি করে অঞ্জলি, অঞ্জলি। 

একজন মুখে দেয় আর জন তুলি॥ 

খলমতি দুৰ্যোধন বিচারিয়া মনে। 

কালকুট দিল দুষ্ট ভীমের বদনে॥ 

পুনঃ পুনঃ যত্ন করি দিল উপহার । 

ভক্ষণে অন্ত ভীম আনন্দ অপার ॥ 
তারপর সবাই জলে গিয়ে নামলেন। স্গান শেষ করে যখন সবাই 
উঠলেন তখন ভীমের শরীরে বিষের কাজ স্বরু হয়েছে। ভীম 
তাড়াতাড়ি গিয়ে শুয়ে পড়লেন। ক্রমে ভাম জ্ঞান হারালেন | 
দূর্যোধন তৈরী ছিল। 


অচেতন ভীমেরে দেখিয়া কুরুপতি। 
হস্তপদ বন্ধন করিল শীত্রগতি ॥ 
ধরিয়া ফেলিল তবে গলার সলিলে। 
নাহিক শরীরে জ্ঞান, জারিত গরলে ॥ 


ছোটদের কাশীদাসী মহাভারত নি 


ভানিয়| ভাসিয়া ক্রমে নাগের ভবনে |. 
উপনীত হৈল ভীম ঘোর অচেতনে ॥ 
বিপুল শরীর দেখি বেড়ে নাগগণ। 
ক্রোধে চতুর্দিক সব করয়ে দংশন ॥ 
ভীমকে যে বিষ খাওয়ানো হয়েছিল সাপের বিষই ছিল তার 
ওঁষধ | ভীমের বিষ কেটে গেল। জ্ঞান হোল। বাধন ছিড়ে ফেলে 
হাতের কাছে যত সাপ পেল, সব কটাকে ভীম মেরে ফেললো । 
দুই চারি নাগ তবে একত্র হইয়া। 
সকল বৃত্তান্ত কহে বান্ুকীরে গিয়া ॥ 
শুনেই নাগরাজ বাহ্থকী ছুটে এলেন, ভামকে দেখেই বান্ুকী চিনতে 
পারলেন, বললেন__আমার নাতির নাতি, হও, বুকোদর। 
কি করিব তব, প্রিয়, করহ উত্তর ॥ 
বাস্থুকী ভীমকে আদর করে নিয়ে গেলেন নিজের বাড়ীতে । 
খেতে দিলেন অমৃত | অমৃত খেয়ে ভীম পুরো আটদিন ঘুমালে! । 
হেথা নাগলোকে নিদ্রা যায় বুকোদর। 
নিদ্রাভঙ্গ হৈল অন্ট দিবস অন্তর ॥ 
ভীমে সচেতন দেখি বলে নাগগণ। 


আপন আলয়ে তুমি করহ গমন ॥ 
এদিকে যুধিষ্ঠির ভীমকে দেখতে ন| পেয়ে তাড়াতাড়ি বাড়ী 
ফিরলেন, কুন্তীকে জিজ্ঞাস! করলেন__মা, ভীম কি বাড়ী এসেছে? 
কন্ত' তখনই বিদুরের কাছে খবর দিলেন, বিছুর যুধিষ্ঠিরের কাকা 
সব শুনে তিনি বললেন__ 
* দুষ্ট দুৰ্যোধন তারে দেখিতে না পারে । 
ক্রুরমতি নির্লজ্জ যে মারিয়াছে তারে ॥ 


১০৬ ছোটদের কৃত্তিবাস ও কাশীরাম দাস 


এত শুনি কুন্তীদেবী করেন রোদন। ৯ 
ভূমে গড়াগড়ি বায় ভাই চারিজন॥ 
এমন সময় ভীম ফিরলেন। মা-ভাইকে ভীম সব কথা বললেন। 
যুধিষ্ঠির বলিলেন, ভাই চারিজনে। 
এই সব কথা যেন কেহ নাহি শুনে ॥ 
দুর্যোধন দুষ্ট কেহ না বাবে বিশ্বাস। 
একা হৈয়| কেহ নাহি যাবে তার পাশ ॥ 
হেনমতে বিচার করিয়া পঞ্চজন। 
সেই হৈতে বাল্য ক্রীড়া করিল! বর্জন ॥ 
তারপর সুরু হোল ধনুরিদ্ভা শেখা । গুরু হলেন কৃপাচাৰ্য। 
পঞ্চোত্তর শত ভাই কৌরব, পাণ্ডব । 
কপাচার্য ধনুর্বেদ শিখাইল সব॥ 
| একদিন বিকালে লোহার একটি ভাটা নিয়ে খেলতে খেলতে A 
ভাটাটি গড়িয়ে পড়ে গেল একটি কুয়ার মধ্যে । খেলা বন্ধ হোল, কি 
করে কুয়ার মধ্যে থেকে তার! ভাটা ভুলবে-_এই হোল সমন্যা। 
এমন সময় এক ব্রাহ্মণ সেখানে এলেন, এবং ভ'টাটি তার মেরে কুয়া 
থেকে তুলে দিলেন। ছেলেরা খুশী হোল, বাড়ী গিয়ে ঠাকুরদা 
ভীগ্নের কাছে সব কথা বললো। ভাদ্র সব শুনেই বুঝলেন যে তিনি 
অন্্গুরু দ্রোণাচার্য। তাকে তখনই রাজকুমারদের অন্ত শিক্ষার জন্য 
নিযুক্ত করলেন। র্‌ 
(প্রোগাচার্ধ কম লোক ছিলেন না। তিনি ভরদাজ মুনির পুত, 
দ্ৰোণ অর্থাৎ কলসীর মধ্যে জন্মেছিলেন বলে তার নাম দ্রোণাচার্ষ। 
পরশুরামের কাছে তিনি অন্ত্রবিষ্ভা শিখেছিলেন। কৃপাচার্ষের ভগিনী 
গৌতমীকে তিনি বিবাহ করেন। অ 


দথামা নামে তার এক পুত্র হয়। 4 


ছোটদের কাশীদাসী মহাভারত ১০৭ 


দ্রোণ ছিলেন বড়ই গরীব। ছেলেকে দুধ কিনে খাওয়াতে পারতেন না, 
একদিন অশ্বথামা দুধ খাবার জন্য কীদাকাটা সুরু করলো । 
আচন্িতে একদিন আইল থাইয়া। 
আমার অগ্রেতে কহে কান্দিয়া কান্দয়! ॥ 
গবীদুগ্ধ পান করে সকল বালক। 
সেইমত দুগ্ধ দেহ আমারে জনক॥ 
দুধের অভাবে পিটালি গোল! জল খাইয়ে দ্রোণ ছেলের কান্না থামালেন । 
পিটালির জল সবে দুগ্ধ বলি দিল। 
আনন্দিত হৈয়া শিশু তাহা পান কৈল 
কিন্তু অন্য ছেলের! তা শুনে ঠাট! করলো। 
দ্রোণাচাধের মনে বড় কষ্ট হোল। অনেক আশা নিয়ে তিনি 
ছেলেবেলাকার বন্ধু দ্রুপদ রাজার কাছে গেলেন। কিন্তু দ্রুপদ রাজা 
তাকে চিনতে পারলো না। 
কোথায় দরিদ্র তুমি, আমি নৃপমণি। 
তব সঙ্গে সখ্য কভু আমি নাহি জানি॥ 
দ্ৰোণ অপমান বোধ করলেন, মনে মনে প্রতিজ্ঞা করলেন_-এর 


শোধ নেবেন। 
হস্তিনায় এসে দ্রোণাচার্য এবার একশো পাঁচ ভাইয়ের গুরু হলেন, 


শিষ্যদের বললেন__ | 
অস্ত্রবি্/ সবারে করিব অধ্যাপন। 
শিক্ষা করি মম বাক্য করিবা পালন ॥ 
আমার যে বাঞু। আছে শুন সব শিষ্যা 
সত্য কর, তোমরা ত! করিবা অবশ্য ॥ 
সকলে চুপ করে রইল, শুধু অজুন সাড়া দিল। 


১০৮ ছোটদের কৃতিবাস ও কাশীরাম দাস 


অভুন বলেন, করি সত্য অঙ্গীকার । 
করিব পালন, হয় যে আজ্ঞা তোমার ॥ 
একান্তে বলেন দ্রোণ করি অঙ্গীকার । 
শিষ্য না করিব কারে সদৃশ তোমার ॥ 

দ্রোণাচার্য রাজকুমারদের অন্ত্রশিক্ষা দিতে সুরু করলেন__ 
তবে দ্রোণাচার্ব লৈয়া যত শিষ্যগণ। 
সর্বদা করান নানা অন্তর অধ্যাপন॥ 
অহনিশি পার্থের নাহিক অবসর । 
নাহি নিদ্রা, সদা শ্রম, হাতে ধনুঃশর ॥ 
পার্থের সৌজন্য দেখি গুরু বড় প্রীত। 
বহুবিদ্ধ৷ অজুনে দিলেন অপ্রমিত ॥ 

বিদ্য| শেষ হলে দ্রোণ ছেলেদের পরীক্ষা করতে চাইলেন। | 
‘তবে কতদিনে দ্রোণ বিদ্যা পরীক্ষিতে। রী 
কান্ঠেতে রচিয়| পক্ষী রাখেন বৃক্ষেতে ॥ 

বললেন__আমি বলা মাত্রই তীর মেরে ওই পাখীর মাথা কেটে 

ফেলতে হবে, তোনরা প্রস্তুত হও । 


সকলের আগে ডাক পড়লো যুধিষ্টিরের | দ্রোণ জিজ্ঞাস করলেন 
_ তুমি কি দেখছ? 
ধর্ম বলিলেন, ভাস দেখি বৃক্ষোপর | 
ভূমিতে তোমারে দেবি আর সহোদর ॥ 
দ্রোগ বললেন__তুগি পারবে না। : 
দুৰ্যোধন শত ভাই, বীর বুকোদর। ঁ 
একে একে সবারে দিলেন ধনুঃশর ॥ 


ছোটদের কাশীদাঁসী মহাভারত ১৪ 


যেইরূপ কহিলেন ধর্মের নন্দন। 
সেই মত কহিল সকল ভ্রাতুগণ ॥ 
সবার শেষে এলেন অজুন। দ্রোণ জিজ্ঞাসা করলেন_কি 
দেখছ ? 5 
অজুন বলেন আমি অন্য নাহি দেখি। 
বৃক্ষমধ্যে সবে দেখিবারে পাই পাখী ॥ 
ব্রোণ বলিলেন-_সমস্ত পাখীটা দেখতে পাচ্ছ? 
অজুন বলেন, আর ভাস নাহি দেখি। 
কেবল দেখি যে মুণ্ড সহ দুই আখি ॥ 
দ্রোণ বলিলেন, অস্ত্রে কাট পক্ষিশির | 
না স্ফুরিতে বাক্য মাত্র কাটে পার্থবার ॥ 
দ্রোণ সম্ভব হলেন। 
আরেক দিনের কথা । দ্রোণ নদীতে স্নান করতে গেছেন । জলে 
নামামাত্র দ্রোণকে কুমীরে ধরলো। দ্রোণ কুমীরকে তখনই মারতে 
পারতেন কিন্তু রাজকুমারদের পরীক্ষা করার জন্য বললেন__ 
আমারে কুন্তীরে লইয়া যায় জলে। 
এই ডুবাইল, রাখ আমারে সকলে॥ 
অন্তান্ত ছেলেরা কি করবে তা ঠিক করার আগেই অজুন পাঁচ 


- বাণ মেরে কুমীরকে খণ্ড খণ্ড করে ফেললেন। দ্রোণ সন্তন্ট হলেন। 


তুষিয়া দিলেন অস্ত্র নাম ব্রদ্ষশির। 
অস্ত্র দিয়া বলিলেন দ্রোগ মহাবীর । 
এই অস্ত্র প্রহারিবা দেবতা রাক্ষসে। 
কদাচিত অস্ত্র নাহি ছাড়িবা মানুষে ॥ 
এইভাবেই রাজকুমারদের অন্তর শিক্ষা শেষ হোল। 


| 


৯১০ 

দ্ৰোণ রাঁজপভায় এসে বললেন 


ধৃতরাষ্ 
দিলেন।; 


বিদ্যায় পারগ হৈল যতেক কুমার। 
সাক্মাতে পরাক্ষ। কর বিদ্যা সবাকার ॥ 


খুশী হয়ে তখনই সভামগুপ তৈরী করার আদেশ 


শুভদিন করিয়া চলিল সর্বজন। 
কৃপাচার্য, ধৃতরাষ্র, গঙ্গার নন্দন॥ 
গান্ধারী, স্ৃবলম্তুতা, কুন্তা আদি করি। 
আইল সকল যত অস্তঃপুর নারী ॥ 
রথ-গজ-অশ্ব-পুষ্ঠে . মঞ্চের উপরে। 
লক্ষপুর করিয়া বিল দেখিবারে ॥ 
নানাবাছ্য বাজে, শব্দে কর্ণে লাগে তালি। 
প্রলয়কালেতে যেন সিন্ধু কলকলি॥ 
হেনকালে আইল আচার্য মহাশয় 
তারা মধ্যে হৈল যেন চন্দ্রের উদয় ॥ 
সভাতে প্রবেশ করিলেন যুধিষ্টির। 
বিকচ-পঙ্কজ-মুখ, নির্মল শরীর ॥ 


তারপর এলেন ভীম ও ছুর্যোধন।__ 


গদা হাতে এল তবে দুই মহাবীর । 
মল্লবেশে, রন্দমাটি ভূষিত শরীর ॥ 
তবে আজ্ঞা করিল গুরু অজুনে আনিতে । 
আইলেন ধনঞ্জয় ধনুঃশর হাতে॥ 
নব জলধর প্রায় অঙ্গের বরণ। 
পুর্ণ শশধর মুখ, রাজীব লোচন॥ 


এ 
এ 

সকলেই নিজের বিদ্যা দেখাচ্ছেন, চারিদিকে ধন্য ধন্য রব উঠেছে। 
ধৃতরাষ্ট্র দেখতে পাচ্ছেন না। বিদুরের মুখ থেকে সব শুনছেন 
ধৃতরাধ্ শুনি প্রশংদিলেন বিস্তর । 
কুরুবংশে, ভাগ্যে-মম এমন কোর ॥ 
সহসা রহ্গভূমিতে আগুয়ান হলেন কণ। 
শতকুস্ত যিনি তার অঙ্গের বরণ। 
শ্রবণ পরশে দিব্য পঙ্কজ-নয়ন ॥ 
শ্রবণে কুণ্ডল যুগ দীপ্ত দিনকর। 
অভেগ্ভ কবচে আবরিত কলেবর ॥ 
ছুইদ্িকে ছুই তুণ, বামে ধরে ধনু 
অজানুলম্বিত ভুজ আনন্দিত তনু॥ 
অজু ণকে কণ বললেন__ | 
যতেক করিলা তুমি সভার ভিতর। 
তাহা হৈতে বিদ্যা আমি জানি ব্হুতর ॥ 
অজু বলিল, তোরে কে ডাকিল হেথা। 
কে বলিল সভাতে কহিতে হেন কথা॥ 
কর্ণ বললেন__হীনলোক প্রায় কেন দেহ গালাগালি । 
অস্ত্রে অস্ত্রে দন্দ কর, তবে জানি বলী॥ 
এমন সময় কৃপাচার্য বললেন__রাজার ছেলে রাজপুজের সঙ্গে 
লড়াই করবে, তোমার বংশ পরিচয় কি? 
শুনিয়া কূপের মুখে এতেক বচন। 
হেমুণ্ড হৈল বীর বিরস বদন॥ 
দূর্যোধন বললেন__বেশ, রাজা হলেই তো যুদ্ধ কর! চলবে ! আমি 
এখনই কর্ণকে অন্গদেশের রাজা করে দিচ্ছি। 


বসাইল কর্ণবীরে কনক-আসনে ॥ 
শিরেতে ধরিল ছত্র রতনে মপ্ডিত। 
রাজগণ চাঁমর ঢুলায় চারিভিত ॥ 
কর্ণ চিরদিনের মত দুর্যোধনের বন্ধু হয়ে গেলেন। সারথি 
অধিরথ খবর পেয়ে ছুটে এলেন | 
কর্ণ প্রণমিল অধিরথের চরণে। 
দেখিয়া বিস্ময় মানিলেন সভাজনে ॥ 
সবাই জানলে! কর্ণ সারথি অধিরথের ছেলে। ভীম উপহাস 
করে বললেন__সভাতে করহ কাধ নিজ জাতি মত। 
হাতেতে প্রবোধ-বাড়ি চাল! গিয়৷ রথ॥ 
দুর্যোধন তার জবাব দিলেন__ 
সখা করিলাম কর্ণে সভার ভিতর 
একথ। কহিতে যোগ্য নহ বুকোদর ॥ 
সন্ধ্যা হয়ে এসেছিল, সভা শেষ হোল । 
অন্ত গেল দিনকর রজনী প্রবেশ। 
রাঁজগণ চলি গেল যার যেই দেশ॥ 
কর্ণহস্ত ধরিয়া চলিল দুর্যোধন। 
সঙ্গেতে চলিল ভাই একশত জন॥ 


শিক্ষা! শেষে গুরুকে দক্ষিণা দিতে হয়। এবার দ্রোণাচাধ দক্ষিণা 
চাঁইলেন। 


5১২ ছোটদের কৃত্তিবাস ও কাঁশীরাম দাস 
দুর্যোধন সেইখানেই কর্ণকে রাজ্যে অভিষেক করলেন । /€ 
অভিষেক দ্রব্য আনাইল ততক্ষণে। / 
1 


দ্রোণ বলিলেন শুন, পার্থ দুধোধন। 
রত্ন আদি ধনে মম নাহি প্রয়োজন ॥ 


ছোটদের কাশীদাসী মহাভারত ১১৩ 


পা্চাল-ঈশ্বর খ্যাত দ্রপদ ভুপতি। 
রণ মধ্যে তারে আন বান্ধিয়া সম্প্রতি ॥ 
তখনই সকলে পাঞ্চালরাজ্য আক্রমণ করলো। রীতিমত লড়াই 
সুরু হয়ে গেল। অভূর্নৈর হাতে দ্রুপদ বন্দী হোল, দূর্যোধন তার 
হাত-প। বেঁধে নিয়ে এলো! দ্রোণের কাছে । দ্রোণ বললেন__ 
বলি যে, দ্রপদ, তোর সৈন্য গেল কোথা । 
কোথা তোর প্রজাগণ, নবদণ্ড ছাতা ॥ 
পূর্বের বচন, সখা, হয়কি স্মরণ। 
সেবকে বলিলা দিতে একটি ভোজন ॥ 
এখন সমান হইলাম ছুইজন। 
এবে সখা বলিবা কি আমারে রাজন ॥ 
বাল্যকালে করিয়াছিলা যে অঙ্গীকার । 
আমি রাজা হৈলে রাজ অর্ধেক তোমার ॥ 
পালিতে নারিলা তুমি আপন বচন। 
এবে. সব রাজ্য হৈল আমার শাসন ॥ 
তুমি ন! পালিলা, আমি চাহি পাঁলিবারে। 
অর্ধেক পাঞ্চাল রাজ্য দিলাম তোমারে ॥ 
গঙ্গার দক্ষিণ তীরে তব অধিকার 
উত্তর তটের রাজ্য সরুলি আমার ॥ 
অর্ধ অর্ধ রাজ্য এই দৌহার সমান। 
পুনঃ সখা হও, , মোরে হও স্েহবান ॥ 
দ্রপদ আর কি বলবেন, সব্টুকু রাজ্যই গিয়েছিল, তবু তে 
অর্ধেক ফিরে পাওয়া গেল! মুখে দ্রোগকে ধন্যবাদ দিলেন, মনে 


কিন্তু রাগ রহিল । 
৮ 


5১৪ ছোটদের কৃতিবাঁস ও কাশীরাম দাস 


কুরুবংশের জ্যেষ্ঠ পুল যুধিষ্ঠির । ধৃতরাষ্্র তাঁকেই যুবরাজ 
করলেন। পাঁচ ভাই মিলে তখন রাজ্য অনেক বাড়িয়ে ফেললেন ৷ 
জিনিল অনেক দেশ, কত লব নাম। 
বহু রাজা সহ হৈল অনেক সংগ্রাম ॥ 
উত্তম পশ্চিম পূর্ব জন্বুদ্বাস আদি । 
জিনিয়া আনিল দোহে ব্রত নিধি ॥ 
কুরুকুল-ক্রমে যাহা অসাধ্য আছিল। 
ভীমাজুন দৌহে তাহা আয়ত্ত করিল ॥ 
ধুতরা এতটা! সইতে পারলেন না| 
মম পুভ্রগণ-গুণ কেহ নাহি বলে। 
পাণুবের যশ প্রচারিল ভূমগুডলে ॥ 
অন্ধরাজ। বৃদ্ধ মন্ত্রী কণিককে ডেকে পাঠালেন, বললেন 
পাণ্ডবের যশ কীতি বাড়ে দিনে দিনে। 
চিত্ত স্থির নহে মম ইহার কারণে ॥ 
কণিক বললেন-_বালক দেখিয়া শত্রু ন| করিবে ত্রাণ ৷ 
ব্যাধি, অগ্নি, রিপু, জল, একই সমান ॥! 
বলিষ্ঠে, বুদ্ধিতে জিনি, মাঁরিবেক বলে। 
লু জনে ধন দিয়! মারিবেক ছলে ॥ 
বলে, ছলে শত্রুকে পাঠাবে যনদ্বার। 
হেনমত আছে, রাজা, বেদের বিচার ॥ 
এদিকে প্রজাদের মুখে যুধিষ্ঠিরের প্রশংসা শুনে ছুর্যোধন একদিন 
বৃতরাষ্ট্রের কাছে এসে বললো 
এই মত বিচার করয়ে সর্বজন। 
রাজপুজ যুধিষ্ঠির হইবে রাজন ॥ 


ছোটদের কাশীদীসী মহাভারত ১১৫ 


এ ছার জীবনে আর নাহি প্রয়োজন । 
নিশ্চয় মরিব আজি তব বিদ্যমান ॥ 
কর্ণ, দুঃশাসন ও শকুনির সঙ্গে পরামর্শ হোল। দূর্যোধন বললেন__ 
নগর  বারণাবত দেশের বাহির। 
ভ্রাতা মাতা সহ সেথা যাক যুধিষ্ঠির ॥ 
হেথা আমি নিজরাজ্য স্ববশ করিলে। 
এম্থানে আলিবে পুনঃ কতদিন গেলে ॥ 


মন্ত্রীরা যুধিষ্ঠিরের কাছে বারণাবতের খুব প্রশংসা করলো। 
বুতরাষ্্ যুধিষ্ঠিরকে বললেন__যদি ইচ্ছ| হয় তে কয়েকদিন বারণাবতে 
গিয়ে থাকতে পার। স্থানটি অতি মনোরম। 


পাঁচ ভাই মা কুন্তীকে সঙ্গে নিয়ে বারণাবতে গেলেন। গেখানে 
দূর্যোধন আগে থেকেই তাদের বাসের জঙ্ বাড়ী তৈরী করে 
রেখেছিলেন। মন্ত্রী পুরোচন তাঁদের সেই গৃহে নিয়ে গেলেন । 
বিচিত্র নিগ্িতি মনোহর সে আলয়। 
দেখি হট হইলেন ধর্মের তনয়॥ 
তবে কতক্ষণ পুরী করি নিরীক্ষণ। 
ভীমে ডাকি যুধিষ্ঠির বলেন বচন ॥ 
গৃহের পরীক্ষা দেখি লহ, বৃকোদর | 
মম মনে বিশ্বাস না হয় এই ঘর॥ 
বৃকোদর নিলেন সে ঘরের আত্রাগ। 
জানিলেন ঘর জতু গ্বতের নির্মাণ ॥ 
বৃুকোদর বিস্মিত, কহেন যুধিষ্টিরে | 
জৌ ঘ্বত সরিষাতৈল গন্ধ পাই ঘরে॥ 


১১৬ ছোটদের কৃত্তিবাস ও কাশীরাম দাস | 
প্রত্যক্ষ অগ্নির ঘর ইথে নাহি আন। 
আম সবা দহিবারে করেছে নির্মাণ ॥ 

যুধিষ্ঠির বললেন__বেশ, আমর! এখানে সাবধানে থাকবে । 


এদিকে বিদুর সব জানতে পেরে একজন খনককে পাঠিয়ে দিলেন। 
লোকটি ঘরের মধ্যে একটি সুড়ঙ্গ খুঁড়ে ফেললো । সেই সুড়ঙ্গ বরাবর 
চলে গেল গঙ্গাতীর পর্যন্ত । 
সুড়ঙ্গ শেষ হলে, ভীমই এক রাত্রে সেই গৃহে আগুন লাগিয়ে 
দিল। তারপর সুড়ঙ্গ পথে নিজেরা ঝাহির হয়ে পড়লো । 
ঘোর অন্ধকার নিশা গহন কানন। 
লতা বৃক্ষ কণ্টকেতে যায় ছয় জন॥ 
রাজার কুমার সব, রাজার গৃহিণী। 
তাহে অন্ধকার নিশা, পথ নাহি চিনি ॥ 


তি ৯২১১৭ 
AU 

কতদূর গিয়া কুন্তী হন অচেতন। 
শীপ্রগতি যাইতে না পারে পঞ্চজন ॥ 
তবে বুকোদর নিল মায়ে স্ন্ধে করি। 
দুই স্বন্ধে মাত্রীপুক্র, হস্তে দৌহা! ধরি ॥ 
বায়ুবেগে যান ভীম লৈয়া পঞ্চ জনে। 
বৃক্ষ, শিলা চূর্ণ হয় ভীমের চরণে ॥ 
অতি শীঘ্র গতি যান ভীম মহাবীর। 
নিশাযোগে উত্তরিল জাহুবীর তীর॥ 
বিদুর নৌক| রেখে দিয়েছিলেন গঙ্গার তাঁরে। সেই নৌকায় 
ছ'জনে গঙ্গা পার হয়ে গেলেন। এদিকে দূত গিয়ে অন্ধ রাজাকে 
খবর দিলেন যে পাগুবেরা জতুগৃহে পুড়ে মরেছেন। 
তবে ধৃতরাষ্্ী শ্ব করিয়া বিধান। js 
ব্রাঙ্গণেরে দিল বহু রত্ন, ধেনু দান॥ 
এদিকে গন্গাপার হয়ে পাগুবেরা বনের মধ্যে দিয়ে চললেন। 
শেষে কুন্তী আর চলতে পারেন না। তৃষ্ণায় বড় কাতর হয়ে 


পড়লেন। তীরা এক জায়গায় বিশ্রাম করতে বসলেন। ভীম 


বেরুলেন জলের ধোৌজে। 
দু’ ক্রোশ দূর থেকে যখন ভীম জল নিয়ে ফিরলেন তখন সবাই 
ক্লান্তিতে ঘুমিয়ে পড়েছে। ভীম আর তাদের জাগালেন না। 
জাগিয়। রহিল ভীম বটবৃক্ষ মুলে। 
চারিপুজ্র সহ কুন্তী ঘুমান বিভোলে ॥ 
সেই বনে হিডিম্ব নামে এক রাক্ষস থাকতো |: ছ'জন মানুষ 


একত্র দেখে তো বেজায় খুসি । বোন হিডিম্বকে ডেকে বললো_ 


১১৮ ছোটদের কৃতিবাস ও কাশীরাম দাস 
হপ্রভাত, অকস্মাৎ মাংস উপনীত। 


ছয় জনে মোর স্থানে আনহ ত্বরিত ॥ 
হিড়িম্বা এলো ভীমের কাছে। বললো 
কহ তুমি কোন জন কোথা হতে আগমন, 
কি হেতু আইলা এই বন। 
দেবতার মুত প্রায়, ভূমিতলে দিদ্রা যায়, 
কেবা হয় এই চারিজন ॥ 
পুৰ্ণবয়| নিরুপমা, সুবদনী, ঘনশ্যাম; 
এ বামা তোমার কেবা হয়। 
এ ঘোর ছুর্গমবনে, নিদ্রা যায় অচেতনে, 
নাহি জান রাক্ষস-আলয় ॥ 


ভীম হেসে বললেন-_রাক্ষসকে আমি ভয় করিনা। 
ওদিকে হিড়িম্বের আর দেরী সইল না, সে নিজেই দৌড়ে এল 
ভীমের সঙ্গে বেধে গেল তার লড়াই। 

ভীম, হিডিন্বের যুদ্ধ না যায়. বর্ণনা। 
যুগল পর্বত প্রায় দেখি ছুই জনা॥ 
যুদ্বধুলি-ধুসর  দৌহার কালেবর ! 
কুদ্ধটিতে আচ্ছাদিত যেন গিরিবর॥ 
শেষে ভীম এক আছাড়ে রাক্ষসকে মেরে ফেললো । 
এদিকে সেই গোলমালে আর সবাইকাঁর ঘুম ভেঙে গেছে। কুন্তী 
তে হিডিম্বাকে দেখে অবাক, জিজ্ঞাসা করলেন__ 
কে তুমি, কোথায় হৈতে আইলা গো হেথা। 
অপ্নরী নাগিনী কিম্বা বনের দেবতা। 
হিড়িন্ব। নিজের পরিচয় দিল। 
যুধিষ্ঠির বলেন, শুনহ,  ভ্রাতৃগণ। 
লোক মুখে এই বার্তা পাবে দুর্যোধন॥ 
সে কারণে ক্ষণেক রহিতে না যুয়ায়। 
শীঘ্র চল অন্য স্থান, ত্যজিয়া৷ হেথায় ॥ 
এতেক ভাবিয়া মনে পাণুপুজ। গণ। 
মাতা সহ শীগ্র গতি করেন গমন॥ 
হিডিত্বাও চললো তাদের সঙ্গে। ভীম বললো_হিডিম্থা আসে ৃ 


কেন? 


হিড়ি্ব কুন্তীকে বললো_ 
আজ্ঞা কর আমা বরিবারে বৃকোদরে। 


নইলে ত্যজিব প্রাণ তোমার গোচরে ॥ 
যুধিষ্ঠির বললেন-_হিড়িম্ব। যখন ভীমকে বিবাহ করতে চায়, তখন 


ভীমের বিবাহ করাই উচিত। 
যুধিষ্ঠিরের আদেশ, ভীম হিড়িম্বাকে বিবাহ করলো। 

পরে এই হিডিম্বার এক পুন্র জন্মে, তার নাম ঘটোৎকচ, 
জন্মামাত্রেই ঘটোৎকচ. বড় মানুষের মত ভীমকে বললো-_ 
আজ্ঞা কর, খাব মোরা আপন আলয়। 
স্মরিলে আসিব, এই রহিল নিশ্চয় ॥ 
পুত্রকে নিয়ে হিড়িম্বা চলে গেল। 
জননী সহিত, হেথা, পাতুপুত্রগণ 
নানা দেশ নানী স্থান করেন ভ্রমণ ॥ 
পরিধান বন্ধ, শিরে শোভে জটাভার | 
কোথায় ব্ৰাহ্মণ, কৌথা তপস্বী আকার ॥ 
পাইয়া নগর এক একচক্র নাম। 
তথা গিয়া সৰ্বজন করেন বিশ্রাম ॥ 
অতিথি হইয়া এক ব্রাহ্মণের ঘরে। 
| আনন্দে কাটান কাল পরম আদরে ॥ 
সারাদিন পাঁচভাইয়ের ভিক্ষা করে কাটে, সন্ধ্যাবেল! সকলে মায়ের 
কাছে ফিরে আসেন। 
একদিন গুহেতে রহিল বুকৌদর। 
ভিক্ষাতে গেলেন আর চারি সহোদর ॥ 
আচন্বিতে বিপ্রগৃহে মহাশব্দ শুনি। 
বিলাপ করিয়া কান্দে ব্রাহ্মণ-ব্রাহ্মণী ॥ 
কুন্তী গিয়ে তাদের জিজ্ঞাসা করলেন__তোমর| কাদছ কেন? 
ব্রাহ্মণ বললো-_এই ত নগরে আছে বক নিশাচর । 
অত্যন্ত দুরন্ত সেই রাজ্যের ঈশ্বর ॥ 
নগর নিবাপী ইথে আছে যত নর। 
নির্ণয় করিল তার সনে এই কর॥ 

্ পায়স, পিংক, অন্ন শকট পুরিয়!। 
i নর এক, সঙ্গে দুই মহিষ লইয়|॥ 
ভক্ষ্যরপে যাইবেক গৃহেতে তাহার। 
এই কর বিনা অন্য নাহি কর আর॥ 
হেনরূপে বলি নাহি দেয় যেই জন॥ 
সকুটুম্ব তারে বক করয়ে ভক্ষণ ॥ 
আজি তার পঞ্চক হইল মম ঘরে। 
কি করিব, কি হইবে, বাক্য নাহি সরে ॥ 
এই ভাৰ্যা, কন্যা, পুল্র আছি চারিজন1। 
কারে দিব বলিদান করি সে ভাবনা ॥ 
কারো মায়া তেয়াগিতে নারে কোনজনে। 
সবে মেলি যাব মোরা, যে থাকে লিখনে ॥ 
কুন্তী বললেন__পঞ্চপুত্র আছে মম, শুন হে ব্ৰাহ্মণ । 
এক পুত্র দিব আমি তোমার কারণ ॥ 
ব্ৰাহ্মণ বললেন-_ত| হয় না, তোমরা অতিথি ব্ৰাহ্মণ ৷ 
আত্ম দিয় দ্বিজে রাখে, বেদে হেন কয়। 
দ্বিজ দিয়া আত্মরক্ষা উচিত না হয়॥ 
কুন্তী বললেন--সেজন্য কোন চিন্তা নেই, আমার ছেলে অনেক 
রাক্ষস মেরেছে, রাক্ষমে তার কিছুই করতে পারবে না। 
নিশাকালে বৃকোদর শকটে চড়িয়া। 
যথা বক বৈসে বনে, উত্তরিল গিয়া ॥ 
রে রে বক নিশাচর! আইস সত্বর। 
এত বলি অন্ন খায় বীর বুকোঁদর ॥ 


১২২ 


ছোটদের কৃতিবাস ও কাশীরাম দাস 


নাম ধরি ডাকাতে ক্রোধেতে থর, থর। 
বক বীর আসে যেন পর্বত শিখর ॥ 
অন্ন খায় বৃকোদর দেখি বিষ্ভমান। 
ক্রোধে ছুই চক্ষু যেন অরুণ সমান ॥ 

বক এসে ভীমকে প্রহার করতে স্থরু করলো । 


পৃষ্ঠে যে, রাক্ষস মারে সহেন হেলার। 


পায়সান খান বীর বসি নিঃশঙ্কায় 
তারপর আহার শেষ করে ভীম বক রাক্ষসকে চেপে ধরলেন = 


শিলাবৃষ্টি করে টৌহে দোহার উপর। 
বাহু, বাহু যুদ্ধ হৈল দেখি ভয়ঙ্কর ॥ 
শুণ্ডে, যুণ্ডে, বুকে বুকে, ভুজে ভুজে তাড়ি। 
ধরা-ধরি নন দোহে যায় Lon ॥ 


ছি 

যুদ্ধেতে হইল শ্রান্ত বক নিশাচর। 
রাক্ষসে ধরিল বীর কুন্তীর কোউর ॥ 
মধ্যে, মধ্যে ভাঙ্গিয়া করেন দুইখান | 
মহাশব্দ করি বক ত্যজিল পরাণ ॥ 


_ রজনী প্রভাত হৈল, উাদত তপন 


বাহির হইল যত নগরের জন॥ 
দেখিয়া সকল লোক হৈল চমতকার ৷ 
পড়িয়াছে বক যেন পর্বত আকার ॥ 


পাণ্ডবের! সেইখানেই আছেন, একদিন লোক মুখে খবর পেলেন__ 
পাঞ্চাল রাজ্যের রাজ! দ্রুপদের মেয়ে কুষ্ণার স্বয়ন্বর হবে। কুন্তী 
ছেলেদের বললেন-__চল, যাই সেখানে । 


পাণ্তবের৷ পাঞ্চাল দেশে এসে এক কুস্তকারের গৃহে আশ্রয় 


ভিক্ষা করেই তাদের দিন চলতে লাগলো । এদিকে 


স্বয়ন্বর-সড্ভা করে পাঞ্চাল-ঈশ্বর | 
অদ্ভুত করিল লক্ষ্য লোকে অগোচর ॥ 
হেন ধনু কৈল যাহ! কেহ নাহি দেখে! 
শুন্যেতে রাখিল ধনু অসম্ভব লোকে॥ 
মধ্যপথে যন্ত্র রাখে মন্ত্র বিরচিত। 
পঞ্চশর সহ ধনু করিল স্থাপিত ॥ 
সেই ধনুঃশরে সেই রন্্র অনুসারে । 
যে বিন্ধিবে লক্ষ্য, কন্যা বরিবে তাহারে ॥ 
করিয়া ভ্রপদ রাজা এই মত পণ। 
রাজগণে সর্বত্র করিল নিমন্ত্রণ ॥ 


১২৪ 


ছোটদের কৃত্তিবাম ও কাশীরাম দাস 


সাগর অবধি যত রাজগণ বৈসে। 


সসৈন্যে আইল সবে পাঞ্চালের দেশে ॥ 


জল, স্থল, পর্বত, কানন, নদ, নদী । 
দশ দিক যুড়ি লোক আসে নিরবধি ॥ 
খবজ, ছত্ৰ, পতাকায় ঢাকিল মেদিনী। 
লোক-কলরবে অন্য কিছুই না শুনি॥ 
যতেক আসিল রাজ! না যায় বর্ণনা । 
চতুর দল সহ লয়ে নিজ ; সেনা ॥ 
ধৃতরাষ্ট্র নৃপতির শতেক কুমার। 
দুষোধন, দুঃশাসন সহ যত আর॥ 
ভীত্ম, দ্রোণ, দ্রোণী, কর্ণ, কৃপ, সোমদন্ত। 
কোটি কোটি রথ অশ্ব পদাতিক মন্ত ॥ 
জরাসন্ধ, শিশুপাল, শল্য মদ্রপতি। 
শক্ধুনি, বিরাট, ভগদত্ত রাজা আদি॥ 
হেনমতে তথায় ষোড়শ দিন গেল। 
এক লক্ষ রাজা যবে সভায় বসিল ॥ 
দ্রৌপদীর পুরোহিত পড়িল মঙ্গল। 
যাত্র। কৈল সভা মধ্যে পুজিয়া অনল 
সভা মধ্যে যখন দ্রৌপদী উপনীত। 
দেখি সব রাজগণ হইল মুষ্থিত॥ 
হুড়াহুড়ি করি সবে যায় বায়ু বেগে। 
সবে বলে, রহ, লক্ষ্য আমি বিন্ধি আগে ॥ 


প্রথমে এলেন মগধের রাজ। জরাসন্ধ |-_ 

অতিশয় ধনুর্ধর ধনুকের ভরে। 

মুছ1 হৈয়া নৃপতি পড়িল কতদুরে ॥ 
তারপর উঠলেন দুর্যোধন ৷ 

মুখে রক্ত উঠিল, কম্পিত কলেবর। 

কত দুরে মুছ1 হৈয়! ধুলায় ধুসর ॥ 
তারপর চেদীর রাজা শিশুপাল।__ 

ধনুছুল  চিবুকে লাগিয়া উলটিল। 

কতদুরে রাজগণ উপরে পড়িল॥ 


১২৫. 


তারপর রুল্দী, ভগদত্ত, শল্য, শাল, প্রভৃতি রাজারা একে একে 


এগিয়ে এলেন = 
একে একে সবাই করিল পরাক্রম। 
ধনু নোয়াইতে কেহ ন| হইল ক্ষম॥ 


তারপর উঠলেন ভীন্ম। তিনি বৃদ্ধ হয়েছেন, কিন্তু দেহে অসীম 


শক্তি। ধনুকে শর যোজনা করে তিনি বললেন_- 
কন্তাতে আমার কিছু নাহি প্রয়োজন। 
আমি লক্ষ্য বিন্ধিলে লইবে দূর্যোধন ॥ 


কিন্তু তীর ছোড়ার আগেই তিনি দেখলেন শিখণ্ডী সামনে দাড়িয়ে 


আছে।__ ভীগ্মের প্রতিজ্ঞা আছে খ্যাত চরাচর। 
অমঙ্গল দেখিলে ছাড়েন ধনুঃশর ॥ 
শিখণ্ডী দ্ৰুপদ পুত্র ; নপুংসক জাতি। 
তার মুখ দেখি ধনু খুলা মহামতি ॥ 
এবার দ্ৰোণ 17 
মহাশব্দে উঠে বাণ গগনমগ্ডল। 
দর্শন ঠেকিয়া পড়িল - ভূমিতল ॥ 

তারপর দ্রোণের পুক্র দ্রোণি উঠলেন__ 
গিয়া উঠিল বাণ উদ্ধার সমান। 


দ্বিজ হৌক, ক্ষত্ৰ হৌক, বৈশ্য শূদ্ৰ আদি। 

চণ্ডাল প্রভৃতি লক্ষ্য বিন্ধিবেক যদি ॥ 

লভিবে দ্রোপদী সেই, দৃঢ় মোর পণ। 
NR এত বলি ঘন ডাকে, 
পাঞ্চল-নন্দন ॥ 
ব্রাঙ্ষণদের মাঝে ব্রাহ্মণ সেজে 
বসেছিলেন পাগুবেরা পাঁচ ভাই, তাদের 

মধ্যে থেকে এবার অর্জুন উঠলেন । 

নু J উরধববাহু করিয়| আকর্ণ 
8২ টানি গুণ। 
অধোমুখ করি বাণ 
ছাড়েন অর্জুন || 
মহাশবে মৎস্য ভেদি 
হইলেক পার। 
অর্জুনের সন্মুখে আইলা 
পুনবার ॥ 


Ee Dh UAE 

বিন্ধিল, বিন্ধিল, বলি হৈল মহাধবনি। 
শুনিয়া বিস্ময়াপন্ম সব নৃপমণি | 
হাতে দধিপাত্র, মাল্য দ্রোপদী স্থুন্দরী। 
পার্থের নিকটে গেলা কৃতাঞ্জলি করি ॥ 
রাজারা বললেন__-এ কী! 
ক্ত্র-স্বয়ন্বরর, ইথে দ্বিজের কি কাজ। 
দ্বিজ হয়ে কন্যা লবে, ক্ষত্রকুলে লাজ 
মারহ দ্রেপদে আজি পুত্রের সহিত। 
মার এই ব্রাহ্মণেরে, বধে নহ ভীত॥ 
সব রাজার! তখন এক চোটে ভ্রপদকে আক্রমণ করলো, 
অর্জুনকেও ঘিরে ধরলো। ভীম তাড়াতাড়ি একটি গাছ উপড়ে নিয়ে 
এগিয়ে এলো। রাজাদের সঙ্গে দু’ ভাইয়ের যুদ্ধ বেধে গেল। 
গদাহস্তে শল্য রাজা, তরুহস্তে ভীম। 
দৌহাকার মহাযুদ্ধ হইল অসীম॥ 
খল্যেরে ধরিয়া ভীম 
ভুমে ফেলি বৃক্ষে। 
পায় ধরি তাহারে 
ঘুরায় অন্তরীক্ষে ॥ 


উট 


১২৮ ছোটদের কুভিবান.ও কাশীরাম দাস 


মৃত প্রায় করিয়৷ শল্যেরে ছাড়ি দিল। 
দেখিয়া সকল রাজা বিস্ময় মানিল॥ 
অর্জুন, বর্ণের যুদ্ধ লোকেতে ভীষণ । 
করিলেন যুদ্ধ যেন শ্রীরাম রাবণ ॥ 
যত অস্ত্র ফেলে কর্ণ তত অস্ত্র কাটি। 
নিরস্ত্র করিয়া অস্ত্র এড়েন কিরিটি ॥ 
চারি বাণে কাটেন রথের চারি হয়। 
সারথি কাটেন তার বীর ধনগ্রয় | 
নিরথ হৈল কর্ণ যুদ্ধের ভিতর। 
দেখি হাহাকার করে সব নৃপবর ॥ 
বিস্ময় মানিল চিত্তে যত রাজগণ। 
জানিল মনুষ্য নহে এই ঢুইজন ॥ 
কোথা রথ, কৌথা গজ, কোথা ভূত্যগণ। 
প্রাণ মাত্র লয়ে সবে করে পলায়ন 
বুধ শেষ হোল, পাঁচ ভাই দ্রৌপদীকে নিয়ে গৃহে ফিরলে । 
বাইরে থেকে ভীম বললো-_খা, আজ ভিক্ষা করতে গিয়ে বড় স্থুন্দর 
জিনিষ এনেছি। 
কুন্তী বললেন-__বেশ, য| পেয়েছ পাঁচ ভাই বেঁটে ভাগ করে নাও! 
তারপর কুন্তী বাহির হয়ে দেখেন_রাজকন্যা! তাইত, পাঁচজনে 
ভাগ করে নেবার কথা বললেন, তাহলে তীর কথা তো মিথ্যা হয়। 
যুধিষ্ঠির বললেন-_মার কথা মিথ্য| হতে পারে না, আমর পাঁচ 
ভাই ভ্রোপদীকে বিবাহ করবে|। 
এদিকে ভ্রপদ রাজা পরদিন পাঁচ ভাইকে সভায় নিয়ে গেলেন, 
জিজ্ঞাস করলেন__সত্যি করে বলুন তো আপনার! কে? 

যুধিষ্ঠির মিথ্যা কথা বলেন না, বললেন 
আমরা যে পঞ্চভাই পাণুর তনয়। 
আমি যুধিষ্টির এই ভীম, থনগ্য়॥ 
এ নকুল, সহদেব জানহ নৃপতি। 
অন্তঃপুরে মাতা কুন্তী সহিত পার্ষতী ॥ 
দ্রুপদ শুনে খুব খুসি হলেন। কিন্তু পাঁচ ভাই ভ্রৌপদীকে বিয়ে 
করবেন শুনে বিস্মিত হলেন, এমন কথা তো! কেউ কখনও শোনে নি? 
ব্যাসদেব ছিলেন সভার মাঝে, তিনি বললেন__এ বিধির নির্বন্ধ ! 
ত্রেতাযুগে দ্বিজকন্যা আছিল দ্রৌপদী । 
পতি বাঞ্ছা করি শিব পূজে নিরবধি ॥ 
রচিয়া মৃত্তিকা-লিঙ্গ, নানাপুষ্প দিয়া। 
হৃত মধু উপহার, বাধ বাজাইয়া |. 
অবশেষে প্রণমিয়া পড়ি ক্ষিতিতলে। 
পতিং দেহি, পতিং দেহি, পঞ্চবার বলে ॥ 
হেনকালে বহুকাল পুজয়ে মহেশ। 
তুষ্ট হৈয়া বর তারে দেন ব্যোমকেশ ॥ 
পঞ্চম্বামী হৈবে তোর পরম সুন্দর | 
শুনিয়া বিস্ময় মানি কহে যোড় কর॥ 
কেন হেন উপহাস কর, শুলপাণি। 
লোকে, বেদে বহিভূ্তি অপূর্ব কাহিনী ॥ 
শঙ্কর বলেন, কন্যে কি দোষ আমার | 
স্বামীবর তুমি যে মাগিলা পঞ্চবার ॥ 
অকারণ, কন্তো, নাহি করিহ রোদন | 
কখন খণ্ডন নহে আমার বচন ॥ 

এত বলি অন্তহিত হইলেন হর। 
গঙ্গা জলে কন্যা গিয়া ত্যজে কলেবর ॥ 
সেই কন্যাই এই জন্মে দ্রৌপদী হয়ে জন্মেছে। 
আর কথা কি, খুব ধূমধাম করে পাঁচ ভাইদের সঙ্গে দ্রৌপদীর' 
বিয়ে হয়ে গেল। 
দূর্যোধন দেখলেন যে পাগুবেরা এখনও বেঁচে আছে, এবার তিনি 
নুতন মতলব করার জন্য পরামর্শ করতে বসলেন-_দ্রপদ রাজাকে অর্থ 
দিয়ে বশ করে তাকে বলি, পঞ্চ পাগুবকে মেরে ফেলুক ! নয়তো 
পাঁচ ভাইয়ের মধ্যে ঝগড়া বাধিয়ে দিই, ওরা নিজেরাই কাটাকাটি 
মারামারি করে মরুক। নাহলে ওদের অন্তঃপুরে লোক পাঠিয়ে 
দিই বিষ খাইয়ে ওদের মারুক ! 
কিন্তু এদব.কোন কাজের কথা নয়। ধৃতরাষ্্র ভী্গকে জিজ্ঞাসা 
করলেন। ভীত্ম বললেন__ £ 
এক্ষণেতে এই কর্ম করহ, রাজন। 
পাওুপুক্রগণ সঙ্গে করহ মিলন ॥ 
অর্ধ রাজ্য দিয়া কর পাগুবেরে বশ। 
পৃথিবী যুড়িয়া, রাজা, হবে তব বশ ॥| 
রাষ্ট্র বিদ্ুরকে পাঠালেন পাগুবদের কাছে। পাণ্ডবের! বিছুরের 
সঙ্গে হস্তিনায় ফিরলেন। তারপর ধৃতরাষ্্র একদিন পাণুবদের ডেকে 
বললেন 
খাণ্ডব প্রচ্ছেতে যাহ, পঞ্চ সহোদর। 
অর্ধ রাজ্য ভোগ কর ইন্দ্রের সোসর ॥ 
পাঁণগুবেরা খাণুব প্রস্থে নগর বসালেন। শ্রীকৃষ্ণ ও বলরাম এলেন 
তাদের সাহায্য করতে |__ 

প্রাচীর হইল উচ্চ আকাশ সমান। . 
চতুদিকে গড়খাই সমুদ্র প্রমাণ॥ 
উচ্চ উচ্চ মন্দির করিল মনোরম। 
কিব। সে অমরাবতী, ভোগবতী সম ॥ 
বেদজ্ঞ ব্রাঙ্গণগণ, ক্ষত্র, বৈশ্য জাতি। 
নগরের মধ্যস্থলে করিল বসতি ॥ 
পাঠক, লেখক, বৈদ্য, চিকিৎসক-জন। 
অদেগাপ, বণিক জাতি, যত শুদ্রগণ ॥ 
বসিল সকল লোক নগর ভিতরে । 
পাণ্ডব নগরে বৈসে, ইন্দ্রে নাহি ডরে ॥ 
স্থানে স্থানে নগরে রোপিল বৃক্ষগণ। 
পিগ্ললী, কদন্ব,, আমর, পনস, কাঞ্চন | 
জন্বীর, : পলাশ, তাল, তমাল, বকুল। 
নাগেশ্বর, কেতকী, চম্পক, রাজকুল ॥ 
কদলী, গুবাক, নারিকেল, স্ুখর্জ্র | 
নানাবর্ণে বৃক্ষ শোভে যেন স্থুরপুর ॥ 
স্থানে স্থানে খোদাইল দীঘি পুষ্ষরিণী। 
জলচর পক্ষিগণ করে তাহে ধ্বনি ॥ 
দ্বিতীয় ইন্দ্রের পুর দেখি স্থশোভন। 
ইন্প্রস্থ নাম রাখিলেন নারায়ণ ॥ 


নারদ একদিন এলেন ইন্্প্রস্থে। তিনি নিয়ম করে গেলেন যে 
দ্রৌপদী পাঁচ ভাইয়ের বউ, বখন কোন ভাই ভ্রৌপদীর সঙ্গে 
কথাবার্তা কইবে, তখন অন্য কোন ভাই গিয়ে তার মাঝে বাধা 

দেবে না, যদি কেউ এই নিয়ম ভাঙে তাহলে সে বারো বছর 
সন্যাসী হয়ে বনে বাস করবে। 
এদিকে হোল কি একদিন এক ব্রাহ্মণ এসে অজুনের কাছে 
নালিশ জানালো-__ 
হরিয়া আমার গবী বায় ছুষটগণ। 
শ্রীপ্রগতি চল, তারা গেল এতক্ষণ ॥ 
চোরকে ধরার জন্য অজুন গেলেন অন্ত্রাগারে, সেখানে দ্রৌপদী 
ও যুধিষ্ঠির কথাবার্তী কইছিলেন, অজু ন ভিতরে যাওয়ায় কথাবার্তায় 
বাধ। পড়লো।। তখনকার মত অস্ত্র নিয়ে অজুন তে। চলে গেলেন। 
তারপর চোরকে মেরে, ত্রাহ্মণের গরু উদ্ধার করে যখন ফিরে 
এলেন, তখন সেই নিয়মের কথা উঠলো । অজুন বললেন__ 
সত্যে বিচলিত হই, নাহি চাহে মন। 
আজ্ঞা কর, মহারাজ, যাব আমি বন॥ 
অজুন বনে চলে গেলেন । 
বারো বছরের জন্য বনবাঁস। বারো বছর বড় কম সময় 
নয়। এই সময় অজুন নান! তীর্থ পর্যটন কএলেন, নানা বিপদেও 
পড়লেন।__ কতদিনে হরিদধারে করিলা গমন। 
গঙ্গায় প্রবেশি পার্থ করেন তর্পণ॥ 
জল হৈতে নাগকন্তা অজুনে ধরিল। 
বলে ধরি আপন মন্দিরে লয়ে গেল॥ 
নাগকন্যা, উলুগীকে বিবাহ করে অর্জুন সেখান থেকে মুক্তি পেলেন। 
গয়া, গঙ্গা, প্রয়াগ, নৈমিস্যারণ্য আদি। 
পৃথিবীতে যত তীর্থ, যত নদ, নদী॥ 

অঙ্গ বঙ্গ মধ্যেতে যতেক তীর্থ বৈসে। 
দেখি পার্থ যান পরে মণিপুর দেশে ॥ 
সেখানকার রাজকন্য| চিত্রাঙ্গদার সঙ্গে তার বিয়ে হয়। টী 
তারপর গঙ্গার ধারে গিয়ে পড়লেন পঞ্চতীর্থে। এখানে স্নান 
করার জন্যে জলে নামতেই অজুনকে কুমীরে ধরে। কুমীর 
অজুনকে জলে টেনে নিয়ে যাবে কি, অজুনই কুমীরকে ডাঙ্গায় 
টেনে নিয়ে এলেন। জল থেকে তুলতেই কুমীর হয়ে গেল এক 
অপ্নরা। সে মুনির শাপে কুমীর হয়েছিল, এতদিনে তার শাপ 
মোচন হোল । 
তারপর অজুর্ন গেলেন প্রভাসে। সেখান থেকে শ্রীকৃষ্ণ তাকে 
নিয়ে গেলেন রৈবতকে। শ্রীকৃষ্ণের এক বোন ছিল স্ুভদ্রা, তার 
সঙ্গে অজুনের বিবাহ দেবেন বলে স্থির করলেন__- 
রূপে, গুণে, কুলে, শীলে, বলে বলবান। 
পার্থ মাত্র যোগ্য তার করি অনুমান ॥ 


বলরাম বললেন_কিন্তু আমি যে ছুর্যোধনের কাছে দুত 


পাচিয়েছি। 
শ্ৰীকৃষ্চ কিন্তু দুর্যোধনকে পছন্দ করেন না। 
অজুনে : ডাকিয়া বলিলেন নারায়ণ। 
শুনিলে কি, অজুন, আইলা দূর্যোধন ॥ 
মৃগয়ার ছলে তুমি চড়ি মম. রথে। 
ভদ্রারে লইয়া যাহ ন্দপ্রস্থ পথে ॥ 
শ্রী অজুনিকে রথ দিলেন, স্থৃভদ্রা জান করতে গিয়েছিল, 
অন তাকে রথে তুলে নিয়ে দৌড় দিল। 

খবর পেয়ে বলরাম রাগে কীপতে লাগলেন 
এই দোষে তারে আজি মারিব সমূলে । 
বাতি দিতে না রাখিব পাণ্ডবের কুলে ॥ 
ইন্দ্ৰপ্ৰস্থ মাটি আজি তাড়িয়| লাজলে। 
ফেলাইয়া দিব লয়ে সমুদ্রের জলে॥ 
শ্রীকৃষ্ণ বললেন__ | 
ক্ত্রিয়ের ধর্ম আছে শাস্ত্রের গোচরে। \ 
বলেতে বিবাহ করে প্রশংসে তাহারে ॥ 
কাজেই অর্জুন তে| কোন অন্যায় কাজ করেন নি ।-_ 
এক্ষণে আনায়ে তারে করাই বিবাহ। 
সংপ্রীতে স্থভদ্রা তুমি তারে সমর্গহ ॥ 
দূত গিয়ে অজুনিকে ফিরিয়ে আনলো, স্থভদ্রার সঙ্গে অর্জনের 
বিয়ে হয়ে গেল। 
তারপর কিছুদিন অজুন দ্বারকাঁতেই আছেন। একদিন যমুনার 
তীরে এক ব্রাহ্মণ এসে অজুনকে বললো-_ 
এই হেতু আসিয়াছি দরিদ্র ব্রাহ্মণ । 
দুই জনে মিলি মোরে করাহ ভোজন ॥ 
অর্জুন বললেন-কি খাবেন, বলুন ? 
ব্রাহ্মণ বললেন আমি অগ্নি, আমার ইচ্ছা যে আমি খাগুব বনকে' 
খাই, তুমি তার ব্যবস্থ। কর।-__ 
ব্যাধিযুক্ত বহুকাল আমার শরীর । 
নিব্যাধি করহ মোরে, পার্থ মহাবীর ॥ 
শ্বেতকি রাজার যজ্ঞে অতুল সংসারে। 
দুর্বাসা আহুতি দিল মুষলের থারে ॥ 


চিএ 

দ্বাদশ বৎসর যজ্ঞ কৈল অবিরাম। 
তিনলোক চমৎকার শুনে যজ্ঞনাম॥ 
সেই হবি খাইয়া হইনু মন্দানল। 
ব্যাধিযুক্ত কলেবর হইল দুর্বল ॥ 
বিরিঞ্চি কহিলা মোরে, শুন হুতাশন। 
খাণ্ডব বনেতে আছে বহু জীবগণ॥ 
যদি পার সেই বন দগ্ধ করিবারে। 


১৩৫ 


তবে ত না রবে রোগ তোমার শরীরে ॥ 


বহু চেষ্টা করিয়াছি দহিতে সে বন। 
কিন্তু তবু পারি নাই করিতে দহন॥ 
সে বন দহিতে বিদ্ধ আছে বহুতর। 
বনের রক্ষক সদা দেব পুরন্দর ॥ 


ET 


oh 

অজুন বলললেন_ইন্্রকে ভয় করি না, কিন্তু আমার রখ নেই, 
অস্ত্র নেই। 
অগ্নি তখনই বরুণকে ডেকে, গাণ্ডীব ধনু, অক্ষয় তুণ আর 
কপিধ্বজ রথ আনিয়ে দিলেন। আর শ্রীকৃষ্ণকে আনিয়ে দিলেন 
দর্শন চক্র, আর কৌমুদকী গদ|| এবার শ্ীকৃ্ক আর অঙ্গন খাণ্ডব 
বনে আগুন দিলেন। 
শতেক যোজন বন খাঁগুব বিস্তার । 
অনল উঠিল তাহে পর্বত আকার ॥ . 
প্রপয়ের মেঘ যেন শুনি গড়গড়ি। 
নানাবিধ বৃক্ষ পোড়ে শুনি বড়বড়ি ॥ 
নানাজাতি পশু পোড়ে, নানা পক্ষিগণ ৷ 
নানাজাতি পুড়িয়া মরয়ে নাগগণ ॥ 
বক্ষ, রক্ষ, কিনর, দানব, বিদ্যাধর । 
অনেক পুড়িয়া মরে অরণ্য ভিতর ॥ 
জলেতে পুড়িয়া মরে শফরী, কচ্ছপ। 


বনেতে পুড়িয়া মরে বনবাসী সব॥ 


সিংহ, ব্য, ভু, বাহ, মগগণ। 


মহিষ, শাদুল, খড়গী না যায় লিখন ॥ 
অসংখ্য কুঞ্চর পোড়ে, দীর্ঘ, দীর্ঘ দন্ত। 
জগুক, শশক, নকুলের নাহি অন্ত ॥ 
পর্বত-আকার অগ্নি উঠিল আকাশে। 
স্ব্গবাপী দেবগণ পলায় 


তরাসে ॥ 
উয়েতে লইল সবে ইন্দ্রের শরণ। 
কে, . জানাইল খাব দহন | 


ডঃ 


৮ এ 


স্পিন 

ইন্দ্রের বন, ইন্দ্র এলেন যুদ্ধ করতে ।__ 


তবে ইন্দ্র ক্রোধভরে আজ্ঞা দিল জলধরে 
বৃষ্টি করি নিবার অনল 
আঙজ্ঞামাত্র অতিবেগে, সম্বরাদি চারিমেঘে, 
মুষল ধারায় ফেলে জল॥ 
দেখি পার্থ মহাবল, না পড়িতে বৃষ্টিজল। 
শোষক, রায়ব্য অস্ত্র এড়ে। 
শূন্যে অস্ত্র উঠে রো শোষকে সলিল শোষে 


বায়ব্যে সকল মেঘ উড়ে॥ 
ইন্দ্র হেরে গেলেন, অজুন ও শ্রীক্ৃষ্ণকে রুখতে পারলেন না। 
সেই আগুন থেকে ছ'টি প্রাণী মাত্র রক্ষা পেল,_তক্ষকের পুজ অথ্সেন, 
ময়দানব, আর চারটি বকের ছানা। অশ্বসেনকে বাঁচিয়েছিল তার মা। 
ময়দানৰ অজুনের কাছে মিনতি করে জীবন রক্ষা করেছিল, আর. 
বকের ছানাগুলিকে অগ্নি দয়া করে পোড়ান নি। 
তবে কতদিন পার্থ রহি দ্বারাবতী। 
ইন্দ্রপরন্থে ফিরিলেন স্ুভদ্রা সংহতি ॥ 


সভাপর্ 


খাণ্ডব বনের আগুন থেকে রক্ষা ৫ 


পয়ে ময়দানব একদিন অঞ্জুনকে 
এসে বললেন 


দানব কুলের শ্রেষ্ঠ বিশ্বকর্মা আমি। 
করিব অবশ্য, যাহা আজ্ঞা কর তুমি ॥ 

শীকৃ্ণ বললেন-_তুমি এদের জন্য এক রাজসভা তৈরী করে দাও! 
হেন সভা কর যাহা কেহ নাহি দেখে। 


অদ্ভূত হইবে স্ুরান্থর তিনলোকে ॥ 
ময়দানব সভা তৈরী করে দিলেন।__ ১ 
গড়িলেক সভা দিয়া মুক্তা, প্রবাল। 


মরকত, রজত, কনক, চিত্র 


জাল ॥ 
স্ফটিকের স্তস্তে শোভে 


চিত্র, মণি, হীরা । 
সর্ব গৃহে লক্ষে মণি, যুকুতার ঝারা॥ 
বসিবার স্থান সব কৈল রত্ন ছেদি। 
বিচিত্র রচন কৈল নানামত বেদী ॥ 
নানাজাতি বৃক্ষ সব ফল ফুলে শোভে। 
শরময়ে ভ্রমরগণ করন লোভে ॥ 
সভা দেখে তো পাণুবের ভারী খুসি। দেশ-বিদেশ থেকে যত 
যুনি-খ'ষি, রাজ|-মহারাজ| সেই সভা দেখতে 


এলেন । নারদও এলেন 
বর্গ থেকে, যুধিষ্ঠিরকে বললেন--তোমার বাবা পাণ্ডু স্বর্গে আছেন, 


২২:০৬ 

তিনি আমাকে বলে দিলেন_-আমার পুল্রদের বলবেন রাজসুয় যজ্ঞ 
করতে। 

যুধিষ্ঠির শ্রীকৃষ্ণকে ডেকে পাঠালেন, পরামর্শ করার জন্য। শ্রীকৃষ্ণ 
বললেন-_জরাসন্ধকে জয় করতে না পারলে রাজনুয় যজ্ঞ করা 
চলবে না ।__-মগধ-ঈশ্বর জরাসন্ধ শ্রেষ্ট রাজ|। 


পৃথিবীর যত রাজে করে তারে পূজা ॥ 

অসংখ্য তাহার দৈন্য কে গণিতে পারে। 

ক্ষয় নহে মারিলেও শতেক বৎসরে ॥ 

ছিয়াশটি ভুপে রাখিয়াছে বন্দিশালে । 

তব যজ্ঞ হয় তারা সব মুক্ত হৈলে॥ 

্রীকুঞ্চ জরাসন্ধের পরিচয় দিলেন_ বৃহদ্রথ নামে মগধে এক রাজা 

ছিলেন। তীর ছুই রাণী ছিল। অনেক দিন তার কোন সন্তান না 
হওয়ায়, রাজার মনে বড় দুঃখ | তিনি স্থির করলেন রাজ্য ছেড়ে বনে 
চলে যাবেন। এমন সময় মগধে চণ্ডকৌশিক নামে এক খষি 
এলেন । রাজা খধির চরণে নিজের দুঃখের কথা নিবেদন করলেন। 
মুনি ধ্যানে বসলেন, সামনের আম গাছ থেকে একটি আম পড়লো, 
ঝধি সেই আমটি রাজাকে দিয়ে বললেন_-“এই আমটি খেলে রাণীর 
পুজ হবে।, রাজার দুই রাণী আমটিকে আধাআধি ভাগ করে খেলেন । 
দুই রাণীর দুইটি ছেলে হোল, কিন্তু আধাআধি__ 

এক চক্ষু, নাসা, কর্ণ, এক পদ, কর। 

অর্ধ, অর্ধ অঙ্গ দেখি বিস্ময় অন্তর॥ 
এমন ছেলে কি হবে ?_ 

নিরাশ হইয়া দৌহে দ্বণা করি মনে। 

ফেলাইয়া দিতে আজ্ঞা কৈল দাসীগণে ॥ 

জরা নামে এক রাক্ষসী সেটি দেখতে পেয়ে, দুই অধেকরে জুড়লে 
কেমন হয় দেখতে গিয়ে যেই ছুটি একত্র করেছে অমনি ছেলেটি 
‘উঙ! উঙ!’ করে কেঁদে উঠলো | রাক্ষপী তখন ছেলেকে এনে দিল 
রাজার কাছে। জরা রাক্ষস ছেলেকে জুড়ে দিয়েছিল, তাই রাজা 
পুল্রের নাম রাখেন জরাসন্ধ। জরাসন্ধের জামাই হচ্ছেন কংস, 
কংদের মৃত্যুর পর ইনি আঠারো! বার মথুরা আক্রমণ করেছিলেন, 
শ্ীকৃষঃ এর ভয়েই দ্বারকায় চলে যান। তীর সঙ্গে লড়াই করে 
তাকে হারানে| সহজ কথা নয় ! | 
ভরকৃষ্ণের সঙ্গে পরামর্শ করে, ভীম ও অর্জুন তীর সঙ্গে রাজগৃহ 
যাত্ৰী করলেন। 
সরবু অযোধ্যা আর নগর. মিথিলা। 
ভাগীরথী, সরস্বতী, যমুনা! আইলা ॥ 
পার হইয়| পূর্বমুখে যান তিন জনে। 
মগধ রাজ্যেতে উতরিলা কত দিনে ॥ 
| বৈহার, বরাহ, বৃষভ, ঝষিগিরি ও চৈত্যক-__এই পাঁচটি পাহাড়ের 
মাঝে রাজগৃহ। 
পর্বত লঙ্িয়া কৈল নগরে প্রবেশ ৷ 
হরপুর সম দেখি জরাসন্ধ দেশ ॥ 
হাট, বাট, চত্বরে সে-পুরী মনোহরা। 
নগর ভিতরে বৈসে বিবিধ পসরা 
তিনজন সাতক-্রাঙ্গণের বেশে বরাবর গেলেন রাজবাড়ীতে । 
জরাসন্ধ ব্রাহ্মণ দেখে তিনজনকে যোড়হাতে অভ্যর্থনা জানালেন, 


তাদের বেশভৃষা এবং দেহে অন্ত্রাঘাতের চিহ্ন দেখে বিস্মিত হলেন, 
মনে সন্দেহ জাগলো, বললেন 

পরিধানে বহুবিধ বিচিত্র বসন। 
বিপ্রদেহে অস্ত্র চিহ্ন কিসের কারণ ॥ 
সত্য কহ, তোমরা যে হও, কোন্‌ জাতি। 
কি হেতু আইলা» বল, আমার বসতি ॥ 
শ্রীকৃষ্ণ এবার নিজেদের পরিচয় দিলেন, বললেন-_+ 
পৃথিবীর রাজা সব বান্ধিয়া আনিলে। 
পশুব করিয়া রাখিয়াছ বন্দিশালে ॥ 
মহাদেবে বলি দিবা শুনিনু শরবণে। 
বল দেখি, হেন কর্ম করে কোন্‌ জনে ॥ 
আপনার হিত বদি বাঞ্ছহ রাজন। 
আমার বচনে, তবে, ছাড় রাজগণ ॥ 
নহে যুদ্ধ কর রাজা মোদের সংহতি। 
দুই কর্ম মধ্যে যেবা হয় তব মতি॥ 
জরাসন্ধ বলে, যদি ইচ্ছিলে মরণ। 
রণ বাঞ্ছা করিলে করিব আমি রণ॥ 
ভীমের সহিত আমি করিব সমর। 
এত বলি উঠিল মগধ দণুধর॥ 
দুই গোট| গদা রাজা আনিল তথখনি। 
ভীমে দিল এক, এক লইল আপনি ॥ 


তারপর স্থরু হোল মলযুদ্ধ 1 A 
অহনিশি চতুর্দশ দিবস সংগ্রাম। RR 
নিঃশান ছাড়িতে দোহে না পায় বিশ্রাম ॥ 


এবার জরাদন্ধ ক্লান্ত হয়ে পড়লে|। 

যথাশক্তি বুকোদর করেন প্রহার। 
তথাপি না হয় জরাসন্ধের সংহার ॥ 
তখন শ্রীকৃষ্ণ ইসারা৷ করলেন__ভীমকে দেখিয়ে এক গাছি ঘাসকে 
চিড়ে ছু'খানা করলেন ৷ ভীম বুঝতে পারলেন । ভীম তখন__ 
এক পদ পদে চাপি এক পদে কর। 
হুঙ্কারির টানিলেন বীর বৃকোদর ॥ 
মধ্যখান চিরিয়া করেন ছুইখান। 
জন্মকাল-অক্গ প্রাপ্তে হারাইল প্রাণ ॥ 
জরাসন্ধের পুত্র সহদেবকে মগধের রাজা করে তিন ভাই ফিরে 
এলেন। এবার যজ্ঞের আয়োজন স্থুরু হোল। চারিদিকের রাজার ' 
কাছ থেকে কর আনতে, হবে, এজন্য চার ভাই চারি দিকে যাত্রা 
করলেন__অজুন উত্তরে, ভীম পূর্বদিকে, নকুল পশ্চিমে, সহদেব দক্ষিণে । 

অজুন নানা দেশ জয় করতে করতে অগ্রসর হলেন ।__ 


প্রথমে প্রবেশ, কুলিন্দের দেশ, 
হেলায় জিনিল তারে। 

কালকুট-বস্ম জিনিয়া আবর্, 
সুমণ্ডল  নৃপবরে ॥ 

শকল সুদ্বীপে, ,. প্রতিবিদ্ধা নৃপে, 
জিনিল ক্ষণেকে রণে। 

পরাগ, জ্যোতিষ-ধাম, ভগদত্ত নাম 
বিখ্যাত রাজ। ভুবনে ॥ 


অজুনের সঙ্গে তার আট দিন যুদ্ধ হোল। 
তারপর অজুন গেলেন কৈলাসে মানস-সরোবরে। সেখান থেকে 
আরো উত্তরে হরিবর্ষধণ্ড, ও আরে| অনেক দেশে দিথিজয় করে 
অজুর্ন ফিরলেন। 
ভীম প্রথমে গেলেন পাঞ্চালদেশে | 
তথা হইতে চলিলেন কুন্তীর কুমার । 
বিদেহ নগরে বান গণগুকীর পার॥ 
সে দেশ জিনিয়া যান দশার্ণ প্রদেশে । 
্থধ্মা নৃপতি আজি পুজিল বিশেষে ॥ 
পুলিন্দের নরপতি সুমিত্রকে জিনি। 
চেদীরাজ্যে প্রবেশিল পাঁগুব বাহিনী ॥ 
গৃহে লৈয়া শিশুপাল বহু যত্ন করি। 
ত্ৰিদশ দিবস রাখিলেন নিজপুরী ॥ 
অযোধ্যা নগরে রাজা দীর্ঘঘজ্ঞ নাম। 
তাহার সহিত বড় হইল সংগ্রাম ॥ 

হেলায় জিনিয়া ক্রমে অনেক নৃপতি | 
গিরিত্রজে শীঘ্র গেলা ভীম মহামতি ॥ 
পুণ্ডাধিপ বাসুদেব কৌশিকীর কুলে। 
তথাকারে গেল বীর চতুরন্গ দলে॥ 
তাহারে জিনিয়া রাজ্য পাইল বহুত। 
বঙ্েতে সমুদ্র-সেনে জিনে কুন্তীস্ৃত॥ 
চন্দ্রসেন রাজারে "জিনিয়া মহাবীর। 
আর যত রাজ! বৈসে সমুদ্রের তীর ॥ 
দিগন্ত পর্যন্ত ভীম জিনি রাঁজগণ। 
পুনঃ গেল ইন্দ্রপ্রস্থে লৈয়ে বহুধন ॥ 
সহদেব গেলেন দক্ষিণ দিকে ।__ 
শুরসেন, মৎসদেশ, গোশুন্গ, কুন্তীভোজ, অবন্তী, বিদর্ভ, পাণ্তাদেশ, 
কিিদ্ধ্যা, মাহিন্ঘতী, ত্রিপুর, কৌশিক, স্বরাষ্্রভোজ, শূর্পাকরদেশ, 
সেতুবন্ধ পর্যন্ত জয় করে ফিরলেন। লঙ্কায় তখন বিভীষণ রাজ্য 
করছেন, তিনি সহদেবকে অনেক ধনরত্ব দিলেন । 
নকুল গেলেন পশ্চিম দিকে 1 
রোহিতক দেশে যেই আছিল নৃপতি। 
প্রথমেতে যুদ্ধ হৈল তাহার সংহতি ॥ 
সরস্বতী তটে ছিল যতেক রাজন। 
সবারে জিনিল গিয়া মাদ্রীর নন্দন ॥ 
একে একে সর্দেশ জিনিয়া নকুল। 
মদ্রদেশে গেল যথা আপন মাতুল॥ 
সমুদ্রের তীরে তবে গেল শ্লেচ্ছদেশে। 
বড় বড় রাজগণ আনিলেন বশে॥ 


ছে।টদের কাশীদাসী মহাভারত ১৪৫ 


k একে একে জিনিল সকল নৃপবর। 
করদাতা করিয়া চলিল নিজ ঘর॥ 
এবার যজ্ঞের আয়োজন হোল। যুধিষ্ঠির এক এক জনের উপর 
এক একটি কাজের ভার দিলেন। 
কর্তব্যাকর্তব্য ভীত্র, দ্রোণে অধিকার । 
দুৰ্যোধনে সমপিল সকল ভাণ্ডার॥ 
ভক্ষ্য, ভোজ অধিকার দেন দুঃশাসনে। 
ব্রাহ্মণ পুজার ভার গুরুর নন্দনে॥ 
রাজগণ পুজা-ভার : দিলেন সঞ্জয়ে । 
দ্বিজেরে দক্ষিণা দিতে কৃপ মহাশয়ে ॥ 
| দান দিতে দিলেন কর্ণের অধিকার। 
আপনি নিলেন কৃষ্ণ পরিচর্যা-ভার॥ 
রাজগণ আগমন জ্ঞাত করিবারে। 
অধিকার দিল দুই মাদ্রীর কুমারে॥ 
চারিদিক.থেকে রাজারা এলেন__ 
উত্তরে হিমাদ্রি, পুর্বে সমুদ্র অবধি । 
দক্ষিণেতে লঙ্কা, পশ্চিমেতে সিদ্ধুনদী ॥ 
চতুর্দিক হৈতে আসে যত রাজগণ। 
সভাদ্ধারে উপনীত হৈল সর্বজন ॥ 
রাজসুয়-যজ্ঞবার্তী শুনিয়া শ্রবণে। 
দেখিতে আইল! কত বিনা নিমন্ত্রণে। 
এক বৎসরে যজ্ঞ শেষ হোল। ত্রাহ্মণ্দের দক্ষিণা দেওয়ঃ 
হোল, এবার রাজাদের অর্থ দেবার পালা। যুধিষ্ঠির বললেন 
সবার আগে কোন রাজাকে অর্থ দোব? 
১০ 


Ke 


১৪৬ 


ছোটদের কৃতিবাস ও কাশীরাম দাস 


ভীগ্ম বললেন_ শ্রীকৃষ্ণকে, তিনিই সবার শ্রেষ্ঠ । 
কিন্তু প্রীকৃষ্ণকে অর্থ দিতেই রাজা শিশুপাল শ্রীকৃষ্ণের নিন্দা 


করতে সুরু করলে 


কোন্‌ রূপে পূজাযোগ্য হয় দামোদর ৷ 
কহ শুনি, অহে ভীষ্ম, সভার ভিতর ॥ 
বড় দেখি পুজা! যদি চাহ করিবারে। 
ভ্রপদেরে ছাড়ি কেন পুজহ ইহারে ॥ 
বিশেষ আছেন, বসুদেব মহামতি । 
পিতা স্থিতে পুজে পুজা, কহ কোন্‌ রীতি ॥ 
যদি বা পুজিবে ইথে আচার্ষের ক্রমে। 
দ্রোণে ত্যজি কৃষ্ণে কেন পূজিলে প্রথমে ॥ 
যন্ধপি বলিয়া খষি পুজিবে রাজন। 
গোপালে পুজহ কেন ত্যজি দৈপায়ন ॥ 
রাজক্রমে পুজিবারে চাহ, নরবর। 
দুর্যোধনে ত্যজি কেন পুজ দামোদর ॥ 
যোদ্ধাজ্ঞানে পুজিবারে যদি ছিল মন। 
কর্ণবীর ছাড়ি কেন পুজ নারায়ণ । 


ভীঘ্ম বললেন_কুষ্ণ পুজা, করিবারে নিন্দে যেই জন | 


সে জনারে মান্য না করিও কদাচন ॥ 
অল্পবুদ্ধি শিশুপাল কিছু নাহি জানে । 


.কৃষ্ণপুজা নিন্দা করে তাহার কারণে ॥ 
সহদেব রেগে বললেন__কৃষ্ণের পুজা যে সইতে 


আমি তার মাথায় পদাঘাত করি। 


পারে নট 

এই কথায় শিশুপাল ও তার দলের রাজারা রাগে চীৎকার করে 
উঠলে যজ্ঞনাশ কর : আর মারহ পাগুব। 
কৃষ্ণ বংশ মার আর মারহ মাধব ॥ 
_ ভীত্ন তখন ব্ললেন_শিশুপালের জন্মকালে চারিটি হাত ছিল 
আর তিনটি চোখ ছিল। বাপ-মা এঁকে দেখে ভয় পেয়ে পরিত্যাগ 
করতে চেয়েছিলেন, সেই সময় দৈববাণী হয়__. 
বেইজন এই শিশু করিবে অংহার। 
দুই ভুজ লুকাইবে পরশে তাহার ॥ 
রাজা সেইজন্য কোন লোক রাজবাড়ীতে: গেলেই তার কোলে ছেলেকে 
তুলে দিতেন। শিশুপালের মা ছিলেন কৃষ্ণ-বলরামের পিসিমা। 
শ্রীকৃষ্ণ ও বলরাম যখন শিশুপালকে দেখতে গেলেন চেদীরাজ্যে তখন 
শ্রীকৃষ্ণ শিশুপালকে কোলে নিতেই, তার ছুটি হাত খসে পড়ে গেল, 
কপালের নয়ন অদৃশ্য হোল।  শিশুপালের মা তখন বুঝতে পারলেন 
শ্রীকৃষ্ণের হাতেই পুত্রের মৃত্যু ঘটবে, তিনি শরীকৃষ্ণকে প্রতিজ্ঞ। করিয়ে 
নিলেন. অবশ্য ক্ষমিব দোষ একশত বার। 
তোগার অগ্রেতে, মাতা, করি অঙ্গীকার ॥ 
শ্রীকৃষ্ণ তাই শিশুপালের অপরাধ বার বার ক্ষমা করেন, শিশুপাল 
জানেনা যে কার সঙ্গে সে বিরোধ করছে। 
শিশুপাল তবু শুনলো! না, শ্রীকৃষ্ণকে গালি দিল । শ্রীকৃষ্ণ তখন 
বললেন__ বহু সহিলাম, আর অহিবারে নারি। 
মৃত্যুপথ. চাহে আজি এই পাপকারী ॥ 
শ্ীকৃঞ্ সুদর্শন চক্র ছুড়লেন__ 
সুদর্শন মহাচক্র অগ্নি হেন ছুলে। 
শিশুপাল শির কাটি ফেলে ভুমিতলে |! 


আর যত রাঁজগণ গজিবারে ছিল। 
ভয়েতে আকুল হৈয়৷ সবে লুকাইল ॥ 
এইভাবেই যুধিষ্ঠিরের রাজসুয় যজ্ঞ শেষ হোল। রাজারা একে 
একে সবাই চলে গেল। দুৰ্যোধন ও শকুনি আরো কিছুদিন রইল 
সভা দেখবার জন্য । এমন সভা তীরা কখনও দেখেননি, যত দেখেন 
ততই ধাধা লাগে।__ 
মাতুল সহিত বিহরয়ে নরবর। 
স্ফটিকের বেদী দেখে বেন সরোবর | 
জল জানি নরপতি গুটায় বসন। ! 
পশ্চাৎ জানিয়! বেদী লজ্জিত রাজন ॥ 
স্কটিক-মণ্ডিত বাপী ভমে না জানিল। 
স-বসন ছুর্যোধন বাগীতে পড়িল ॥ 
দেখিয়া হাসিল যত সব সভাজন। 
ভীম পার্থ আর দুই মাদ্রীর নন্দন ॥ 


১৪৮ ছোটদের কৃত্তিবাঁস ও কাশীরাম দাস 
| 


চি সপ 

দেখিয়া দিলেন আজ্ঞা রাজা ভ্রাতৃগণে । 
ধরিয়া, তুলিল বাপী হৈতে ছূর্যোধনে ! 
স্থানে, স্থানে প্রাচীরেতে স্ফটিক মণ্ডন। 
দ্বাবোধে সেই দিকে চলে ছূর্যোধন ॥ 
ললাটে প্রাচীর বাজি পড়িল ভুতলে। 
দেখিয়া হাসিল পুনঃ সভার সকলে ॥ 
তাহা দেখি শীঘ্ৰগতি ধর্মের কুমার। 
নকুলে পাঠায়ে দিল দেখাইতে ছ্বার॥ 


দুৰ্যোধন ক্ষুব্ধ হয়ে সেইদিনেই হস্তিনাপুর যাত্র। করলেন | 


পথে মামা-ভাগ্নেতে কথা হোল £ 


দুর্যোধন বলে, মামা, কর অবধান। 
হৃদয় দহিছে মম এই অপমান ॥ 
পাণ্ডবের বশ হইল পৃথিবী মণ্ডল। 
এক লক্ষ নরপতি খাটে ছত্রতল ॥ 


শকুনি বললো__সসাগরা পুথিবী খাটিল ছত্রতলে । 


যতেক করিল তার! সব নিজ বলে ॥ 
ইথে কেন তাপ তুমি করহ হৃদয়। 
তব অংশ হইতে তারা কিছু নাহি লয় ॥ 
হুর্ধোধন বলে, আগে জিনিব পাগুব। 
পাণগ্ুব জিনিলে মম বশ হৈবে সব॥ 
শকুনি বলিল, ভালে! বিচারিলা মনে। 
কিন্তু যুদ্ধে কে জিনিবে পাওু-পুক্রগণে ॥ 


১৪৯ 


১৫০ ছোটদের কৃত্তিবাস ও কাশীরাম দাস 
তখন শকুনি পরামর্শ দিল_ 


ক্ষত্ৰ নীতি আছে হেন যদ্যপি আহবয়। 
কিবা দ্যুতে, কিবা যুদ্ধে, বিমুখ না হয় ॥ 
যুধিিরকে পাশা খেলায় নিমন্ত্রণ করে আনো, যুধিষ্ঠির খেলতে 
জানে না, জয় তোমার সুনিশ্চিত। বাজী রেখে খেললেই আমর! সব 
জিতে নোব। 
কথাটা দুর্যোধনের মনে লাগলো ধৃতরাষ্্রকে সব কথা জানিয়ে 
দুর্যোধন যুধিষ্ঠিরকে নিমন্ত্রণ করলেন পাশা খেলতে। যুধিষ্ঠির চাঁরভাই, 
দ্রৌপদী ও কুন্তীকে সঙ্গে নিয়ে হস্তিনাপুরে এলেন । 
প্রথমে পাশ! খেললেন শকুনি। বাজী রইল ইন্দ্রপ্রস্থের রত্বের 
ভাণ্ডার। যুধিষ্ঠির হেরে গেলেন। 


আবার খেলা 'হোল। এবার বাজী হোল যত রথ আছে। 
যুধিষ্ঠির হারলেন। 

১৫১ 


আবার খেলা হোল। এবারকার বাজী যত হস্তী আছে। 


যুধিষ্ঠির হারলেন। 


আবার খেলী--এবারকার বাজী যত সৈন্য আছে। যুধিষ্ঠির হারলেন। 


বিদ্ুর আর সইতে পারলেন না, ধৃতরাষ্্রকে বললেন 
এই শকুনিরে আমি ভালমত জানি। 

কপট,  - কুবুদধি, খলগন-চুড়ামণি | 

বিদায় করহ, ঘরে যাক আপনার । 

উঠ, গো শকুনি, পাশা করি পরিহার ॥ 

দুর্ধোধন বললেন__উঠিরা যথায় ইচ্ছা যাহ আপনার ৷ 
(হেথায় রহিতে যোগ্য না হয় : তোমার ॥ 

সভামধ্যে যতেক কহিল! তুমি ভাষা। 

অন্য হৈলে না৷ থাকিত জীবনের আশা ॥ 


আবার পাশ! খেলা সুরু হোল । এবার যুধিষ্ঠির রাজ্য হারালেন। 


/ 


তারপর নকুল, সহদেব, অজু ও ভীমকে একে একে হারিয়ে 
নিজেকে পণ করে যুধিষ্ঠির খেললেন। শেষে দ্রৌপদীকেও বাজা 
রাখলেন। সব গেল। পাঁচ ভাই হলেন দুর্যোধনের দাস, দ্রৌপদী 


হলেন দামী । 
আঁভরণ, পরিধান যতেক আছিল। 


পঞ্চভাই আপনা আপনি সব দিল॥ 
সভাত্যাগ করিয়া নিকৃষ্ট ধুলাসনে | 
অধোমুখে  ব্িলেন ভাই পঞ্চজনে | 
দুর্যোধন দাঁরোয়ানকে বললেন দ্রৌপদীকে 


আনতে। 
বললেন-_চুলের মুঠি ধরে নিয়ে এসো! 


সভার মাঝে ধরে 
দ্রৌপদী এলেন না। তখন দুর্যোধন ছুঃশাসনকে পাঠালেন, 


উজ ছোটদের কৃত্তিবাস ও কাশীরাম দাস 


দুঃশাসন আসতেই তার ভাব-গতিক দেখে দ্রৌপদী ভয়ে ঘরের 
মধ্যে গিয়ে লুকালেন। কুন্তী ঘরের দরজা আটকে দাড়ালেন, 
দুঃশাসনকে বোঝাবার চেষ্টা করলেন, কিন্তু দুঃশাসন কোন কথা শুনলো 
না, কুন্তীকে খাকা দিয়ে ফেলে দিয়ে দ্রৌপদীর চুলের মুঠি ধরে টানতে 
টানতে সভার মাঝে নিয়ে এলে | ছুর্ধোধন হুকুম দিলেন 
দ্রোপদীর বস্ত আর যত অলঙ্কার। 
ঝটিতি আনিয়া দেহ অগ্রেতে আমার ॥ 
দুঃশাসন এই কথা শুনে ভ্রৌপদীর কাপড়খানি পধন্ত কেড়ে নিতে 


গেল। সভায় সকলে চুপ করে রইলেন, কিন্তু দুর্যোধনের এক ভাই 
বিকর্ণ প্রতিবাদ তুললেন__এ অন্যায়! 


দুখৌধন বিকর্ণকে ধমক দিলেন । 
এদিকে দ্রৌপদী-_সম্কটে পড়িয়া দেবী না দেখি উপায়। 
আকুল হইয়! কৃষ্ণা ডাকে__দেবরায় ॥ 


দেবতা কৃপা করলেন। দুঃশাসন যত টানে দ্রৌপদীর কাপড় ততই 
বেড়ে বায়। ৬ 


fA 

& বিবিধ বর্ণের শাড়ী, দুঃশাসন ফেলে কাড়ি 
ুষ্ত পুঞ্ত হৈল স্থানে স্থানে । 
পর্বত প্রমাণ বাস, দেখি লোকে লাগে ত্রাস, 


চমৎকৃত হৈল সর্বজনে || 
অন্তত দেখিয়া সভাজন হৈল স্তব্ধ । 
সাধু সাধু দ্রৌপদী! চৌদিকে হৈল শব্দ ॥ 
এবার ভীম গর্জন করে উঠলেন-_এই দুঃশাসনকে_ 
রণমধ্যে ধরি বক্ষঃ করিয়া বিদার। 
করিব শোণিত পান প্রতিজ্ঞা আমার ॥ 
বিদুর তখন সবাইকে বুঝাতে চাইলেন, কিন্তু কেউ শুনলো না। 
কর্ণ বললো-দাস হৈল যুধিষ্ঠির, তুই ভাৰ্যা তার। 
দাস-ভার্ধা দানী হয় বিদিত সংসার ॥ 
a না 
দাসী হৈলে দাসী-কর্ম কর যথোচিত। 
প্রবেশহ ধুতরা গৃহেতে ত্বরিত ॥ 
দ্রৌপদী পাগুবদের মুখের পানে তাকালেন। পাগুবেরা কৌন 
কথা বললো না। দূর্যোধন যুধিটটিরকে অপমান করলেন, তারপর 
_ হাসতে হাসতে দ্রোপদীকে পা দেখালেন। ভীম আর সইতে পারলেন 
না, আবার তর্জন করে উঠলেন__দ্রধোধনের ওই পা: 
বজপম নিদারুণ করি গদীঘাত। 
রণমধ্যে ভাঙ্গি তাহা করিব নিপাত ॥ 
এবার থুতরাষ্ট্র ভয় পেলেন। দৌপদীকে শান্ত করার জন্য 
বললেন__মা, তুমি শান্ত হও, তোমার কি চাই বল? 
" দ্রোপদীকে ধৃতরাষ্টর ছুটি বর দিলেন__প্রথম বরে যুধিষ্ঠির, এবং 

দ্বিতীয় বরে ভীম, অর্জুন, নকুল ও সহদেব মুক্তি পেলেন। যুধিষ্টিরের | 


কাছ থেকে ধৃতরাষ্্র পুত্রদের জন্য ক্ষম! প্রার্থন। করলেন 
আমা আর গান্ধারীর দেখিয়া বদন। 

সব ক্ষম, যত দুঃখ দিল ছুষ্টগণ ॥ 

যাহ, তাত, নিজ রাজ্য কর অধিকার । 

পালহ আপন দেশ প্রজা পরিবার ॥ 

পাঁচ ভাই দ্রৌপদীকে নিয়ে ইন্দ্রপ্রস্থে ফিরে এলেন। 


দু্যোধন, দুঃশাসন, শকুনি কিন্তু সুস্থির হতে পারলেন না, ত 


খুতরাষ্ট্রকে গিয়ে বললেন__ 
দুর্যোধন বলে, তাত, অনর্থ করিল|। 
বন্দী করি দুষ্ট সিংহ পুনঃ ছাড়ি দিলা ॥ 
সৈন্য সাজাইতে তারা গেল নিজদেশ। 
যুদ্ধ হেতু আসিবেক করি অমাবেশ ॥ 
শুনিয়া অস্থির চিত্ত হৈল কুরুরায়। 
বলে, কি হইবে বল কি করি উপায় ॥ 
দুৰ্যোধন বলে, তাত, আছয়ে উপায়। 
পুনঃ [পাশ প্রবতিয়া করহ নির্ণয় ॥ 
যে হারিবে দ্বাদশ বৎসর যাবে বন। 
বৎসরেক অজ্ঞাত রহিবে এই পণ॥ 
ত্রয়োদশ বৎসর পাগুৰ গেলে বন। 

y পৃথিবীর যত রাজা করিব আপন॥ 

ধৃতরাষ্ট্র সন্মত হলেন। গান্ধারী বললেন 

চরণে ধরিয়া, প্রভু, কহি যে তোমারে। 
পুনঃ আজ্ঞা না কর পাণ্ডবে আনিবারে ॥ 

ধৃতরাষ্ট্র কারো কথা শুনলেন না, বললেন__ 
যে হউক, সে হউক, দৈবের লিখন। 
আসিয়া খেলুক পুনঃ পাণ্ডুর নন্দন ॥ 
আবার যুধিষ্টিরকে ডেকে আনা হোল। আবার পাশা খেলা 
হোল। আবার যুধিষ্ঠির হারলেন। পাঁচ ভাই ভ্রৌপদীকে সঙ্গে নিয়ে 


বনে যাবার জন্য প্রস্তুত হলেন । দূর্যোধন, দুঃশাসন প্রভৃতি তাদের 


উপহাস করতে লাগলেন, ভীম তখন দুর্যোধনকে বললেন__ 
এ সব বচন আমি করাব স্মরণ। 
রণমধ্যে পরে তোরে পাইব যখন॥ 
তোরে সংহারিব তোর যত বন্ধু, সখা। 
শত ভাই তোমার মারিব আঁমি একী ॥ 

কর্ণেরে মারিবে পার্থ, গর্ব কর যার। ty 
সহদেব শকুনিরে করিবে সংহার॥ 


কুন্তী রইলেন বিদুরের কাছে, পাঁচ ভাই ও দ্রৌপদী তেরো 
বছরের জন্য বনে চলে গেলেন। 
NN 77 
4 RN 


KK 
\) 


ব্বমপর্থ 


পাঁগুবের! বনবাসে চললেন। অনেক ব্রাহ্মণ চললেন তাদের সঙ্গে, 
বললেন__এ অধর্মের রাজ্যে আর তাঁরা থাকবেন না। যুধিষ্ঠির তখন 
বিপদে পড়লেন, বললেন_-এত লোককে আমি খাওয়াব কোথা থেকে ? 
পুরোহিত ধৌম্য সঙ্গে ছিলেন, তিনি বললেন__মহারাজ সূর্যের 
পুজ। করুন, সব উপায় হবে। 
, রাজা সূর্যের পুজ। করলেন, সুর্য বর দ্িলেন__ 
ত্রয়োদশ বৎসর যাবত রাজ্য হীনে। 
বত চাহ, তত হবে মোর বর দানে ॥ 
যাবৎ দ্রৌপদী দেবী না করে ভঙ্ষণ। 
অক্ষয় রম্ধন-গুহ রবে ততক্ষণ॥ 

.. পাণুবদের বনবাস শুনে আত্মীয়-বন্ধুরা বনে তাদের সঙ্গে দেখা 
করতে এলেন। কৃষ্ণ এলেন, ধৃন্টগ্যুন্ন এলেন, কত মুনি খাষি 
এলেন। অনেকেই বললেন-_বুদ্ধ করে রাজ্য জিতে নাও। যুধিষ্ঠির 
কিন্তু তাঁদের বুঝিয়ে বললেন-_কৌরবের! অন্যায় করেছেন বলে 
রাগের বশে তিনি তো অন্যায় করতে পারেন না।__ 


গুরু লঘু জ্ঞান নাহি থাকে ক্রোধকালে। 
অবক্তব্য কথ! লোক ক্রোধ হলে বলে ॥ 
আছুক অন্যের কার্য আত্ম! হয় বৈরী । 
বিষ খায় ডুবে মরে, অস্ত্র অঙ্গে মারি ॥ 

সে কারণে বুধগণ সদা ক্রোধ ত্যজে। 
অক্রোধ যে লোক তাহে সর্বলোক পূজে ॥ 
ক্রোধে পাপ, ক্রোধে তাপ, ক্রোধে কুলক্ষয় | 
ক্রোধে সর্বনাশ হয় ক্রোধে অপচয় ॥ 
রাজ্য, ধন, পুত্র আর বহু যজ্ঞ দান। 
সত্যের তুলায় নহে শতাংশ সমান ॥ 
পুরুষ হইয়া যার বাক্য সত্য নয়। 
ইহলোকে তারে কেহ না করে প্রত্যয় ॥ 
এইক্ষণে প্রাণ আমি ছাড়িবারে পারি। 
তথাপিহ সত্য আমি ত্যজিবারে নারি ॥ 


ব্যাসদেব এলেন পাগুবের সঙ্গে দেখা করতে । বনবাসের কষ্ট 
দেখে ব্যাসদেব বললেন__তোমাকে একটা বিদ্যা শিখিয়ে যাই 
এই বিদ্ভা হতে হবে শিব দরশন। 
তোমারে সদয় হইবেন প্রিলোচন॥ 


যুধিষ্ঠির সেই বিছ্যা শিখে নিয়ে পরে অর্জুনকে শেখালেন। সেই 
বিদ্ধ| শিখেই অর্জুন বাহির হয়ে পড়লেন। হিমালয়ে গন্ধমাদন পার 
হয়ে ইন্দ্রকীল পর্বতে গিয়ে পৌঁছলেন। সেখানে অর্জুন তপস্তা সুরু 

করলেন সংযত হইয়া সেথা ইন্দ্রের নন্দন। 

করেন তপস্তা আরাধিতে ত্রিলোচন ॥ 

গলিত বৃক্ষের পত্র খান পক্ষান্তরে | 

কত দিনে মাসেকেতে খান একবারে ॥ 

কতদিন দুই চারি মানে একদিনে । 

কতদিন অর্জুন থাকেন বার়ুপানে ॥ 

এক পদীক্গুলি ভরে রহেন দাড়ায়ে। 
উর্ব ছুই বাহু করি নিরালম্ব হয়ে ॥ 
এমন সময় একদিন এক বরাহ তেড়ে এলো অর্জুনের পানে। 
অর্জন তীর মেরে বরাহটি মেরে ফেললেন। অজু তীর মারার 
সঙ্গে সঙ্গে আরেকটি তীর এসে বরাহের গায়ে বিধলো। এক কিরাত 
বন থেকে বেরিয়ে এলো, বললো-__আমার শরেই বরাহ মরেছে। 
অন্রুনের ভারী রাগ হেলো, কিরাতকে বাণ মারলেন | বাণ কিন্তু 
কিরাতের গায়ে লাগলো! না। তুণের সব বাণ ফুরিয়ে গেল, তবু 
করাতের কিছু হোল না। তখন অজু ন কিরাতকে জড়িয়ে ধরলেন, 
কত কিলচড় মারলেন, তবু কিছু হয় না। শেষে কিরাত যখন তাকে 
একট! ঘুসি মারলো, তখন অর্জুন অজ্ঞান হয়ে পড়লেন। জ্ঞান 
হতে অজু বললেন__দীড়াও, আগে আমি শিবের পুজা করে নিই, 
তারপর আবার লড়বো। 

তারপর অজূর্ন মাটির শিব গড়ে পুজ। করতে বসলেন _ 
'পুজিয়া মৃত্তিকাঁলিঙ্গ দেন পুষ্পমালা। 
সেই মালা বিভুষিল কিরাতের গলা ॥ 
দেখিয়া অজুনি হইলেন বিস্ময়! 
নিশ্চয় জানিলা মনে এই মৃত্যুঞ্জয় ॥ 
বিনয়ে কহেন পার্থ করি প্রণিপাত। 
করিলাম দু্ধতি যে, ক্ষম. ভূতনাথ ॥ 
শিব প্রসন্ন হলেন, অজু ন তাঁর কাছ থেকে পাশুপাত অস্ত্র চেয়ে 
নিলেন। + 
তারপর ইন্দ্র অজুনকে নিমন্ত্রণ করে নিয়ে গেলেন স্বর্গে । সেখানে 
দেবতাদের অবধ্য দৈত্য নিবাতকবচকে যুদ্ধে নিহত করলেন | গন্ধর্ব 
চিত্রসেনের কাছে গান-বাজনা শিখলেন। পাঁচ বছর স্বর্গবাস করে 
ফিরে এলেন পাগুবদের কাছে। - 
+ দিনের পর দিন বনে বনে ঘুরতে ঘুরতে পাগুবেরা এলেন প্রভাসের 
কাছে কাম্যক বনে। দুৰ্য্যোধন সে সংবাদ পেলেন, তার ভারা ইচ্ছ| 
হোল যে তাঁর অতুল এশ্ব্য পাণ্ডবদের একবার দেখাবেন |= 
যতদিন এ সম্পদ না দেখে পাগুব। 
লাগয়ে আমার মনে বিফল এ সব॥ 
ইন্দ্রের অধিক এই বিপুল বিভব। 
দেখিয়া অন্তরে দগ্ধ হইবে পাগুব ॥ 
কিন্তু সেখানে যাওয়া যায় কি উপলক্ষে ? 
কৌরবদের এক লক্ষ গরু ছিল দ্বৈত বনে। সেই গরুগুলিকে 
গোয়ালারা কেমন রেখেছে, ; সেই দেখতে যাবার ছল করে তারা 


বাহির হয়ে পড়লেন। 

এবার পাঁচ ভাই আত্মপ্রকাশ করলেন।__ 
দিব্য বস্তু, অলঙ্কার করেন ভূষণ । 
মুকুট, কুগুল, হার, অঙ্গদ, কঙ্কণ॥ 
বিরাট রাজের রাজ সিংহাসনোপরি | 
* শুভলগ্র বুঝি বৈসে ধর্ম-অধিকারী ॥ 
বাম ভাগে বসিলেন ভ্রুপদ ছুহিতা। 
দক্ষিণেতে বৃকোদর ধরে দণ্ড, ছাতা ॥ 
কর যোগে পুরোভাগে রহে ধনঞ্জয়। 
চামর টুলায় দুই মাত্রীর তনয়॥ 
বিরাট রাজ! সভায় এসে আশ্চর্য ইয়ে গেলেন, বললেন__এ কী! 
অর্জুন তখন একে একে নিজেদের পরিচয় দিলেন। বিরাট রাজা 
€তা ভারী খুসি। নিজের কন্তা উত্তরার সঙ্গে অঙ্জুনের পুল 
অভিমন্য্যর বিবাহ দিলেন। বিরাট ধূমধাম হোল 
পাণ্ডবের কথা শুনি যত বন্ধুগণ। 
শ্রুতিমাত্র মৎস্য দেশে করিল গমন ॥ 
ঘারকা হইতে কৃষ্ণ সপ্তবংশ লয়ে। 
আসিলেন শীঘ্রগতি গরুড়ে চড়িয়ে॥ 
আসিল পাঞ্চল হ'তে দ্রূপদ রাজন। 
ইটস সহ পঞ্চ রৃষগার নন্দন ॥ 
সারে - করিয়া পুজা বিরাট রাজন। 
উৎসব করিল তবে বিবাহ কারণ ॥ 


উদ্যেগপর্ন 


বিরাট রাজার বাড়ীতে পাণগুবদের সভা বসলো। পাঁশা খেলায় 
যে সত_বারে! বছর বনবাস ও এক বছর অজ্ঞাত বাস তো শেষ হোল, 
এবার রাজ্য ফিরে পেতে হবে। সবাই মিলে স্থির করলেন. 
ধৃতরাষ্ট্ের কাছে দূত পাঠানো হোক! 
ধোম্য গেলেন কৌরবদের সভায়, ধৃতরাষ্্রকে বললেন__ 
এখন পৈতৃক ভাগ উচিত যে হয়। 
দিয়া প্রীত কর, রাজা, আমা সবাকায় ॥ 
ভাই ভাই বিরোধেতে নাহি প্রয়োজন । 
এই মত কহিলেন ধর্মের নন্দন ॥ 
ধৃতরাষ্টর ছুর্যোধনকে বলিলেন__ 
সবার সম্মান রাখ, শুন মম বাণী। 
পাগুবেরে দেহ পুনঃ তার রাজধানী ॥ 
ছুর্যোধন বলিলেন__ 
যে হৌক সে হৌক, তাত, ক্রোধ কর তুমি । 
বিনা যুদ্ধে পাণ্ডবে না দিব রাজ্য আমি ॥ 
ধৃতরাষ্্র পাণ্ডবদের কাছে সঞ্জয়কে পাঠালেন, বলে দিলেন__ 
অন্ধ দেখি দুৰ্যোধন আমা নাহি মানে। 
যতেক কহি যে আমি, না শুনে শ্রবণে ॥ 
আমার বচন সেই চিত্তে নাহি লিখে। 
কর্ণ-দুঃশাসন-বাক্য শুধু মাত্র রাখে ॥ 

দুৰ্যোধন রাজ্য নাহি ছাড়ি দিতে চায়। 
বুঝি চিন্তে যাহা আসে কর, ধর্মরায় ॥ 
এদিকে ছুর্যোধন যুদ্ধের আয়োজন সুরু করলেন__ 
পাইয়া যুদ্ধের বার্তা চেদী বংশ পতি। 
সাঁজির। আসিল সঙ্গে অশ্ব, গজ, রথী ॥ 
ভগদত্ত রাজ! আসে পেয়ে নিমন্ত্রণ। 
অবু্দ, অৰবুদি, সৈন্যে করিয়া সাজন ॥ 
বৃহহল রাজ। আসে পাইয়! লিখন। 
সঙ্গেতে আনিল সৈন্য কে করে গণন ॥ 
শত ভাই সহ আনসে কলিজ নৃপতি। 
সাজিল অসংখ্য সৈন্য রথী মহারথী ॥ 
দুই লক্ষ মত্ত গজ, তুরঙ্গ .অপার। 
লইয়| স্ুশৰ্ম। আসে সহ পরিবার ॥ 
একাদশ অক্ষৌহিণী এরূপে মিলিল। 
দেখি ছুর্যোধন চিত্তে সানন্দ হইল ॥ 
অনুচরে আজ্ঞা দিল কৌরব-তনয়। 
কুরুক্ষেত্রে কর গিয়া বিচিত্র আলয় ॥ 
একাদশ  অক্ষৌহিণী রহিবার স্থান। 
নীগ্রগতি কুরুক্ষেত্রে করিবে নির্মাণ ॥ 
পাণ্ডবরাও প্রস্তুত হলেন__ 
ধর্মশীল, বিষ্ণুভক্ত  যতেক রাজন। 
দূত মুখে পাণ্ডবের শুনি নিমন্ত্রণ ॥ 
চতুরঙ্গ দলে সাজি কুরুক্ষেত্রে এল। 
যুদ্ধের সামগ্রী সঙ্গে - অনেক আনিল॥ 

সাত অক্ষৌহিণী পতি হৈল পঞ্চজন। 
একাদশ অক্ষৌহিণী পতি দুর্যোধন ॥ 
অষ্টাদশ অক্ষৌহিণী হৈল দুই দলে। 
না শুনি অপর কিছু সৈন্য কোলাহলে॥ 


এবার শ্রীকৃঞ্চকে নিজের দলে টানবার জন্য দুর্যোধন গেলেন 


ঘারকায়। শ্রীকৃষ্ণ ঘরে ঘুমুচ্ছিলেন, তার মাথার কাছে একটা সিংহাসন 
“দেখে ছুর্যোধন সিংহাসনে বসে ঘুম ভাঙার অপেক্ষ করতে লাগলেন । 


অজুনও সেই সময় গিয়ে পড়লেন শ্রীকৃষ্ণের কাছে।__ 
অচেতন নিদ্রাগত দেখে নারায়ণ। 
শিয়রে বসিয়। তীর রাজ! ছূর্যোধন ॥ 
ভাবিয়া চিন্তিয়। পার্থ যুক্তি করি মনে। 
বসিলেন গিয়া কৃ্ণ-চরণ আসনে ॥ 

শ্রীকৃষ্ণের ঘুম ভাঙলো = 
কতক্ষণে নিদ্রাভ্জ হইল তীহার। 
উঠিতে সন্মুখে দেখে কুন্তীর কুমার ॥ 
অজুন বললেন-__-আপনি আমার রথের সারথি হবেন সেই আশায় 
আমি এসেছি! 
শ্রীকৃষ্ণ বললেন__বেশ! 
তারপর মুখ ফিরিয়ে শ্রীকৃষ্ণ দেখলেন দুর্যোধনকে ৷ দুৰ্যোধন 
বললেন__ বহুক্ষণ হৈল আমি আনিয়াছি হেথা। 
পশ্চাৎ আসিল হেথা পার্থ মহারথা॥ 
শ্রীকৃষ্ণ বললেন-_আগে তুমি আসিয়াছ জানিব কেমনে । 
আগে আমি অজুনেরে দেখেছি নয়নে || 
সারথি করিয়া মোরে করিল বরণ। 
উপায় ইহার কিবা করি দূর্যোধন | 
নারায়ণী সেনা মম আছে কোটি সাত। 
মম সম তেজোবন্ত জগতে বিখ্যাত ॥ 
আমাকে ইচ্ছহ কিন্বা, সেনা নারায়ণী। 
নিশ্চয় আমাকে কহ, নৃপ চুড়ামণি ॥ 


দুধোধন ভাবলেন__ 
নারায়ণী সেনা যদি পাই কোটি সাত। 


করিব অতুল যুদ্ধ পাগুবের সাথ॥ 
শ্রীকৃষ্ণকে বললেন 

আমাকে সহায় দেহ সেনা নারায়ণী। 

আমার সাহায্য এই কর চক্রপাণি ॥ 

গোবিন্দ বলেন, রাজা, যে আজ্ঞা তোমার । 
শুনি হৃন্টচিত্ত হৈল, কৌরব কুমার ॥ 
যুদ্ধের আয়োজন সম্পূর্ণ হোল, যুধিষ্ঠির কিন্তু যুদ্ধ করিতে 
চাইলেন না।-_তীর্ঘবাত্রা করি আমি ভ্রমিব কানন। 
লউক সকল রাজ্য রাজা ছূর্যোধন ॥ 
শ্রীকৃষ্ণ যুধিষ্টিরকে অনেক বোঝালেন তখন যুধিষ্ঠির বললেন 
শী যান্‌ ছুর্যোধনের রাজসভায়, সেখানে গিয়ে ছুর্যোধনকে বলবেন 
পঞ্চ ভাই পাগুবেরে পঞ্চ গ্রাম দেহ। 
সাগর অবধি রাজ্য সকল তুর্জহ॥ 
শ্রীকৃষ্ণ হস্তিনায় গেলেন । ৃ 
ভক্তি করি ছুর্যোধন রত্র-পিংহাসনে। 
সভামধ্যে বসাইল তবে নারায়ণে ॥ 
আবার আড়ালে দূর্যোধন দুষ্ট মতলব করে রাখলেন 
কল্য কৃষ্ণ আসিবেন মোর অন্তঃপুরে। 
দ্বারকা যাবেন তিনি কহিয়া আমারে ॥ 
মহাপাশে সবে তারে করিয়া বন্ধন। 
যতনে রাখিবে হেথা করিয়া! গোপন ॥ 
পরদিন রাজসভায় শ্রীরুষ্ণ কথা তুললেন 
অধধরাজ্য ছাড়ি যদি ন| দিবে রাজন। 
পঞ্চ গ্রাম দিয়া শান্ত কর পঞ্চজন।॥ 
ভূর্যোধন তার উত্তরে বললেন 


তীক্ষ সূচী অগ্রদেশে ধরে যত ভূমি 
বিনা যুদ্ধে পাগুবেরে নাহি দিব আমি ॥ 


১৮২ ছোটদের কৃত্তিবাস ও কাশীরাম দাস 


আকাশ পড়য়ে ভূমে, পৃথি জলে ভাসে । 
দিনকর তেজে যদি সপ্তসিন্ধ শোষে ॥ 
তথাপি প্রতিজ্ঞা মম না হবে খণ্ডন। 
পাণ্ডবেরে ছাড়িয়া না দিব রাজ্যধন || 
তারপর শ্রীকৃষ্ণকে বেঁধে রাখার কথা। শ্রীকৃষ্ণ সভার মাঝে 
ছুর্যোধনকে এমন ধমক দিলেন যে সভার মাঝে সকলেই স্তব্ধ হয়ে: 
গেল শ্রীকৃষ্ণ ধৃতরাষ্ট্রকে বললেন__ 
কে কারে বাধিতে পারে দেখ বিদ্ভমানে। 
ক্ষমা করি শুধু মাত্র চাহি তোম! পানে || 
ক্ষুদ্র মৃগে মারে যথা কেশরী প্রচণ্ড। 
নাগেরে গরুড় যথা করে খণ্ড খণ্ড ॥ 
সেইরূপ দেখ আমি যত কুরুগণে। 
মুহুর্তে মারিতে পারি যদি করি মনে ॥ 
শ্রীকৃষ্ণ সভা থেকে উঠলেন, কেউ আর তার পথ রোধ করতে” 


সাহস করলো না। 
পথে কর্ণের সঙ্গে শ্রীকৃষ্ণের দেখা | শ্রীকৃষ্ণ বললেন__ 


যুধিষ্ঠির নৃপতির তুমি সহোদর। | 
আপনি না চিন, কর্ণ, তুমি কি বর্বর॥ | 
তোঁমার কনিষ্ঠ, পাণ্ডবেরা পঞ্চ ভাই। | 
এহেন সন্বন্ধ কর্ণ, বড় ভাগ্যে পাই॥ 
যুবরাজ হবে তব রাজা যুধিষ্ঠির । 
ধবল চামরে ব্যজনিবেক শরীর ॥ 
মস্তকে ধরিবে ছত্র বীর বৃকোদর। 
রথের সারথি হবে পার্থ, ধনুর্ধর ॥ 


ছোটদের কাশীদাসী মহাভারত 


বৃফিবংশ লয়ে তব পিছে যাব আমি । 
এ সব সম্পদ, কণ, ভোগ কর তুমি ॥ 
কণ তার উত্তরে বললেন 
যা কিছু কহিলে সব জানি নারায়ণ। 
তথাপি প্রতিজ্ঞা নিজ করিব পালন ॥ 
আমি যদি রাজা পাই দিব ছুর্যোধনে। 
সত্যভঙ্গ করিতে ন| লয় কভু মনে॥ 
নিশ্চয় জানি যে আমি পাণ্ডবের জয়। 
সবান্ধবে ছুর্যে/ধন হইবেক ক্য়।॥ 
তথাপিহ না ত্যজিব রাজা দুর্যোধনে। 
শত্রিয়ের ধর্ম জান, প্রতিজ্ঞ! পালনে ॥ 
এবার ছ'পশ্ষ কুরুক্ষেত্রে এসে সমবেত হলেন। 
ধৰ্ম আজ্ঞ| পেয়ে ভীম, ইন্দ্রের নন্দন । 
বখাস্থানে সমাবেশ করে সৈন্যগণ ॥ 
আরেকদিকে__ 
শত ক্রোশ যুড়ি রহে কৌরবের সেন|। 
রথ, রথী, গজ, বাজী, পত্তি অগণনা ॥ 


যুদ্ধ আসন্ন । কুন্তী দেবী মহ চিন্তিত হয়ে পড়লেন। কর্ণ 
গ্রতিদ্ন প্রাতঃকালে ঘুমায় স্নান করে সূর্যের স্তব করতেন, কুন্তী 


যখন ছিলাম আমি জনকের ঘরে। 
অতিথি সেবায়, তাত, রাখিয়া আমারে ।। 
অনেক সেবন কেল্ু ছূর্বাসা মুনিরে। 
তুষ্ট হয়ে মহামুনি বর দিল মোরে | 


কর্ণ বললেন__জন্মকালে আপনি আমাকে 
মায়ের কাজ কিছুই করেননি। এখন আমি দুর্ষোধনকে ছাড়তে 


পারি না।_ 


ছোটদের কৃভিবাস ও কাশীরাম দাস 


মন্ত্র পড়ি যেই দেবে করিবে আহ্বান | 
সেই দেব আসিবেন তব বিদ্যমান ॥ 
এত বলি মহামুনি গেল নিজস্থানে। 
তবে আমি মন্ত্র পরীক্ষিতে একদিনে ॥ 
কলসে আনিতে যাই যমুনার বারি। 


কৌতুকে জপিনু' মন্ত্র সূর্যে ধ্যান করি ॥ 


ধ্যানমাত্র দিবাকর আসিলা তথায় ॥ 


‘তার আশীর্বাদে আমি পাইন্ু তোমায় ॥ 


প্রসব করিয়া তোমা অচিন্তিত মন। 
কুমারীর কোলে জন্ম হইল নন্দন ॥ 
লোকে খ্যাত হয় পাছে এসব কাহিণী। 
যমুনায় ভাসাইনু তাত্রকুণ্ড আনি ॥ 
তোমাকে পাইয়া রাধা করিল পালন। 
কদাচিত নহ তুমি রাধার নন্দন | 


রাধার নন্দন বলি ঘোষে ত্রিভুবনে। 
তব পুত্র বলি এবে বুঝাব কেমনে ॥ 
তাহে দূর্যোধন মোরে যুবাকাল হতে। 
নানা ভোগে পুরস্কারে, পালিল স্সেহেতে ॥ 
বিশেষ পূর্বেতে আমি কৈনু অঙ্গীকার । 
অজুনের সঙ্গে পণ সমর আমার ॥ 


ফেলে দিয়েছিলেন | * 


। 


0 শ্্মযারর কর 


ছোটদের কাশীদাসী মহাভারত ১৮৫ 


কুন্তী তখন বললেন 
তবে এক সত্য কর মোর বিদ্যমানে । 
আর চারি পুত্রে মোর না মারিবে প্রাণে I 


কর্ণ প্রতিজ্ঞা করলেন 
পঞ্চগুত্র রবে তব এই পৃথিবীতে । 
অজুন সহিত বিন্ধা আমার সহিতে ॥ 
ন! ভাবিহ দুঃখ, মাতা, যাহ নিজস্থানে | 
এত বলি দণ্ডবৎ করিল চরণে | 
বিদায় লইয়া কর্ণ গেল নিজপুরে। 
যথাস্থানে গেল কুন্তী . দুঃখিত অন্তরে ||: : 

ভীস্ঘাপর্ন 


ব্যাসদেব এলেন ধৃতরাষ্ট্রের কাছে, অন্ধরাজা ব্যামদেবকে জিজ্ঞাসা 
করলেন__আমি যুদ্ধের সংবাদ পাব কেমন করে? 
ব্যাসদেব সঞ্জয়কে দিব্য চক্ষু দিয়ে গেলেন, বললেন” সঞ্জয় সব 
কিছু ঘরে বসেই দেখতে পাবে, সে তোমার পাশে থাকবে, তোমাকে সব 
ঘটনা বলবে । 
সঞ্জয়ের মুখ থেকে ধৃতরাষ্টর যুদ্ধের সব ঘটন! শুনতে লাগলেন। 
ভীগ্ম হলেন কৌরবদের সেনাপতি । তিনি যুদ্ধ সুরু হবার আগেই 
যুদ্ধের নিয়ম-কানুন ঘোষণা করলেন_ 
অন্ত্রহীনে কদাচিত না করি প্রহার। 
শরণাগতের নাহি করিব সংহার | 
এক সহ যুদ্ধ করি না মারিব আনে । 
ত্রাসিত জনেরে নাহি মারিব কখনে॥ 
শঙ্খ, ভেরী বহে, অস্ত্র যোগায় থে জন। 
তাহারে না মারি, দূতে না করি নিধন ॥ 
রখী রখী যুদ্ধ হবে, পদাতি পদাতি। 
গজে গজে, অশ্বে অশ্ে, এই যুদ্ধ নীতি ॥ 
সমানে সমানে যুদ্ধ, না মারিব হীনে। 
আমার নিয়ম এই, শুন সর্বজনে ॥ | 
যুধিষ্ঠির রথ থেকে নেমে বরাবর চলে গেলেন কৌরব সৈন্যের মধ্যে, 
ভীগ্ম, দ্রোণ ও কৃপাকে প্রণাম করলেন। 


ছোটদের কাশীদাসী মহাভারত ১৮৭ 


তুষ্ট হয়ে তিনজন আশীর্বাদ করে। 
রণজয়ী হও, শত্রু বিনাশ সমরে ॥ 
তারপর যুধিষ্ঠির উচ্চৈঃম্বরে কৌরবদের সম্বোধন করে বললেন-_ 
এখানে যদি আমার বন্ধু কেউ থাকেন তো আস্থুন, আমি তাকে বন্ধু- 
ভাবে গ্রহণ করবো। 
এই কথায় ছুর্যোধনের ভাই যুযুৎস্থ একলাখ সৈন্য নিয়ে যুধিষ্টিরের 
দলে যোগ দিলেন। 
এবার যুদ্ধ সুরু হবার কথা, শ্রীকৃষ্ণ অর্জুনের রথ কৌরব সেনার: 
সামনে রাখলেন | 
সর্ব অগ্রে পিতামহ,. আচার্য, মাতুল। 
জাতৃ, পুত্র, পৌভ্র দেখিলেন নিজকুল ॥ 
অর্জুন বললেন-__রাজ্যে কার্য নাহি মম, বনবাসে যাব। 
জ্ঞাতিনাশ, বন্ধুনাশ সহিতে নারিব ॥ 
শ্ৰীকৃষ্ণ তখন বললেন__ 
জীর্ণ বস্ত্র ত্যজি থা নব বস্তু পরে। 
তথা এক তন্গ ছাড়ি অন্থেতে সঞ্চরে ॥ 
শরীর বিনাশ হয়, নহে জীবনাশ। 
শুন কহি ধনঞ্জয়, করিয়া প্রকাশ ॥ 
যত সব বস্ত দেখ চতুর্দশ লোকে। 
সকলই আমার ঘুভ্তি জানাই তোমাকে ॥ 
পৃথিবীর মধ্যে লোক যতেক জন্ময়। 
আপনার কর্মফলে সবে হয় ক্ষয়॥ 
নিমিত্ত মাত্রক হও সব্যসাচী তুমি। 
সব সৈন্য দেখ বধ করিয়াছি আমি ॥ 


১৮৮ ছোটদের কুত্তিবাস ও কাশীরাম দান 


তারপর শ্রীকৃষ্ণ তাকে বিশ্বরূপ দেখালেন 
| শ্রীকৃষ্ণ’ দিলেন দিব্য চক্ষু অজুনেরে। 
অঙজুন দেখেন বিশ্ব কৃষ্ণের শরীরে॥ 
করিলেন. নারায়ণ. বদন বিস্তার । 
তাহাতে দেখেন পার্থ অখিল সংসার ॥ 
এবার অজুন মনে শক্তি পেলেন, সংগ্রাম সুরু হোল 1 
দুই দলে শঙখলাদ দিংহনাদ-ধবনি | 
আগু হইলেন যত রথী নৃপম্ণি ॥ 
তবে ভীদ্ম মহাবীর শান্তনু নন্দন। 
অজুন সম্মুখে আসে করিবারে রণ ॥ 
ভীমসেন সহ যুঝে রাজ  দুর্যোধন। 
দোহে মহা বীর্ষবন্ত মহাপরাক্রম ॥ 
দ্রোণে ধৃষ্টগ্যুন্নে যুদ্ধ অতি ঘোরতর। 
কাশীরাজ সহ কুপাচার্ধের সমর 
কোন এক সময় অজন ভীগ্রের দিক থেকে একবার দৃষ্টি 
ফিরিয়েছেন_-সেই অবসর পেয়ে গঙ্গার কুমার। 
রথী দশ সহজ্েরে করিল সংহার ॥ 
রথী মারি, দর্প করি, জয় শঙ্খ দিল। 
প্রথম দিশের যুদ্ধ সমাপ্ত হইল॥ 
দ্বিতীয় দিনের যুদ্ধে সেনাপতি হলেন বিরাটের ‘ছেলে শঙ্। 
দ্রোণের সঙ্গে তার প্রচণ্ড যুদ্ধ হোল। দ্রোগ তাঁকে ত্রক্গস্ত্রে নিহত 
করলেন ।_- 
বড় অবিচার রণে করিলেন: দ্রোণ। 
শিশুর উপরে ত্রহ্ম-অক্্রের ক্ষেপণ।॥ 

বুক পাতি রহে বীর হাতে ধনুঃখর | 
ব্রহ্ম-অস্্র তেজে ভস্ম হৈল কলেবর ॥ 
ব্রঙ্গ-অন্ত্র তেজ তবে প্রত্যক্ষ হইল। 
ক্ষণেক পার্থের দৃি তাহাতে পড়িল ॥ 
সেই অবসরে বীর শান্তনু নন্দন। 
রথী দশ সহলেরে করিল নির্ধন॥ 
জয়শঙ্খ বাঁজাইল, দিবা অবসান | 
দ্বিতীয় দিনের যুদ্ধ হৈল সমাধান ॥ 
তৃতীয় দিনে কৌরবেরা চঞ্চু ব্যুহ করলেন, পাগুবেরা করলেন, 
অৰ্ধচন্দ্ৰ বৃহ | পাগুবেরা সেদিন 'প্রচণ্ড যুদ্ধ করলেন। 
সেদিনও ভীগ্সের সঙ্গে অজু নের সারাক্ষণ লড়াই হোল ।-_ 
ঠ বেলা অবসানে পার্থে ঘর্ম উপজিলে। 
মুছিয়া ফেলেন ঘর্ম বাহা ছিল ভালে ॥ 
সেই অবসরে ভীগ্ম গঙ্গার কুমার । 
রথী দশ সহশ্রেক নিল যমছার ॥ 
সিংহনাদ ছাড়ি জয় শঙ্খ বাজাইল। 
সন্ধ্যা জানি যোদ্ধাগণ নিবৃত্ত হইল | 
চতুর্থ দিনে প্রচণ্ড যুদ্ধ করলেন কৌরব পক্ষে ভগদত্ত এবং পাগুব 
পক্ষে ঘটোৎকচ 
দারুণ রাক্ষপী মায়া করয়ে প্রকাশ। 
কভু থাকে রণ ভূমে, কখন আকাশ ॥ 
পর্বত উপরে থাকি কভু অস্ত্র মারে। 
অগ্নি রূপ হয়ে কভু সৈন্যেরে সংহারে ॥ 
সেদিনও ভীত্ম অজু নের সঙ্গে যুদ্ধ করতে করতে অবসর পেয়ে দশ 

হাঁজার সৈন্য বধ করলেন। পঞ্চম দিনে কৌরবরা সমুদ্র বাহ রচনাঁ 
করলেন পাণগুবের! করলেন শঙ্গাট বৃহ । 
সেদিন অর্জুনের পুত্র ইলাবন্ত প্রচণ্ড যুদ্ধ করলেন কিন্তু শেষে নিহত 

হলেন অলম্বুষ রাক্ষসের হাতে। ভীগ্রের সঙ্গে অজু নের যুদ্ধও কম 
হোল না।__ অগ্নিবাণ ছাড়িলেন পার্থ ধনুর্ধর | 

শুন্য পথ রুদ্ধ করি বর্ষে বৈশ্বানর ॥ 

দেখি বরুণান্ত্র এড়ে গঙ্গার কুমার । 

মুল ধারেতে জল হয় অনিবার॥ 

অর্জুন মারেন বাণ পবন সঞ্চার। 

জল উড়াইয়া সব করেন সংহ 1 

হেরি ক্রোধে অর্পবাণ এড়ে বীরবর। 

লক্ষ লক্ষ ফণী ওঠে গগণ উপর ॥ 

শিখিবান এড়িলেন ইন্দ্রের কুমার। 

ধরিয়া সকল ফণী করিল আহার ॥ 

পর্বত নামেতে অস্ত্র ভীত্ম নিল করে। 

লক্ষ লক্ষ গিরিবর যাহাতে সঞ্চারে ॥ 

হুহুঙ্কার ছাড়ি বীর যুড়ে বজ্রবাণ। 

যতেক পর্বত ভাঙ্গে বজ্রের সমান ॥ 

এইভাবেই দিন শেষ হোল, কোন এক সময় অজুন শ্রীকৃষ্ণের পানে 

তাকিয়ে ছিলেন, সেই অবসরে ভীঘ্র দশ হাজার সেনা বধ করলেন। 
ষষ্ঠ দিনে সহদেবের সঙ্গে শকুনি প্রচণ্ড যুদ্ধ হোল, শকুনি শেষে 
পালিয়ে প্রাণ বাচালে। | 

সারথি সমরে গেল অশ্ব সহ কাট। 

পলায় শকুনি ভয়ে নাহি চাহে বাট ॥ 

ভীগ্স সেদিন প্রচণ্ড যুদ্ধ করলেন। ভীগ্ম নারায়ণ_-শর নিক্ষেপ 
করলেন__ বিষুঃতেজ থরে অস্ত্র বিষ্ণু অবতার | 
পাগডবের অস্ত্রধারী. করিতে সংহার ॥ 
দেখিয়া পাইলা ভয় প্রভু নারায়ণ। 
অজুনে চাহিয়া তবে বলেন বচন॥ 
অপর ধনু ত্যাগ কর, শুন বীরবর। 
বিমুখ হইয়া বৈস রথের উপর॥ 
ধনু অস্ত্র ত্যজি বীর বসেন বিমুখে। 
নারায়ণ ডাকি তবে বলেন সবাকে ॥ 
পাণ্ডব সৈশ্তেতে যত আছ অস্ত্রধর | 
বিমুখ হইয়া বৈস ত্যজি ধনুঃশর ॥ 
নৃপতি সহিত আর যত. যোদ্ধাগণ। 
বিমুখ হইলা সবে বিনা ভীমসেন ॥ 
মহাতেজোময় অস্ত্র গগনে উঠিল। 
পাণ্ডবের সৈন্যে অস্ত্রধারী না পাইল॥ 
ভীম হস্তে গদা দেখি কোপে আসে বাণ। 
প্রজ্বলিত অগ্নি যেন পর্বত সমান ॥ 
রথ ত্যজি ধাইলেন গোবিন্দ সত্বরে। 
‘ভীমে আচ্ছাদিল দেব নিজ কলেবরে ॥ 
মহাতেজোময় অস্ত্র সংসার ব্যাপিল। 
কঝের পরশে সব তেজ -সন্বরিল ॥ 
আপনার তেজঃ হরি আপনি ধরিয়া । 
ভীমে রক্ষা করিলেন অস্ত্র নিবারিয়া ॥ 
এবার ভীগ্ম পাঁচ বাণ মেরে অজুনেকে আহত করলেন { অজুন 

যখন নিজের দেহ থেকে সেই বাণ তুলছেন, সেই অবসরে ভাচ্ম দশ 
হাজার সৈন্য মেরে শেষ করলেন। 
সপ্তম দিনে প্রথমে যুদ্ধ হোল ভীমের সঙ্গে অশ্বখামার।__ 
বাণাঘাতে অচেতন দ্রোণের কুমার 
দেখি সব কুরুগণ করে হাহাকার ॥ 
শুনিয়া কলিঙ্গ শত সহোদর আগে। 
ভীমেরে মারিতে যায় ধন্দু ধরি বেগে ॥ 
তাহা দেখি বৃকোদর গদ| হাতে লয়ে। 
নিমেষেকে বাঁকার নিল বশীলয়ে ॥ 
তবে বৃকোদর বীর মহাবেগে ধায়। 
কলিঙ্গেরে যমালয়ে নিল এক ঘায়।। 
এই দিনকার যুদ্ধে ভীগ্নের বাণে অভুন রক্তাক্ত হয়ে উঠলেন। 
এই দিনেও ভীগ্ম দশ হাজার পাণ্ডব সেনা বধ করলেন। 
যুক্ত শেষে ছুধোধন এলেন ভীগ্নের কাছে, বললেন__আপনার 
সমকক্ষ বীর জগতে নেই, আপনি সাতদিন যুদ্ধ করেও পাগুদের মারতে 
পারলেন না, এ আপনার বীরত্বের কলঙ্ক I 


ভীত্ম বললেন-__বেশ, কাল মহাকাল অস্ত্র দিয়ে আমি পঞ্চ 
পাঁগুবকে শেষ করবো! 


“চর সুখে পাগুবেরা এই সংবাদ শুনলেন। তীরা ছূর্ভাবনায় পড়লেন । 
ভক্ষণ বললেন-__কোন ভয় নেই, অজু ন তুমি আমার সঙ্গে চল! 

চিত্রসেন গন্ধর্বের কাছ থেকে অভুন যখন ছুর্যোধনকে মুক্ত 
করেছিলেন, তথন ছুর্যোধন বলেছিলেন_'তুমি যা চাও আমি তাই 
দোব। অঙ্জুন তার উত্তরে বলেছিলেন_-ঘখন দরকার বুঝবো, 

তখন চাইব ।” আজ শ্রীকৃষ্ণ অজু নকে সেই কথা স্মরণ করিয়ে দিলেন। 
অজুন বরাবর গেলেন ছুর্যোধনের শিবিরে । 

অজুন বলেন স্মর পূর্ব অঙ্গীকার। 

মুকুট আমারে দিয়! সত্যে হও পার ॥ 

শুনি ছুর্ধোধন নাহি বিলম্ব করিল। 

মাথার মুকুট খানি অজুনেরে দিল॥ 


সেই মুকুট মাথায় দিয়ে অজুন গেলেন ভীগ্ের শিবিরে। 
অন্ধকারে ভীগ্ম তাকে ছুর্যোধন বলে ভুল করলেন । 
ভীগ্ন কহে, কহ শুনি রাজা দুর্যোধন | 
এত রাত্রে কি কারণে হেথা আগমন ॥ 
পার্থ বলিলেন, দেহ মহাকাল শর। 
স্বহস্তে পাগুবে বধি জিনিব সমর॥ 


ভীম বানটি অজুনের হাতে দিলেন। তখন শ্ৰীকৃষ্ণ ঢুকলেন 
ভীগ্নের শিবিরে। ভীগ্ম এবার ব্যাপার বুঝলেন, কিন্তু যা দান করেছেন 
ত! তে| আর তিনি ফেরৎ নিতে পারেন না, তিনি শ্রীক্ৃষ্ণকে বললেন 
আমার প্রতিজ্ঞা ভাঙ্গি রাখিলে পাণ্ডবে। 
তোমার প্রতিজ্ঞা কালি ভাঙ্গিব আহবে ॥ 


শ্রীকৃষ্ণ প্রতিজ্ঞ! করেছিলেন যে, ভারত-সমরে তিনি অস্ত্র ধারণ 
করবেন না। পরদিনকার যুদ্ধে ভীত্ম শ্রীকৃষ্ণের সেই প্রতিজ্ঞ! ভঙ্গ 
করালেন ।-__সারথি শ্রীবাস্থদেব, পার্থ ধনুর্ধর। 
দোহারে বিদ্ধিয়া ভীত্ম করেন জজ ॥ 
অস্থির হইয়া হরি কমল লোচন। 
লাফ দিয়া রথ হতে পড়েন তখন ॥ 


১৩ 

ক্রোধে রথচক্র ধরি সৈন্যের সাক্ষাৎ। 
ভীত্ষেরে মারিতে যান ত্রিলোকের নাথ ॥ 
শ্রীকৃষ্ণের প্রতিজ্ঞা ভগ হোল। অজু দেনীড়ে গিয়ে শ্রীকৃষ্ণকে- 
.ধরলেন। সেই অবসরে ভীত্ম দশ হাজার সৈন্য মেরে শেষ করলেন। 
নবম দিনে প্রচণ্ড যুদ্ধ হোল ভীমের সঙ্গে দ্রোণের | ভীগ্ম শ্রীকৃষ্ণ 
ও অজুনকে আহত করে দশ হাজার সৈন্য মেরে শেষ করলেন। 
পাণ্ডবের! দেখলেন এভাবে যুদ্ধ চললে, কোনদিনই কৌরবদের জয় 
করা যাবে না। রাত্রে পাঁচ ভাই শ্রীকৃষ্ণকে নিয়ে গেলেন ভীত্রের শিবিরে | 
'ভীস্ম তাদের আশীর্বাদ করলেন__জয় হোক। 
যুধিষ্ঠির বললেন-_আপনি এভাবে যুদ্ধ করলে কি ভাবে আমাদের, 
জয় হবে? 
ভীঘ্ম বললেন_ধর্ম অনুসারে জয় বেদের বচন। 
শত ভীত্ম হলে তারে নারে কদাঁচন ॥ 
সশস্ত্র যদ্যপি থাকি সংগ্রাম ভিতরে । 
কোন বীর শক্ত নহে জিনিতে আমারে ॥ 
তবে ত তোমার রণে নাহি হবে জয়। 
সে কারণে নিজ মৃত্যু কহিব নিশ্চয় ॥ 
আমার প্রতিজ্ঞা যাহা শুনহ রাজন। 
নীচ জনে অস্ত্র নাহি ধরি কদাচন ॥ 
শিখণ্ডীকে আগে করি পার্থ ধনুর্ধর | 
তীক্ষু বাণে বিন্ধে যেন মম কলেবর ॥ 
পরদিন ভীগ্ষের সামনে কেউ স্থির হয়ে যুঝতে পারছেন না দেখে 
কৃষ্ণ ভীগ্মের উপদেশ মত শিখণ্ডীকে ডেকে এনে রথে বসালেন। 
শিখণ্ডাকে দেখেই ভীদ্স অস্ত্র ত্যাগ করলেন। তখন অজুন-_- 


BF 


ছোটদের কাশীদাসী মহাভারত 
শত শত বাণ মারিলেন একেবারে। 
ভীগ্নের কবচ ভেদি রক্ত পড়ে ঝরে॥ 
ধনঞ্জয় আপনার অস্ত্র বরষধণে। 
রোমে রোমে বিদ্ধিলেন গঙ্গার নন্দনে ॥ 
সর্বাঙ্গ ভেদিল অস্ত্র, স্থান নাহি আর। 
সর্বাঙ্গ বহিয়া পড়ে শোণিতের ধার ॥ 
বাণাঘাতে. মহাবীর হয়ে হীন বল। 
রথের উপর হতে পড়ে ভুমিতল ॥. 
ভূমি নাহি স্পর্শে অঙ্গ শরের উপর।. 
হেনমতে শরশয্যা নিল বীরবর ॥ 
যুদ্ধ থেমে গেল কৌরব ও পাগুব ছুটে এলেন ভীগ্নের কাছে । 


১৯৫ 


ভাত ছুধোধনের পানে তাকিয়ে বললেন__মাথাটা মাটিতে লুটিয়ে 


পড়ছে, একটা ব্যবস্থা কর। 


শুনি ছুর্যোধন রাজা ধাইল আপনে । 
দিব্য উপাধান আমি দিল সেইক্ষণে ॥ 
হাসিয়া বলেন ভীঘ্ম শয্যা মম শর। 
হেন উপাধান কোন হেতু, নৃপবর ॥ 


তখন অজুনের পানে তাকালেন 
তবেত অজুনিবীর লয়ে ধনুঃশর | 
তিনবাণ মারি মাথা করেন সোসর॥ 


ভীগ্ম এবার জল চাইলেন 
এত শুনি ছুর্যোধন অতি ব্যস্ত হয়ে। 
স্থবাসিত জল আনে ভূজার পুরিয়ে ॥ 


১৯৬ ছোটদের কৃত্তিবাস ও কাশীরাম দাস 


স্বর্ণের ভূঙ্জার দেখি গঙ্গার নন্দন। rd 
অজুনের পানে দৃষ্টি করেন তখন ॥ 
তবেত অজুনবীর গাণ্ডীব থরিয়।। 
মারেন পৃথ্থীতে বাণ আকর্ণ পুরিয়া ॥ 
পৃথিবী ভেদিয়া বাণ অধঃ প্রবেশিল। 
ভোগবতী-গঙ্গাজল তথায় উঠিল ॥ 
দুগ্ধধারা প্রায় পড়ে ভীম্মের মুখেতে। 
জলপান করে বীর পরম ন্ুখেতে ॥ 
এবার ভীত্র দুর্যোধনকে বললেন__ 
ভাই ভাই বিরোধ না কর কদাঁচিত। 
যুধিষ্টিরে ভাগ দিয়া করহ সম্প্রীত॥ 
ছুর্যোধন বলে, মম প্রতিজ্ঞা না নড়ে। 
বিনা যুদ্ধে সৃচ্যাগ্র না দিব পাগুবেরে ॥ 
গঙ্গাপুত্র মহাবীর নীরব হইল। 
কৌরব পাগুব নিজ শিবিরে চলিল ॥ 


 ছ্বোণপর্ন 


একাদশ দিনে দ্রো হলেন কৌরবদের সেনাপতি। ভীম হলেন 
পাগুবদের সেনাপতি । 
দ্রোণের সঙ্গে যুদ্ধ হোল অর্জনের ৷ 
বাণাঘাতে দ্রোণাচার্য হন অচেতন। 
দেখি হাহাকার করি ধায় কুরুগণ ॥ 
ভীমের সঙ্গে হোল ছুর্যোধনের গদাযুদ্ধ 
যুদ্ধ ত্যজি দূর্যোধন পলাইয়া যায়। 
বৃকোদর বীর তার পাছে পাছে ধায় ॥ 
তারপর কর্ণ এগিয়ে এলেন ভীমের সামনে ।__ 
রথ চূর্ণ হইল কর্ণ পড়িল ভূতলে। 
প্রাণ লয়ে পলাইল ত্যজি রণস্থলে ॥ 
এই ভাবেই সেদিনের যুদ্ধ শেষ হোল। 
দ্বাদশ দিনে প্রথমেই ছূর্যোধন অজুনকে আক্রমণ করলেন। 
কিন্তু. বাণাঘাতে দূর্যোধন হয়ে কম্পমান। 
বেগে পলাইয়া যায় লইয়া পরাণ॥ 
তারপর এলেন অশ্রথামা__ 
বাণাঘতে অশ্বথামা ব্যথিত হইল। 
মুহিত হইয়া বীর রথেতে পড়িল।॥ 
আরেক দিকে হোল ভীমের সঙ্গে দুঃশাসনের যুদ্ধ। দুঃশাসন মার 
খেয়ে পলায়ন করলো। 


১৯৮ ছোটদের কৃত্তিবাস ও কাশীরাম দীস 
এই ভাবেই সেদিনকার যুদ্ধ শেষ হোল। 
ত্রয়োদশ দিনে দ্রোণ বললেন_ নারায়ণী সেনা অভুর্নের সঙ্গে যুদ্ধ 
করুক, A ফাকে আমি যুধিষ্টিরকে ধরে আনি। 
চক্রবুহ রচনা করে যুদ্ধ স্থুরু করলেন । 


নর সেনা নিয়ে অজুন ব্যস্ত, দ্রোণ সেই ফ কে এগিয়ে এলেন 
যুধিিরকে ধরতে। 


চারি বাণে কাটি তার সারথির মুণ্ড। 
চারি বাণে চারি অশ্ব কৈল খণ্ড খণ্ড ॥ 
অচল হৈল রথ দেখি দ্রোণ বীরে। 
ধরিবারে যান তবে রাজা যুধিষ্ঠিরে ॥ 
রাজার সঙ্কট দেখি ধুষ্টছ্যুন্ন বীর। 
আগুলিল দ্রোণে আসি নির্ভয় শরীর ॥ 
কিন্তু তিনি বেশীক্ষণ যুজতে পারলেন ন! 
বাণাঘাতে ধুষছ্যন্ন হইল মুছিত। 
ভূমেতে পড়িল বীর নাহিক সন্দিত ॥ 
চক্রবুহে করি দ্রোণ করে মহারণ। 
পার্থ বিনা ব্যুহ ভাজে নাহি হেন জন ॥ 
হেনকাঁলে মনেতে পড়িল আচন্বিত। 
অভিমন্যু মহাবীরে ডাকেন ত্বরিত ॥ 
যুধিষ্ঠির বলে, বাপু, শুনহ বচন। 
বুহ ভেদিবারে তুমি জান প্রকরণ॥ 
অভিমন্যু বলে, রাজা, করি নিবেদন। 
প্রবেশ জানি যে কিন্তু না জানি নির্গম ॥ 


ছোটদের কাশীদীনী মহাভারত ১৯৯ 


যুধিষ্ঠির বললেন__-তোমার পিছনে বড় বড় রথী থাকবেন, বেরুবার 
কথা ভাবতে হবে না। 
অভিমন্যু অগ্রগামী হলেন । ঃ 
ভীম আদি অন্ত বত মহারথীগণ। 
তাহার পশ্চাতে চলে করিবারে রণ। 
অভিমন্যু ব্যুহের মধ্যে প্রবেশ করলেন, কিন্তু আর কেউ প্রবেশ 
করতে পারলেন না। 
প্রথমেই অভিমন্্যুর হাতে কর্ণের পুত্র বৃষসেন নিহত হলেন। 
তারপর কর্ণ বাণ খেয়ে মুই? গেলেন। তারপর ছুর্ষোধনের পুজর লক্ষ্মণ 
নিহত হলেন । তারপর-_ 
বাণাঘাতে ছুর্যোধন ব্যথিত অন্তর। 
বেগে পলাইয়া যায় ত্যজিয়া সমর॥ 
তখন দুধোধন সবাইকে ডেকে বললেন-__ 
মম বাক্যে তোমা সবে কর এই মতি। 
এক কালে অভিমন্যু বেড় সপ্তরথী ॥ 
হুঃশাসন, রাধেয়, শকুনি মম মামা। 
দ্রোণাচার্,, কৃপাচার্ধ আর অশ্বখামা ॥ 
আমিও যাইব তোমা সবার পশ্চাৎ। 
এইরূপ করি তারে করহ নিপাত॥ 
“অভিমন্যুকে এবার সপ্তরথী ঘিরে ফেললো 
' কবচ কাটিল দ্রোণ, দ্রোনী কাটে ধনু 
দুঃশাসন কাটে রথ, সারথির তনু ॥ 
কৃপাচার পুনঃ বাণে 'কাটে শরাসন। 
ছুর্যোধন কাটে অশ্বে মারি অস্ত্রগণ ॥ 


২০৬. ছোটদের কৃত্তিবাস ও কাশীরাম দাস 


চারিদিকে বীরগণ বরষয়ে বাণ। 

বাণে অজ হৈল যেন সজারু সমান ॥ 

অস্ত্রাঘাতে অভিমন্যু হৈল অচেতন। 

হেনকালে আসে দুঃশাসনের নন্দন ॥ 

আজুনি উপরে করে গদার প্রহার ॥ 

দেখিয়া অমরগণ করে হাহাকার ॥ 

অন্যায় সমর করি দুষ্ট দুর্যোধন। 

অপ্তর্থী বেড়ি পুজে করিল নিধন ॥ 
সন্ধ্যাকালে যুদ্ধ শেষ করে অন ফিরে এলেন, অভিমন্যুর মৃত্যু 
ংবাদ শুনলেন, শুনলেন চক্রবাহে অভিমন্থ্য প্রবেশ করার পর আর 
কেউ ভিতরে প্রবেশ করতে পারেননি জয়দ্রথের জন্য । অজুন তখন 

প্রতিজ্ঞা করলেন কাল আমি জয়দ্রথকে বধ করবো 

বিনা জয়দ্ৰথ বধে সূর্য অন্ত হয়। 

করিব শরীর ত্যাগ জানিহ নিশ্চয় ॥ 
পরদিন চতুর্দশ দিনের যুদ্ধে ভীম দুর্যোধনের নববুই জন ভাইকে বধ, 
করলো|। সঞ্জয়ের মুখ থেকে ধৃতরাষ্ট্র যখন সেই কথ শুনলেন, তখন__ 

কি বল, কি বল, বলি অন্ধ নরপতি। 

মুছিত হইয়া তবে পড়ি গেল ক্ষিতি॥ 

শুনিয়া গান্ধারী দেবী হৈল| অচেতন। 

কহে বংশ নাশ কৈল পাতুর নন্দন ॥ 

শত শত বধূগণ করয়ে রোদন। 

টানিয়া ফেলয়ে নিজ বস্ত্র, আভরণ॥ 

এদিৰে_ অবশিষ্ট ছিল আর নয় সহোদর। 

সবে লয়ে দুর্যোধন চলিল সন্বর॥ 


ছোটদের ক।শীদাসী মহাভারত 
তখন ভীম_ গদা হাতে করি ধায় পবন গমন। 
রথ সহ সপ্তজনে করিল নিধন ॥ 
কেবল রহিল দুর্ধোধন, ছুঃশাসন। 
সমরে পড়িল আর সব ভ্রাতৃগণ॥ 
তখন কর্ণ এলো যুদ্ধে__ 
বাণে খণ্ড খণ্ড হৈল ভীমের শরীর । 
সর্বাঙ্গ বহিয়া ধারে ঝরিল রুধির ॥ 
অশক্ত হইল বীর সংগ্রাম ভিতরে । 
দেখি শীগ্রগতি কর্ণ ধরে বুকোদরে ॥ 


তখনই কর্ণ ভীমকে বধ করতে পারতেন, কিন্তু মনে পড়লো 
যে কুন্তীর কাছে তিনি প্রতিজ্ঞা করেছেন যে অর্জুন ছাঁড়া আর 


কাঃকেও তিনি বধ করবেন না, স্থৃতরাং কর্ণ ভীমকে ছেড়ে দিলেন | 


এদিকে অর্জুন জয়দ্রথকে সন্ধান করে ফিরছেন, কিন্তু কোথাও 


তাকে দেখতে পাচ্ছেন না। 


মনে মনে চিন্তি তবে দেব নীরায়ণ। 
সুদৰ্শনে . করিলেন সূর্য আচ্ছাদন ॥ 
তবে জয়দ্রথ দেখি সন্ধ্যার সময়। 
নিকটে আসিয়া! অর্জুনের প্রতি কয়॥ 
আপন প্রতিজ্ঞা পূর্ণ করহ এখন। 
তব যশ ঘুষিবেক এ তিন ভুবন ॥ 
অস্ত্র, ধনু ত্যাগ করি যাহ, ধনুর্ধর। 
শীঘগতি প্রবেশহ অগ্নির. ভিতর ॥ 


অর্জুন অগ্নিতে প্রবেশ করার জন্য প্রস্তুত হলেন | ঠিক সেইসময়__ 


২০২ ছোটদের কুত্তিবাস ও কাশীরাম দাস 


জয়দ্রথে দেখি কৃষ্ণ আনন্দিত মন। x 
সেইক্ষণে  ছাড়িলেন সূর্য-আচ্ছাদন ॥ : 
এ ছুইদণ্ড বেলা আছে গগন মণ্ডলে। 
দেখিয়া হইল ত্রাস কৌরবের দলে ॥ 
শ্রীকৃষ্ণ তখন বললেন__-এবার জয়দ্রথকে মার, কিন্তু মনে রেখে | 
পুর্বে এই জয়দ্ৰথ সেবিল শঙ্করে। 
অনাহারে তপ করি বনের ভিতরে॥ 
শিব দেখা দিলেন__শঙ্কর বলেন, এই বর লহ তুমি। 
সে মরিবে তব মুণ্ড যে ফেলিবে ভুমি ॥ 
সেইজন্য উহার জনক কাম্য বনে তপ করে। 
ফেলাইবে মুণ্ড তার হাতের উপরে ॥ 
এত শুনি ধনগ্রয় পুরিয়া সন্ধান। 
জয়রথ ললাটেতে মারিলেন বাণ॥ 


০2:০4 

ছোটদের কাশীদাসী মহাভারত 


শীগ্রগতি মুণ্ড কাটি আর এক বাণে। 
বাণে লয়ে গেল তার জনকের স্থানে ॥ 
সন্ধ্যা করে সিদ্ধুরাজ দুই হাত কোলে। 
হেনকালে মুণ্ড তার হস্তে লয়ে ফেলে ॥ 
ত্রাস পেয়ে মুণ্ড গোট! ভূমিতে ফেলিল। 
সেইক্ষণে মুণ্ড তার খণ্ড খণ্ড হৈল॥ 
হেনমতে . পিদ্ধুরাজ হইল নিধন। 
জয়দ্রথ সহ গেল যমের সদন | 


দুর্ধোধন চঞ্চল হয়ে উঠলেন, বললেন_যুদ্দ আর থামিয়ে দরকার 
নেই, রাত্রেও যুদ্ধ চলুক । 
দুই দুই উন্ধা ধরি রথের উপর । 
নিশাকালে যোদ্ধাগগ করয়ে অমর ॥ 


এবার ঘটোৎকচ প্রচণ্ড যুদ্ধ করলো 

কর্ণবীর, অগ্রথাম। আর ছুঃশ।সনে। 

একে একে ঘটোৎকচ পরাজিল রণে॥ 
রাক্ষণ অলম্ুষ ঘটো্কচের হাতে মারা পড়লো। ছূর্যোধন তখন 
কর্ণকে বললেন একঘাতী বাণে ঘটোৎকচকে বধ করতে । কর্ণ এই 
বাণ রেখেছিলেন অজুনকে মারতে কিন্তু তা আর হোল না। সেই 
বাণ কর্ণ নিক্ষেপ করলেন ঘটোতকচকে | সেই বাণ খেয়ে ঘটোৎকচ 


মৃত্যুকালে ঘটোৎকচ হৈল ভয়ঙ্কর । 
দ্বাদশ যোজন দীর্ঘ কৈল কলেবর ॥ 
কুরুবল চাপিয়া পড়িল মহাশুর। 
লক্ষ লক্ষ রথ, অশ্ব করিলেন চুর॥ : 


২০৪ ছোটদের কৃতিবাস ও কাশীরাম দাস 


এই একাদ্ৰী বাণের একটা ইতিহাস আছে__ 
কর্ণের সমান দাতা নাহিক ভুবনে। 
যে যাহা মাগয়ে তাহ! দেয় সেইক্ষণে | 
ইহা জানি একদিন সহঅলোচন। 
উত্তরিল দ্বিজরূপে কর্ণের আদন॥ 
ইন্দ্র গিয়ে চাইলেন-__-তোমার কবচ কুণ্ডল আমাকে দান কর! 


এই কবচ কুণ্ডল ছিল সহজাত, অক্ষয় ও অজেয়, তবু কর্ণ 
সেই কবচ কুণ্ডল ইন্দ্রকে দান করলেন। 


কর্ণের সাহস দেখি দেব পুরন্দর। 
তুষ্ট হয়ে বলিলেন, মাগি লহ বর ॥ 
কর্ণ বলে, বর যদি দিবে, মঘবান। 
এক-ঘাতী অন্তর, দেব, মোরে কর দান ॥ 
কর্ণেরে একাদ্বী অস্ত্র দিয়া পুরন্দর | 
কবচ, কুণ্ডল লয়ে যান নিজ ঘর॥ 


ছোটদের কাশীদাসী মহাভারত ২০৫ 


বজসম বাণ সেই নহে নিবারণ। 
বাহারে প্রহারে তার অবশ্য মরণ || 

অর্জুনকে মারার জন্য কর্ণ সেই বাণ রেখেছিল। কিন্তু 
ঘটোৎকচকে সেই বাণ মেরে কর্ণ অন্ত্রহীন হলেন। অজু নকে মারার 
মত অগ্ন আর কর্ণের কাছে রইল না। 

পঞ্চদশ দিনের যুদ্ধে ভগদত্তের হাতে দ্রপদ মারা পড়লেন, 
শিখণ্ডী মারা গেলেন অশ্বথামার হাতে, অজু ন বধ করলেন ভগদত্তকে । 

এদিকে দ্রোণ প্রচণ্ড সংগ্রাম করছেন। 

যে বীর রণে পৈসে দ্রোণের সম্মুখে আইসে, 
তারে দ্রেণ করয়ে সংহার। 
যেন যুগান্তের যম, দেখি দ্রোণ কাল সম, 
রর পাণ্ডবের নাহিক নিস্তার ॥ 

এমন সময় শ্রীকৃষ্ণ বললেন__অশ্বথামা মারা গেছে । 

দ্ৰোণ চমকে উঠলেন, বললেন-_ত হতে পারে না, ব্যাসদেব বর 
দিয়েছেন অশ্বথামা চার যুগ বাঁচবে । 

শ্রীকৃষ্ণ বললেন-_বেশ, যুধিষ্ঠিরকে জিজ্ঞাসা করুন| 

যুধিষ্ঠির বললেন__অশ্বখাম| হত, ইতি গজ ! 

অর্থাৎ অশ্বথাম। নামে একটি গজ মারা গেছে। কিন্তু “ইতি গজ’ 
কথাটি যুধিষ্ঠির এত আস্তে বললেন যে দ্রোণ শুনতে পেলেন না । 

দ্রোণ পুত্ৰশোকে বিহ্বল হয়ে পড়লেন, সেই অবসরে ধৃষ্টহ্যন্ 
খড়গ দিয়ে দ্রোণের যুগুচ্ছেদ করলেন। 

দ্রোণের পুত্র অশ্থথামা এই সংবাদ পেয়ে প্রতিজ্ঞা করলেন যে 
ধু্টছ্যু্নকে তিনি এর প্রতিফল দেবেন। 


'কণপর্থ, 


এবার কর্ণ হলেন কৌরবদের সেনাপতি । 
ষোড়শ দিনের যুদ্ধে কর্ণ প্রথমে নকুলকে পরাজিত করলেন।_- 
গলায় ধনুক দিয়া বান্ধিয়া রাখিল। 
সবে দেখে নকুলের সঙ্কট হইল॥ 
কিন্তু কুন্তীর কাছে নিজের প্রতিজ্ঞা স্মরণ করে কর্ণ নকুলকে 
ছেড়ে দিলেন । 
সপ্তদশ দিনের যুদ্ধে কর্ণের সারথি হলেন শল্য। প্রথমে কর্ণের 
হাতে পরাজিত হলেন ঘুধিষ্টির। তারপর দুঃশাসনের সঙ্গে ভীমের 
যুদ্ধ হোল।__ তবে মহাকোপে ভীম গদ1 লয়ে হাতে। 
যম সম নামিলেন সংগ্রাম ভূমিতে ॥ 
গদা ফেলি মারে বীর দুঃশাসন শিরে। 


ছোটদের কাশীদাসী মহাভারত সি 


রণেতে পড়িল যদি দুষ্ট ছুঃশাঁসন। 
পূর্বের প্রতিজ্ঞা ভীম করিল স্মরণ॥ 
তবে ক্রোধে ভীমসেন বিক্রমে অপার । 
রি খড়গ লয়ে বিদারিল হৃদয় তাহার ॥ 
নী করিয়া শোণিত পান কহে বুকোদর | 
অস্ত পানেতে যেন ভরিল উদর ॥ 
দুঃশাসন রক্ত তবে লয়ে বৃকোদর | 
সেই রক্ত দিলা আনি দ্রৌপদী গোচর ॥ 
রুধির পাইয়া দেবী আনন্দিত মন। 
করিলেন আপনার কবরী বন্ধন॥ 
দুঃশাসন দ্রৌপদীকে মাথার চুল ধরে রাজসভায় টেনে নিয়ে 
গিয়েছিল, সেইদিন থেকে আজ অবধি দ্রৌপদী চুল বাঁধেন নি। 
তারপর লড়াই হোল কর্ণের সঙ্গে অর্জুনের। প্রচণ্ড যুদ্ধ চললো, 
সহসা কর্ণের রথের চাকা মাটিতে বসে 
গেল। কর্ণ রথ থেকে নেমে রথের 
চাকা তুলতে গেলেন সেই অবসরে অর্জুন 
নিরস্ত্র কর্কে বধ 
করলেন। সেদিনের 
মত যুদ্ধ শেষ হোল! 


শল্যপর্দ 


এবার শল্য হলেন সেনাপতি । 

শল্য ঘুধিষ্ঠিরের সঙ্গে যুদ্ধ করে নিহত হলেন ।__ 
হুঙ্কারি ছাড়েন শক্তি ধর্মের নন্দন | 
লক্ষাণেরে শক্তি যেন এড়িল রাবণ ॥ 
পড়িলেক শক্তি আসি শল্যরাজ বুকে। 
মর্মাঘাতে পড়ে শল্য সংগ্রাম সম্মুখে ॥ 

তারপর সহদেবের হাতে শকুনি নিহত হলেন। = 
সন্ধান পুরিয়া যত শকুনি মারিল। 
অপায়াসে সহদেব সকলি কাটিল॥ 
কাটিল সারথি, রথ করি লপ্ডভণ্ড। 
তীক্ষুবাণে কাটি পাড়ে তুরঙ্গের মুণ্ড ॥ 
বিরথ হইয়া বার পড়ে ভূমিতলে। 
সংগ্রামে বিমুখ হয়ে পৃষ্ঠ দিয়া চলে॥ 
তবে সহদেব তারে চুলে ধরি আনে। 
শকুনি দুঃখের মুল সর্বলোকে জানে ॥ 
সহদেব বলে, তুমি ছুষ্টের প্রধান । 
এই হেতু তোমা প্রতি নহি ক্ষমাবান ॥ 
কাতর শকুনি বীর করে ছটফটি। 
ক্রোধে সহদেব তার মুণ্ড ফেলে কাটি॥ 

এবার-_সৈম্গণ ভঙ্গ দিল, যেবা ছিল শেষ। 
একী ছুর্যোধনমাত্র রহে অবশেষ ॥ 


ছোটদের কাশীদাঁপী মহাভারত রি 


দুর্যোধন যুদ্ধক্ষেত্র ছেড়ে চলে গেলেন | পথে সঞ্জয়ের সঙ্গে 
ছুর্যোধনের দেখা হোল ; ছুর্যোধন বললেন__ 
পিতা অন্ধ মহারাজ, জননী গান্ধারী। 
পত্নী ভানুমতী, ভগ্নী দুঃশীলা সুন্দরী ॥ 
সবারে কহিও তুমি মোর সমাচার । 
ইহলোকে দেখা কভু নাহি হবে আর॥ 
দুর্যোধন চলে গেলেন দ্ৈপায়ন হ্রদে । 
অষ্টাদশ দিনে যুদ্ধ শেষ হোল । কৌরবদের এক ভাই যুযুতহ্থ 
যুধিষ্ঠিরের শরণ নিয়েছিলেন, যুধিষ্ঠির তাকে পাঠালেন হস্তিনায়_ 
বিদুর সঞ্জয় আর যুযুৎস্থ তখন। 
জনে জনে সবাকারে করেন সান্তুন ॥ 


দুর্যোধনকে খুজে পাওয়! যাচ্ছে না। পাণগুবেরা তীর সন্ধান 
করছেন এমন সময় এক ব্যাধ এসে খবর দিল যে দ্ৈপায়ন হ্রদের 
তীরে কৃপাচার্য, কৃতবর্মা, অশ্বখামা ও ছুর্যোধনকে একত্র বসে কথা 
বলতে সে দেখেছে। 
পাণগুবেরা দ্বৈপায়ন হ্রদের তীরে এলেন। 
শ্রীকৃষ্ণ বললেন__ছূর্ধোধন জলের নীচে মায়া করে আছে__ 
তিরস্কার করি তুমি ডাকিলে তাহারে। 
এখনি উঠিবে রাজা যুদ্ধ করিবারে ॥ 
১৪ 


২১০ ছোটদের কৃত্তিবাস ও কাশীরাম দাস 


যুধিষ্ঠির তিরস্কার করতে সুরু করলেন- দূর্যোধন তা সইতে 
পারলেন না, জলের নীচে থেকেই বললেন-__ 
হয়, হস্তী নাই মম নাহি সৈন্য আর। 
সবে মাত্র গদ। এক আছয়ে আমার ॥ 
গদাযুদ্ধ করিবারে কর নিরূপণ। 
আমার সহিত বল কে করিবে রণ॥ 
যুধিষ্ঠির বললেন-__তুমি যার সঙ্গে ইচ্ছা লড়িতে পার । 
শুনি দুৰ্যোধন বলে পাইয়া প্রবোধ। 
গদাযুদ্ধ দিক মোরে ভীম মহাবোধ ॥ 


দুর্ধোধন জল থেকে উঠে এলেন। ভীমের সঙ্গে স্বুরু হোল গদাযুদ্ধ । 


দুই মহাবলী *_ গদা স্বন্ধে তুলি, 
মণ্ডলী করিয়া ফিরে। 

গদার প্রহার করে মহামার, 
দুজনে দোহার পরে ॥ 


ভীম সভার মাঝে প্রতিজ্ঞ করেছিলেন দুর্যোধনের উরু ভাঙ্গবেন, 
কিন্তু নাভির নীচে গদার আঘাত করা যুদ্ধের নীতি নয়। তথাপি 
একৃ্চ ভীমকে সেই ইঙ্গিত করলেন 


যবে গদ! তুলি, করিয়। মণ্ডলী 
ভ্রমে ভীম দুর্যোধন। 
নিজ উরু তলে করাঘাত ছলে, 


মারিলেন নারায়ণ ॥ 
এবার ভীম যুদ্ধনীতি অমান্ত করে ছুর্যোধনের উরুতে আঘাত 
করাই ঠিক করলেন। 


ছোটদের কাশীদানী মহাভারত ২১১ 


এক লাফ দিয়া শুন্তেতে উঠিয়া, 
মারিব ভীমেরে গদা। 

এই অনুমানি, কুরু নৃপমণি, 
লাফ দিয়া উঠে তথা ॥ 

দৈবের লিখন না যায় খণ্ডন, 
দুর্যোধন লাফ দিতে। 

ভীম-গদাঘাত, যেন বডপাত, 
বাজে তাহার উরুতে ॥ 


দুই উরু ভঙ্গ হয়ে পড়ে কুরুপতি | 
দুর দুর শব্দে ঘন কাপে বন্থমতী ॥ 
ভীম বললেন-_সতী, সাধ্বী দ্রৌপদীর কৈলে অপমান | 
তার ফল ভুঞ্জ, এবে, শুন, রে অজ্ঞান ॥ 
এত বলি তার মাথে মারিলেক লাথি। 
উরুভঙ্গে মানভঙ্গে স্তব্ধ কুরুপতি ॥ 


শীস্তিকপর্য 


অন্ধকারে হ্রদের তীরে হূর্যোধন পড়ে আছেন। . 
হেনকালে কৃতবর্মা, কূপ, অশ্বথামা। 
নৃপতির কাছে রাত্রে আসে তিনজন ॥ 
অশ্বথাম। বললো--এখনই সেনাপতি কর যদি মোরে। 
পাগুবে পাঠাব আমি শমনের ঘরে ॥ 
দুর্যোধন অশ্বথামাকেই সেনাপতি করলেন । 
বিদায় লইয়া তবে বীর তিনজন। 
পাণ্ডব শিবিরে যায় সত্বর গমন ॥ 
ঘোর অন্ধকার নিশা! পথ নাহি চিনি। 
ধারে ধীরে চলি যায় শব্দ নাহি শুনি ॥ 
তিনজনে পাণগুবদের শিবিরে এসে পৌঁছাল। ভিতরে ঢুকতে 
যাবে কি, দেখে দ্বারে শিব পাহারা দিচ্ছেন। 
অশ্বথামা তখন শিবকে সন্তুষ্ট করার জন্য মাটার শিব গড়ে পুজা 
করলেন! শিব বললেন__কি চাও ? j 
দ্রৌণি বলে এই বর, দেহ, দেব দিগন্ধর, 
বাঞ্ধাপুণ যেন মম হয়। 
করি গিয়া শত্রু নাশ, দ্বার ছাড় কৃণ্তিবাস, 
এই বর দেহ মহাশয় ॥ 
আর এক অনুগ্রহ কর শুলপাণি। 
কৃপা করি দেহ মোরে তব খড়গখানি ॥ 


ছোটদের কাশীদানী মহাভারত : ২১৩ 


মহাদেব খড়গ দিয়ে চলে গেলেন। দ্বারে কৃপ ও কৃতবর্মাকে 
পাহারায় রেখে অশ্রথামা শিবিরের মধ্যে প্রবেশ করলেন । 
প্রথমেই অশ্বথাম| গিয়ে ধরলেন ধৃষ্টছ্যন্নকে | 
হস্তপদ উদরেতে করায়ে প্রবেশ। 
পশুব করি তার ভাঙ্গে মধ্যদেশ ॥ 
ভীম যেমন কীচকেরে করিল সংহার। 
সেই মত করিলেক কুগ্সাণ্ড আকার ॥ 
এইভাবে পিতৃহত্যার প্রতিশোধ নিয়ে, অশ্বথামা গেলেন আর 


এক ঘরে ।__ এক ঠাই পঞ্চভাই ছিল অন্ধকারে । 


দ্রৌপদীর পঞ্চপুজ ছিল একঘরে ॥ 
হাত বুলাইয়া দেখে দ্রোণের নন্দন। 
ভাবিল পাণ্ডব এই ভাই পঞ্চজন ॥ 
মুখে বস্ত্র বান্ধি কাটে সবাকার শির। 
একে একে পঞ্চ মুণ্ড কাটে দ্রোণি বীর ॥ 
পঞ্চমুণ্ড লয়ে দ্রোণি চলে হরষেতে। 
দৌহাকার সঙ্গে আমি মিলিত ছারেতে ॥ 
তিনজনে এলেন হ্রদের তীরে__ ৰ 
রাজা রাজা বলি ডাকে খোঁজে বহুতর। 
শব্দশুনি কুরুরাজ দিলেন উত্তর॥ 
অশ্বথামী বললেন__ 
অবধানে শুন, এবে, 'রাজা ছুধোধন। 
মারিলাম তব শক্র পাুর নন্দন ॥ 
পঞ্চ পাণ্ডবের মুণ্ড দেখহ সাক্ষাতে। 
এক জন না রাখিনু পাণ্ডব সৈন্তেতে॥ 


২১৬ ছোটদের কৃত্তিবাস ও কাশীরাম দাস 


সৃষ্টি নাশ হয় দেখে ব্যাস ও নারদ এসে দুই বাণের মাঝে | 
দাড়ালেন, বললেন__স্থষ্টি নাশ পাবে অস্ত্র নিবারণ কর। $ 


অশ্বখামা বললেন_-এ অস্ত্র নিবারণ করার শক্তি আমার নেই 
তিবে-- 


যেই পুত্র আছে উত্তরার গর্ভবাসে। 
চলুক আমার অস্ত্র তাহার বিনাশে ॥ 
অজু বললেন-_আমার অন্তর দ্রোণির শির ন! কেটে ফিরবে না। 
ব্যাস বলিলেন, শুন বীর অশ্বথাম|। 
শিরোমণি দিয়া পার্থে তুমি চাহ ক্ষমা ॥ 
শুনি অশ্খথামা মণি করিয়া ছেদন। 
শীত্র গতি ধনগ্রয়ে করে সমর্পণ ॥ 
আরেক দিকে অশ্বখামার অস্ত্র উত্তরার গর্ভস্থ শিশুকে বধ করে 
ফিরে এলো। 


কিন্তু ্রীক্ এশ্বরিক শক্তিতে সেই শিশুকে আবার সঞ্জীবিত 
করলেন । 


ie 


দ্রোণির মস্তক মণি লইয়। সত্বর। 
কৃষ্ণার নিকটে যান বীর বৃকোদর ॥ 
দ্রৌপদী বললেন_এই মণি মহারাজ করুন ধারণ । 
তবে, ভীম, আরো তুষ্ট হয় মোর মন ॥ 
সেই মণি যুধিষ্ঠিরের মস্তক-ভূষণ হোল। 


এ ন্ 


পুভ্রশোকে ধুতরাষ্্র কাতর হয়ে পড়লেন । বিছুর রাজাকে 


বোঝালেন__ 
উঠ, উঠ, মহারাজ সকল বিধির কাজ, 


সবার মরণ মাত্র গতি । 
যেদিন নিয়তি যার সেই দিন মৃত্যু তার, 
কভু নাহি ঘুচে মহামতি ॥ 
সব সংহরয়ে কাল, নাহি তার কালাকাল, 
মৃত্যুবশ সবে চরাচরে | 
আমার বচন শুনি শান্ত হও নৃপমণি, 
শোক আর না কর অন্তরে ॥ 
রাজা কিছুটা শান্ত হলেন। দেখতে দেখতে শীদ্ধের সময় 
উপস্থিত হোল। অন্ধরাজা স্্ীপুরুষ সকলকে নিয়ে উপস্থিত হলেন, 
কুরুক্ষেত্রে। 
উচ্ৈঃ স্বরে কাদে সবে পতি-পুভ্রশোকে। 
প্ৰবোধ করিতে সবে নারে কোন লোকে ॥ 
পঞ্চপাণ্ডৰ এলেন অন্ধরাজার কাছে। 
পঞ্চভাই কৃষ্ণ সহ গিয়া শীঘ্রগতি। 
রাজার চরণে সবে করিল প্রণতি ॥ 
সহসা ধৃতরাষ্ বললেন__ 
কোথা ভীম আইসহ দিব আলিঙ্গন। 
তুমি মোর ঘুচাইলে পিগু-প্রয়োজন ॥ 


২১৮ ছোটদের কৃত্তিবাস ও কাশীরাম দাস 
উরু ভাঙ্গি ছুর্যোধনে করিলে নিধন। 


একে একে সংহারিলে শতেক নন্দন ॥ 
শাক আগে থেকেই একটি লোহার ভীম তৈরী করে রেখেছিলেন, 
সেইটি এগিয়ে দিলেন ।__ 
ধরিয়া লোহার ভীম চাপিল কোলেতে। 
অযুত হস্তীর বল রাজার দেহেতে ॥ 
ভাঙ্গিল লোহার ভীম, মহাশব্দ শুনি। 
চূর্ণ হয়ে পৃথিবীতে পড়িল তখনি॥ 
তখন শ্রীকৃষ্ণ বললেন 
তোমার জন্মিবে ক্রোধ ইহা অনুমানি। 
গঠিত লোহার ভীম দিমু, নৃপমণি॥ 
বিষাদ না কর তুমি, শান্ত কর মন। 
ভীমেরে মাঁরিলে নাহি পাবে ছুর্যোধন ॥ 
যুদ্ধক্ষেত্রে গান্ধারী দুর্যোধনের মৃতদেহ দেখে মুছিত হয়ে পড়লেন। 

ছোটদের কাশীদাসী মহাভারত ২১৯ 


জ্ঞান হলে গান্ধারী শ্রীকুষ্ণকে অভিশাপ দিলেন, বললেন--তুমি এই 
যুদ্ধের মূল, তোমার জন্যই তোমার পরামর্শেই পাণ্ডবের! কুরুকুল ধ্বংস 
করেছে ।__ 
পুত্ৰগণ শোকে আমি যত পাই তাপ। 
তুমি সেরূপ পাবে দিমু অভিশাপ ॥ 
মোর বধুগণ যথা করিছে ভ্রন্দন। 
সেই মত কান্দিবেক তব বধূগণ॥ 
তারপর সমস্ত মৃতদেহ অদ্ি সৎকার করা হোল। বহু 
রমণী স্বামীর সঙ্গে সহমরণে গেলেন। 
কুন্তী এবার পাণ্ডবদের কাছে কর্ণের পরিচয় দিলেন। যুধিচির 
আক্ষেপ করে বললেন-_ 
এ সকল কথা যদি কহিতে, জননি। 
তবে কেন বিনাশিব কণ মহাজ্ঞানী ॥ 
গুপ্ত করি রাখিলে, না কহিলে আমারে । 
সে কারণে বধিলাম জ্যেষ্ঠ সহোদরে ॥ 
হেন ভাই বধিলাম রাজ্যের লাগিয়া। 
ধিক্‌ ধিক্‌! প্রাণ মম যাক বাহিরিয়া ॥ 
ব্যাসদেব যুধিরষ্ঠিকে প্রবোধ দিলেন__ 
জন্মিলে মরণ আছে, জানে সব লোক। 
জন্ম মৃত্যু হেতু, রাজা, না করিহ শোক ॥ 
যাহার যেমত কর্ম, তার সেই গতি। 
হেতুমাত্র মৃত্যু হয়, শুন নরপতি ॥ 
শীত, গ্ৰীস্ম, বর্ষা যথা হয় পরিবর্ত। 
সেইমত দুঃখ, সুখ কালের বিবর্ত॥ 


যুধিষ্ঠির শান্ত হলেন। 


ছোটদের কৃত্তিবাস ও কাশীরাম দাস 


পিতা মাতা আর বত দেখ পরিবার। 
মনে বিচারিয়া দেখ, কেহ নয় কার॥ 
কার পুত্র কোন জন, কেবা কার পিতা । 
কে কার জননী, কেব! কাহার বণিতা ॥ 
পথিক সহিত যেন পরিচয় পথে। 
সেই মত দিন কত থাকে এক সাথে॥ 
যে সব মরিল রণে জ্ঞাতি বন্ধুজন। 
শোক কৈলে সে সবারে পাবে কি রাজন্‌ ॥ 
শোক ত্যজ মহারাজ, শান্ত কর মন। 
হস্তিনাতে গিয়া কর প্রজার পালন ॥ 


"আয়োজন হোল। 


শান্তিপর্দ 


ভীন্স শরশয্যায় শায়িত, যুধিষ্ঠির সেখানে গেলেন, বললেন 


রাজ্যপদে নাহি আর মম প্রয়োজন। 
ভীমে রাজ্য দিয়৷ আমি প্রবেশিব বন ॥ 


ভীগ্ম তখন যুধিতিরকে নানা উপদেশ দিলেন। বললেন 


পিতামাতা পুত্ৰ বন্ধু কেহ কার নয়। 
মরিলে সম্বন্ধ নাহি শুন, মহাশয় ॥ 
এক হয়ে আসে জীব এক হয়ে চলে। 
আমার আমার বলি মরয়ে বিফলে ॥ 


যুধিষ্ঠিকে রাজ্যে অভিষেক করার 


এ 


ছোটদের কাশীদাদী মহাভারত ২২১. 
মহাযজ্ঞ করি ভজ হরি দয়াময়। 
জ্ঞাতি বধ পাপ আদি সব হবে ক্ষয় ॥ 
সেইদিন-_মাঘমাসের সীতাফ্টনী তিথিতে ভীন্র দেহত্যাগ করলেন। 
শরীর ছাড়িল ভীত্ন দেখি যুধিষ্ঠির। 
রোদন করেন ভুমে লোটায়ে শরীর ॥ 


অশ্থযেপ্রপর্ন 


যুধিষ্ঠির ব্যাসদেবকে একদিন জিজ্ঞাসা করলেন 
সুহৃদ বান্ধবগণ যত মোর ছিল। 
রাজ্যলোভে আমা হতে বমদ্ধারে গেল ॥ 
কি কর্ম করিলে মোর পাপ যায় দুরে। 
অনুকূল হয়ে মুনি, কহিবে আমারে ॥ 
ব্যাম বললেন-__-অশ্বমেধ যজ্ঞ কর । 
ভীম সুলক্ষণ যুক্ত ঘোড়া" সংগ্রহ করে আনলেন । 
অজু সেই ঘোড়া নিয়ে দিথিজয় করতে বেরুলেন। 
প্রথমে সেই ঘোড়া ধরলেন মাহিত্বতী রাজ্যের রাজকুমার প্রবীর ৷ 
অজুনের সঙ্গে যুদ্ধে প্রবীর নিহত হলেন। পুত্র শোকে রাণী জনা, 
গঙ্গার জলে ডুবে মরলেন। 
তারপর রাণী প্রমীলা পাগুবের ঘোড়া ধরলেন। কিন্তু অজুন 
রমণীর সঙ্গে যুদ্ধ করলেন না, মিষ্ট কথায় ঘোড়া ছাড়িয়ে আনলেন । 
তারপর মণিপুর রাজ্যে চিতরঙগদার পুত্র বন্রবাহন অজুনের ঘোড়া 
ধরলো, লড়াই হোল। বক্রবাহনের হাতে অজুন জ্ঞান হারালেন। 


২২২ ছোটদের কৃত্তিবাস ও কাশীরাম দাস - 
জ্ঞান হলে বভ্রবাহনের সঙ্গে অজ নের পরিচয় হোল,_সে 
অজু নেরই পুত্র । 

এবার যজ্ঞের অশ্ব দিথিজয় করে ফিরে এলো। অশ্বমেধ যজ্ঞ 
সমাপন হোল। 


আশ্রমিকপর্ণ ' 


একদিন ধৃতরাষ্টু যুধিষ্ঠিরকে বললেন-_আমি বনে বাব 
রাজার নিয়ম এই আছে পূর্বাপর। 
ক্ত্রধর্ম বিধিনীতি, বেদের উত্তর ॥ 
রাজা হয়ে করিবেক প্রজার পালন। 
দান যজ্ঞ ব্রত নানা ধর্ম উপার্জন ॥ 
শেষকালে তনয়েরে রাজ্যভার দিয়া। 
বনবাস করিবেক যোগ আচরিয়া ॥ 
ফলমুলাহারী হয়ে করিবে বসতি। 
সমাধি সাধিয়া লভিবেক দিব্যগতি ॥ 

ধৃতরাষ্র গান্ধারী, বিদুর, সঞ্জয়কে নিয়ে বনে চললেন। কুন্তীও 

তাদের সঙ্গিনী হলেন। 

গান্ধারীর স্বন্ধে আরোপিয়া যাম্যহাত। 
ধীরে ধীরে চলিলেন কুরুকুল নাথ ॥ 
গান্ধারীর যাম্য ভাগে চলিল সঞ্জয়। 
আগে আগে চলিলেন ক্ষন্তা মহাশয় ॥ 


ছোটদের কাশীদাসী মহাভারত ২২৩ 


হেনমতে অন্ধরাজ চলিল কানন। 
দেখিবারে আইল সকল প্রজাগণ ॥ 
বাল-বৃদ্ধ-যুবা ধায় কুলবধূগণে। 
ধৃতরাষ্ট্র বেশ দেখি কান্দে অর্বজনে ॥ 
গঙ্গার তীরে দ্ৈপায়ন বনে এসে তারা কুটার বাঁধলেন ৷ 
এক গৃহে কুন্তী সঙ্গে স্থৃবলনন্দিণী। 
আর গৃহে বির সঞ্জয় নৃপমণি ॥ 
গৃহমধ্যে কুশাসন করিয়া স্থাপন । 
পুর্মুখে বসে রাজা করি যোগাসন ॥ 
নিকটে বিদ্ুর আর সঞ্জয় ম্থমতি। 
যোগাসন করি দোহে করিলেন স্থিতি ॥ 
সারাদিন এইভাবেই কাটে 
দিন শেষে বিদুর সঞ্জয় ছুইজন। 
ফল মুল আনি সবে করেন ভক্ষণ॥ 
এদিকে হস্তিনায় পাগুবেরা, কৌরব বধূর! দিনরাত কীদা-কাট! 
করেন। শেষে যুধিষ্ঠির একদিন সকলকে নিয়ে গেল অন্ধরাঁজার 
আশ্রমে। সেখানে সকলের সঙ্গে দেখা হোল কিন্তু বিদুরকে 
দেখতে পেলেন না। ধৃতরাষ্ট্র বললেন 
অনশত ব্রত করি ত্যজিয়া আহাঁর। 
একেশ্বর গেল ক্ষত্তা নিকটে গঙ্গার ॥ 
চারিদিন আমা সহ নাহি দরশন। 
জীয়ে কি না জীয়ে ভাই, কর অন্বেষণ ॥ 


যুধিষ্ঠির তখনই গন্গাতীরে গেলেন। সেখানে বটগাছের নীচে 


nant EERE এ ৬ 


২২৪ ছোটদের কুত্তিবাস ও কাশীরাম দাস 


বসে বিদুর ধ্যান করছিলেন, যুধিষ্ঠির গিয়ে প্রণাম করতেই তিনি চোখ 
মেলে তাকালেন, এবং সেই মুহুর্তে দেহত্যাগ করলেন । 
সেই সময় ব্যাসদেব এনে সবাইকে সান্তনা দিলেন। গান্ধারী 
ব্যাসদেবকে বললেন__ 
এই বর মাগি দেব, তব পুদতলে। 
কৃপায় দেখাহ মোর তনয় সকলে ॥ 
সকলেই এক বাক্যে ব্যাসদেবকে ধরে পড়লেন। ব্যাসদেবের 
ছিল অলৌকিক ক্ষমতা, রাত্রির অন্ধকারে সমস্ত- মৃত আত্মীয় বন্ধুদের 
তিনি আহ্বান করলেন 
- উর্ধ্দৃপ্টি করি তবে ব্যাস মুনিরাজ। 
দুই হস্ত তুলি ডাকে যতেক সমাজ ॥ 
কৌরব পাগুব অষ্টাদশ অক্ষৌহিণী। 
ধনুর্বাণ, গদ, খড়া সহিত বাহিণী॥ 
সত্বর আইস সবে আমার ব্চনে। 
বিলম্ব না করি এস এই তপোবনে ॥ 
ভীষ্ম, দ্ৰোণ, কর্ণ, দুর্যোধনের সব ভাই, শকুনি, ঘটোৎকচ, অভিমন্যু, 
কুরুক্ষেত্রে যত জন মারা গিয়েছিলেন সকলে এসে দেখ! দিলেন। 
ব্যাস ধৃতরাষ্ট্রকে দৃষ্টি দান করলেন। তিনি সবাইকে দেখলেন। কত 
কথা হোল। সে কী আনন্দ! 
রাত্রি প্রভাত হোল, পাণ্ডবেরা সকলের কাছ থেকে বিদায় নিয়ে 
হস্তিনায় ফিরে এলেন । 
তারপর কতদিন কেটে গেল। একদিন নারদ এলেন হস্তিনায়। 
যুধিষ্ঠির নারদ মুনিকে জিজ্ঞাসা করলেন ধুতরা, গান্ধারী, কুন্তা ও 
অঞ্জয়ের কথা । নারদ খবর দিলেন | 


ছোটদের কাশীদাসী মহাভারত ». ২২৫ 
মুনি বলে, নৃপতি, শুনহ সাবধানে। 
ধৃতরাষ্ রাজ যজ্ঞ কৈল একদিনে ॥ 
অগ্নির নির্বাণ না করিল রাজন। 
সেই অগ্নি লাগিয়া দহিল তপোবন ॥ 
ধৃতরারু, গান্ধারী, সঞ্জয়, তব মাতা। 
চারিজন যোগাসনে আছিলেন তথা॥ 
অগ্নি দেখি অন্তর নহিল চারিজন। 
সেই অনলেতে সবে হইল দহন॥ 
রাজবাড়ীতে ক্রন্দনের রোল উঠলো । 


মুন্বনপর্থ 


কয়েক বৎসর কেটে গেছে | শ্রীকৃষ্ণ দ্বারকায় এক যজ্ঞ করলেন। 
অনেক মুনি-খষি এলেন সেই যজ্ঞে। যজ্ঞত শেষে মুনিরা ফিরে যাচ্ছেন 
এমন সময় যদুকুলের ছেলেরা একটি মুষল নিয়ে খেলা করতে করতে 
তাদের বিদ্রপ করলো । মুনিরা ক্রুদ্ধ হয়ে শাপ 'দিলেন_-ওই মূষল 
থেকেই যদুবংশ ধ্বংস হবে! 
বালকেরা ভয় পেল, প্রীকৃষ্ণকে বললো সব কথ|। শ্রীকৃষ্ণ তাদের 
বললেন_- মূষল লইয়া যাহ প্রভাসের তীরে। 
ঘষিয়া করহ ক্ষয় পাষাণ উপরে ॥ 
ছেলের! প্রভাসের তীরে গিয়ে ঘষে ঘষে মুষল ক্ষয় করে ফেললো । 
যখন সামান্য একটু আছে, সেটাকে জলে ফেলে দিল। জলে একটি 
মাছ সেই টুকরোটিকে গিলে ফেললো, জালে সেই মাছ ধর! পড়লে । 
১৫ 


প্রগারোহনপর্ন 


বহু বন পার হয়ে অনেক পর্বত। 
দিব| নিশি যান হরি চিন্তি অবিরত ॥ 
কত শত মুনি, কৰি দেবি নানাস্থানে ॥ 
মেঘনাদ পর্বত পেলেন কতদিনে ॥ 
উত্তর মুখেতে পুনঃ করেন প্রয়াণ। 
কেদার পর্বতে তবে করে আরোহন ॥ 
| মেঘবর্ণ নামে গিরি অতি ভয়ঙ্কর। 
আরোহেন পাুপুত্র তাহার উপর ॥ 
তথা হতে বহু নদ, নদী এডাইয়া। 
ভদ্রকালী নামে গিরি আরোহেন গিয়া ॥ 


সেখানে কালী ও শিবের পূজ। করে পাঁগুবের৷ গেলেন হরি পর্বতে । 


মহা হিমে শীত ভেদি যান কতদুর । 
পাছে পড়ি দ্রৌপদীর অঙ্গ হৈল চুর॥ 
অন্তকাল জানি দেবী চিন্তে নারায়ণ। 
স্বামীগণ মুখ, চাহি ত্যজিল জীবন ॥ 


ভীম যুধিষ্টিরকে প্রশ্ন করলেন__দ্রৌপদী এভাবে মরলে৷ কেন? 


যুধিষ্ঠির বললেন-_দ্রৌপদীর পাপ শুন কহি যে তোমারে। 


সব| হতে বড় সহ ছিল পার্থবীরে ॥ 
তারপর-__ ব্দরিকাশ্রম দেখি পুলকিত মন। 


উত্তর মুখেতে যান পাণ্ডুর নন্দন ॥ 

৯ তারপর রেবা-তীর্থে হিমে সহদেবের মৃত্যু হোল। 

4 বৃকোদর বলে, রাজা কহিবে আমাকে । 
h কোন পাপে সহদেব পড়িল বিপাকে ॥ 
| যুধিষ্ঠির বলেন, যে শুন সাবধান । 


সহদেব জ্ঞাত ভূত, ভাবী, বৰ্তমান ॥ 
পাশাতে আমারে আবাহিল দুৰ্যোধন । 
বিদ্ধমান ছিল ভাই মাত্রীর নন্দন ॥ 
হারিব জিনিব কিবা ভাই তাহা জানে। 
জানিয়া ' আমারে না করিল নিবারণে॥ 
বারণাবতেতে যবে দিল পাঠাইয়া। 
মো’ সবারে কপটে মারিতে পোড়াইয়া। ॥ 
ৃ না বলিল জানি ভাই কুলের বিনাশ । 
অধর্ম হইল তেই, পাপের প্রকাশ ॥ 
তারপর চন্দ্রকেলি পর্বতের উপর পড়লেন নকুল। 
যুধিষ্ঠির বললেন_কর্পের সমর হইল আমার সথিতে। 
সেইকালে নকুল আছিল মম ভিতে ॥ 
] কর্ণের সংগ্রামে যবে মোর বল টুটে। 
সহায় না হইল সে বিষম সঙ্কটে ॥ 
যুদ্ধ না করিল ভাই আমার রক্ষণে। 
এই পাপে পর্বতে পড়িল এইক্ষণে ॥ 
তারপর নন্দিঘোষ পর্বতে প্রচণ্ড হিমে অর্জুন মারা পড়লেন । 
ভীমের কথায় যুধিষ্ঠির বললেন_ 
ভূপতি বলেন, শুন পবন তনয়। 
আম। হতে দ্রোপদীর বশ ধ্নঞ্জয় ॥ 


২৩৩ ছোটদের কৃত্তিবাস ও কাশীরাম দাস 
সবে হেয় জ্ঞান তার ছিল মনোগতে। 
এই হেতু পার্থ বার পড়িল পর্বতে ॥ 
তারপর সোমেশ্বর পর্বতে ভীমের মৃত্যু হোল। 
কোন্‌ পাপে বৃকোদর স্বর্গে নাহি গেল। 
তবে রাজ! পুনঃ এই মনেতে ভাঁবিল ৷ 
বুকোদর ভাই মোর ছিল লুক্ধমতি । 
ভক্ষণে আছিল তার বড়ই পিরিতি ॥ 
ভক্ষ্য দ্রব্য হেরি না রহিত স্থির মন। 
ৃ্টিমাত্র ইচ্ছা কৈত করিতে ভোজন ॥ 
এই হেতু পাপ হৈল বীর বৃকোদরে। 
না পারিল স্ব-কায়ে যাইতে স্বর্গপুরে ॥ 
যুধিষ্ঠির স্থির চিত্তে এগিয়ে চললেন, এসে পৌঁছলেন স্বর্গের দ্বারে । 
ইন্দ্র এলেন ব্রাহ্মণের বেশ ধরে, যুধিষ্ঠির তাকে জিজ্ঞাসা করলেন 
স্বর্গ আর কতদুর ? 
ব্রাহ্মণ বললেন-_ন্বর্গে আমিই তোমাকে নিয়ে যাব! 

ইন্দ্র যুধিষিরে কথা হয় হেনমতে। 
তথা ধর্ম আইলেন কুকুর রূপেতে ॥ 
শব্দ করি ত্রা্ধণে খাইতে শ্বান যায়। 
দণ্ড লয়ে ব্রাহ্মণ প্রহারে তার. গায়॥ 
নির্ঘাত প্রহার করে কুকুরের দেহে। 
পরিত্রাণ ডাকি শ্বান যুধিষ্টিরে কহে॥ 
ওহে পৃথিবীর রাজা মহা পুণ্যবান। 
নির্দয় ব্রাহ্মণ বধে, কর পরিত্রাণ ॥ 
কুকুরের বাক্যে রাজ| উঠি যোড়হাতে। 

1... বলেন বিনয় করি বিপ্রের সাক্ষাতে ॥ 
নাহি মার কুকুরেরে, শুন, দ্বিজবর। 
শুনিয়া বিপ্রের ক্রোধ বাড়িল বিস্তর ॥ 
হাতে দণ্ড করি বলে নৃপতির প্রতি। 
মোর হাতে কুকুরের নাহি অব্যাহতি ॥ 
ভূপতি বলেন, রাখ কুকুরের প্রাণ। 
মতের অর্ধেক পুণ্য আমি দিব দান ॥ 
যুধিষ্ঠির বাক্য শুনি ধর্ম হাসি মনে। 
ধরিলেন নিজ নুতি রাজ বিদ্যমানে ॥ 

তারপর ইন্দ্র ও ধর্ম দু'জনে যুধিষ্ঠিরকে স্বর্গে নিয়ে গেলেন। 
সবে বলে, যুধিষ্ঠির, তুমি পুণ্যবান। 
স্ব-কায়ে দেখিলে স্বর্গ দেব ভগবান ॥ 
কিন্তু যুধিষ্ঠির কর্ণ ও ভাইদের সেখানে দেখতে পেলেন না। 
ভীকৃষ্ণের সঙ্গে দেখা হতেই তিনি জিজ্ঞীপা করলেন__আমার 
ভাইয়েরা কোথায় ? তীদের কাছে আমাকে নিয়ে চলুন । 


২৩২ ছোটদের কৃত্তিবা ও কাশীর!ম দান 


দেবদুতেরা যুধিষ্ঠিরকে নিয়ে গেল নরকে। অন্ধকার, পুতিগন্ধ ও 
আর্তনাদে যুধিষ্ঠির কাঁতর হলেন। সেখানে যুধিষ্ঠির কিছুই দেখতে 
পেলেন না, শুধু সাড়া পেলেন__আমি কর্ণ, আমি ভীম, আমি অজুন, 
আমি নকুল, আমি সহদেব, আমি দ্রৌপদী ! 

যুধিষ্ঠির তখন বললেন-_আমার আত্মীয়ের! যদি নরকভোগ করে 
তাহলে আমিও এদের সঙ্গে নরকেই থাকবো, আমি যতই পুণ্যবান 
হই! আপনার জনকে ছেড়ে থাকবো ন| | 

তখন শ্রীকৃঃ এসে যুধিষ্টিরকে বললেন__তোমাকে নরক ভোগ 
করতে হবে না, তোমাকে শুধু নরক দর্শন করতে হল ।__ 

কৌরব সহিত যবে হইল সমর। 
মহাযুদ্ধ করিলেন দ্রোণ ধনুর্ধর ॥ 
সঙ্কট দেখিয়া তবে মনে পেয়ে ভয়। 
মিথ্যা বাক্য সমরে কহিলা মহাশয় ॥ 
অশ্বথামা হত হৈল ইহা আমি জানি। 
লঘুস্বরে “গজ ইতি” বলিলা আপনি ॥ 
মিথ্যাবাক্য মহাপাপ, শুন নরপতি। 
সেই মহাপাপ তব হৈল মহামতি ॥ 

সেই পাপে তোমার নরক দর্শন হোল। তোমার ভাইদেরও 
কিছু কিছু পাপ ছিল সেইজন্যই তারাও এতদিন নরকভোগ করলো। 
এবার তোমরা সকলে স্বর্গে চল। 


যুধিষ্ঠির এবার গিয়ে মন্দাকিনী জলে স্নান করলেন__ 
মনুষ্য হইয়া যদি তাহে স্থান করে। 
দেবদেহ পেয়ে যায় বৈকু& নগরে ॥ 


ছোটদের কাঁশীদীসী মহাভারত ২৩৩ 


- যুধিষ্ঠির দেবদেহ পেয়ে স্বর্গে আত্মীয়-পরিজনদের সঙ্গে মিলিত 
হলেন ।-- কৃষ্ণের আদেশে রাজা পরিজন লয়ে। 
রহেন হরির পুরে হরষিত হয়ে॥ 


মহাভারতের কথা হৈল সমাপন। 
আনন্দেতে হরি, হরি, বল সর্বজন ॥ 
কাশীদাস বিরচিল গোবিন্দ ভাবিয়া । 
পাইবে পরম সুখ শুন মন দিয়া॥ 


